k rail : 'കെ റെയില് കേരളത്തെ രണ്ടായി വിഭജിക്കില്ല', അഞ്ചുകൊല്ലം കൊണ്ട് പണി പൂര്‍ത്തിയാക്കുമെന്ന് എംഡി | k rail md says K Rail will not divide Kerala into two and k rail work will be completed in five years\nk rail : 'കെ റെയില് കേരളത്തെ രണ്ടായി വിഭജിക്കില്ല', അഞ്ചുകൊല്ലം കൊണ്ട് പണി പൂര്‍ത്തിയാക്കുമെന്ന് എംഡി\n2017 ഒക്ടോബര് 27 ന് കേരള മുഖ്യമന്ത്രിയും റെയില്‍വേ ബോർഡ് ചെയര്‍മാനും പങ്കെടുത്ത യോഗത്തിലെ തീരുമാനം അനുസരിച്ചാണ് സില്‍വര്‍ലൈൻ അലൈന്‍മെന്‍റ് നിലവിലെ പാതക്ക് സമാന്തരമായി നിര്‍മിക്കാന് തീരുമാനിച്ചത്. കാസര്‍കോട് മുതല് തിരൂര് വരെ നിലവിലുള്ള പാതയ്ക്ക് സമാന്തരമായാണ് സില്‍വര്‍ലൈന് വരുന്നത്.\nTrivandrum, First Published Nov 24, 2021, 6:50 PM IST\nതിരുവനന്തപുരം: സിൽവ‍ർലൈൻ (Silverline) പദ്ധതിക്കെതിരെ ഉയരുന്ന വിമര്‍ശനങ്ങള്‍ക്ക് മറുപടിയുമായി കെ റെയില് എംഡി (k rail). കെ റെയില് കേരളത്തെ രണ്ടായി വിഭജിക്കില്ല. കേരളത്തെ രണ്ടായി മുറിക്കുന്ന മതിലുകള് നിര്‍മിക്കില്ല. റെയില്‍വേ നിയമ പ്രകാരമുള്ള സംരക്ഷണ വേലി മാത്രമാണ് കെട്ടുന്നത്. ഓരോ 500 മീറ്ററിലും റോഡ് മുറിച്ച് കടക്കാനുള്ള സംവിധാനങ്ങള് ഉണ്ടാകും. അഞ്ചുകൊല്ലം കൊണ്ട് പണി പൂര്‍ത്തിയാക്കുമെന്നും കെ റെയില് എംഡി പറഞ്ഞു.\nകെ റെയില് എംഡിയുടെ പ്രതികരണം\nഒരു റെയില്‍വേലൈന് പണിയുന്നതിന് അഞ്ചുകൊല്ലം ധാരാളമാണ്. രണ്ട് കൊല്ലത്തിനകം ഭൂമി ഏറ്റെടുക്കല് നടപടികള് പൂര്‍ത്തിയാക്കിയാല് അഞ്ചുവര്‍ഷം കൊണ്ട് പണിപൂര്‍ത്തിയാക്കും. 8, 10 കൊല്ലം കൊണ്ട് പൂര്‍ത്തിയാക്കുന്ന പദ്ധതിയുടെ ചെലവ് വല്ലാതെ ഉയരും. അഞ്ചുകൊല്ലം പൂര്‍ത്തിയാക്കിയാല് ആ പദ്ധതി പ്രായോഗികമായിരിക്കും. ഏത് പദ്ധതിയും എത്ര പെട്ടെന്ന് പൂര്‍ത്തിയാക്കുന്നുവോ അത്രയും ലാഭകരമായിരിക്കും. പദ്ധതിയുടെ വിശദമായ രൂപരേഖയ്ക്ക് (ഡിപിആര്) റെയില്‍വേ ബോർഡിന്‍റെ അന്തിമാനുമതി കാത്തിരിക്കുകയാണ്. വായ്പകള്‍ക്കായുള്ള നടപടികള് ആരംഭിക്കുന്നതിന് റെയില്‍വേ മന്ത്രാലയം അനുമതി നല്‍കിയിട്ടുണ്ട്. പദ്ധതിയുടെ വിശദമായ രൂപരേഖ പരിശോധിച്ച നീതി ആയോഗ് വിദേശ വായ്പകള്‍ക്കായുള്ള നടപടികളുമായി മുന്നോട്ട് പോകാമെന്ന് സാമ്പത്തികകാര്യ വകുപ്പിനോട് ശുപാര്‍ശ ചെയ്തിട്ടുണ്ട്. ഡിപിആര് ഒരു വാണിജ്യരേഖ ആയതുകൊണ്ടാണ് അത് പുറത്തുവിടാത്തത്. ഇത്തരം പദ്ധതികളുടെ വിശദമായ പദ്ധതി റിപ്പോര്‍ട്ടുകള് കമ്പനികള് സാധാരണ പ്രസിദ്ധീകരിക്കാറില്ല. കമ്പനികളുടെ ഈ നിലപാടിനെ സുപ്രീംകോടതിയും അഗീകരിച്ചതാണ്.\n2017 ഒക്ടോബര് 27 ന് കേരള മുഖ്യമന്ത്രിയും റെയില്‍വേ ബോർഡ് ചെയര്‍മാനും പങ്കെടുത്ത യോഗത്തിലെ തീരുമാനം അനുസരിച്ചാണ് സില്‍വര്‍ലൈൻ അലൈന്‍മെന്‍റ് നിലവിലെ പാതക്ക് സമാന്തരമായി നിര്‍മിക്കാന് തീരുമാനിച്ചത്. കാസര്‍കോട് മുതല് തിരൂര് വരെ നിലവിലുള്ള പാതയ്ക്ക് സമാന്തരമായാണ് സില്‍വര്‍ലൈന് വരുന്നത്. തിരൂര് മുതല് തിരുവനന്തപുരം വരെ അനേകം വളവുകളും മറ്റുമുള്ളതിനാല് സമാന്തര പാത സാധ്യമല്ലെന്ന് പഠനത്തില് കണ്ടെത്തി. അതിന്‍റെ അടിസ്ഥാനത്തിലാണ് ഈ മേഖലയില് ഗ്രീന് ഫീല്‍ഡില് പുതിയ പാത ആസൂത്രണം ചെയ്തിട്ടുള്ളത്.\nഇന്ത്യന് റെയില്‍വെയുടെ ഭാവി ഗതാഗത ആവശ്യങ്ങള് ഒരുപരിധി വരെ നിറവേറ്റാന് പറ്റുന്ന വിധത്തിലാണ് സില്‍വര്‍ലൈന് വിഭാവനം ചെയ്തിരിക്കുന്നത്. അതുകൊണ്ട് തന്നെ കേരളത്തില് ഭാവിയില് പുതിയ റെയില്‍വേ ലൈനുകള് ആവശ്യമായി വരില്ല. കേന്ദ്ര റെയില്‍വേ മന്ത്രാലയവും സംസ്ഥാന സര്‍ക്കാരും സംയുക്തമായി തുടങ്ങിയ ഈ സംരംഭത്തിന്‍റെ ലക്ഷ്യവും അതുതന്നെയാണ്. മതിയായ വിഭവേശഷിയില്ലാത്ത റെയില്‍വേ, അടിസ്ഥാന സൗകര്യ വികസനത്തില് നേരിട്ട് നിക്ഷേപം നടത്തുന്നതിന് പകരം ഇത്തരം സംയുക്ത സംരംഭങ്ങളിലൂടെയാണ് നിക്ഷേപം നടത്തുന്നത്. പല സംസ്ഥാനങ്ങളിലും സംയുക്ത സംരംഭത്തില് റെയില്‍വേ വികസനം നടപ്പാക്കി വരുന്നുണ്ട്. തണ്ണീര്‍തടങ്ങളും നെല്‍വയലുകളുമുള്ള സ്ഥലങ്ങളില് വയഡക്ടിലൂടെയാണ് (തൂണുകള്) പാത പോകുന്നത്. മറ്റ് സ്ഥലങ്ങളില് മണ്ണ് ശക്തിപ്പെടുത്താനുള്ള സാങ്കേതിക വിദ്യകള് ഉപയോഗിക്കുന്നുണ്ട്.\nനിലവിലുള്ള റെയില്‍പാതയുടെ അതേപോലെയാണ് സില്‍വര്‍ലൈനിന്‍റെ എംബാങ്ക്മെന്‍റ് (മണ്‍തിട്ട) വരുന്നത്. റെയില്‍പാളങ്ങള് കാരണം കേരളത്തില് കഴിഞ്ഞ 100 വര്‍ഷത്തിനിടെ വെള്ളപ്പൊക്കമുണ്ടായ ചരിത്രമില്ല. കേരളത്തെ രണ്ടായി മുറിക്കുന്ന മതിലുകള് നിര്‍മിക്കാനുദ്ദേശിക്കുന്നില്ല. റെയില്‍വേ നിയമ പ്രകാരമുള്ള സംരക്ഷണ വേലി മാത്രമാണ് കെട്ടുന്നത്. ഓരോ അഞ്ഞൂറ് മീറ്ററിലും റോഡ് മുറിച്ചു കടക്കാനുള്ള സംവിധാനങ്ങളുമുണ്ടാകും. ലോകമെങ്ങുമുള്ള 90 ശതമാനത്തിലധികം വേഗ റെയില്‍പ്പാതകളും തറനിരപ്പിലാണ് പോകുന്നത്. ഇപ്പോഴുള്ള ഇന്ത്യയിലെ ബ്രോഡ് ഗേജ് സംവിധാനത്തില് 160 കിലോമീറ്ററിന് മുകളില് വേഗത കൈവരിക്കാനുള്ള സംവിധാനമില്ല. അതിനാലാണ് മുംബൈ - അഹമ്മദാബാദ്, ഡല്‍ഹി - മീററ്റ് വേഗ പാതകള് സ്റ്റാന്‍ഡേഡ് ഗേജില് നിര്‍മിക്കുന്നത്. അതിന് റെയില്‍വേ മന്ത്രാലയം അനുമതി കൊടുത്തിട്ടുമുണ്ട്.\nതിരക്കില്ലാത്ത സമയങ്ങളിലാണ് റോ-റോ സംവിധാനത്തില് ചരക്കുലോറികള് സില്‍വര്‍ലൈന് ഉപയോഗിക്കുക. ട്രാക്കിന്‍റെ അറ്റകുറ്റ പണികള്‍ക്ക് ശേഷമുള്ള സമയത്താകും ഇത്. 74 യാത്രാവണ്ടികള് ഓടുന്ന സില്‍വര്‍ലൈനില് വെറും6ചരക്കുവണ്ടികള് മാത്രമാണ് ഓടിക്കുന്നത്. ഫീസിബിലിറ്റി സ്റ്റഡിയുടെ സമയത്താണ് ഗൂഗിള് സര്‍വേ ചെയ്ത്. വിശദമായ പദ്ധതി റിപ്പോര്‍ട്ടിന് വേണ്ടി അത്യന്താധുനിക ലിഡാര് സര്‍വേയാണ് നടത്തിയത്. 10 സെന്‍റിമീറ്റര് വരെ കൃത്യതയില് വിവരശേഖരണം നടത്താന് കഴിയുന്ന ലിഡാര് സര്‍വേയും നടത്തിയ ശേഷമാണ് അലൈന്‍മെന്‍റ് അന്തിമമായി തീരുമാനിച്ചത്.\nഒരുമാസം നീണ്ട ട്രാഫിക് സര്‍വേയിലൂടെയാണ് സില്‍വര്‍ലൈന് ഉപയോഗിക്കാനിടയുള്ള യാത്രക്കാരെകുറിച്ചുള്ള കണക്ക് കണ്ടെത്തിയത്. 2025 ല് പ്രതിദിനം 80,000 യാത്രക്കാരെയാണ് പ്രതീക്ഷിക്കുന്നത്. പാരിസ്ഥിതികാനുമതി ആവശ്യമില്ലാതിരുന്നിട്ടും കൂടി ഡിപിആര് തയ്യാറാക്കുന്നതിന് മുന്നോടിയായി ദ്രുത പാരിസ്ഥിതികാഘാത പഠനം നടത്തി. പാരിസ്ഥിതികാഘാതം കുറക്കാനുള്ള നടപടികള് പഠന റിപ്പോര്‍ട്ടില് ശുപാര്‍ശ ചെയ്തിട്ടുണ്ട്. ഭൂമിയുടെ കിടപ്പും മണ്ണിന്‍റെ ഘടനയും പഠിക്കാന് ജിയോടെക്നിക്കല് പഠനവും നടത്തിയിട്ടുണ്ട്. ട്രാഫിക് സര്‍വേ റിപ്പോര്‍ട്ടും പാരിസ്ഥിതികാഘാത പഠന റിപ്പോര്‍ട്ടും കെ-റെയിലിന്‍റെ വെബ്സൈറ്റിലുണ്ട്. പദ്ധതി നടത്തിപ്പിന്‍റെ ഭാഗമായി പാരിസ്ഥിതികാഘാത സമഗ്ര പഠനം നടന്നുവരുന്നുണ്ട്.\nഇന്ത്യന് റെയില്‍വേ സംവിധാനത്തില് ഇരട്ട റെയില്‍പ്പാത പണിയുന്നതിന് ഏകദേശം 50 മുതല് 60 കോടി രൂപവരെ ചെലവുവരും. ഇതേ അലൈന്‍മെന്‍റ് വളവുകള് നിവര്‍ത്തി, ട്രാക്ക് സ്ട്രക്ചര് ബലപ്പെടുത്തി, സിഗ്നലിംഗ് സംവിധാനം മെച്ചപ്പെടുത്തി, സാങ്കേതി മേന്മയുള്ള റോളിംഗ് സ്റ്റോക്കുകള് കൊണ്ടു വന്നാല് ഈ പാതകള്‍ക്ക് 200 കിലോമീറ്റര് വേഗത്തില് ഓടാന് സാധിക്കും. അങ്ങനെയുള്ള കണ്‍വെന്‍ഷണല് റെയില് ടെക്നോളജിയാണ് ഇവിടെ വിഭാവനം ചെയ്തിരിക്കുന്നത്. അതിന്‍റെ ചെലവ് കേരളത്തിലെ പ്രത്യേക ഭൂപ്രകൃതിക്ക് അനുസരിച്ച് കിലോമീറ്ററിന് ഏകദേശം 120 കോടി രൂപയാണ്. 350 കിലോമീറ്റര് വേഗതയുള്ള ഹൈസ്പീഡ് ടെക്നോളജിക്കാണ് കിലോമീറ്ററിന് 256 കോടി രൂപയോളം ചെലവ് വരുന്നത്. അത് ഇറക്കുമതി ചെയ്ത സാങ്കേതിക വിദ്യയാണ്. ഹൈസ്പീഡ് ടെക്നോളജി കൊണ്ടുവന്ന് അതില് സെമിഹൈസ്പീഡ് ഓടിക്കുകയാണെങ്കില് ചെലവുകൂടാന് സാധ്യതയുണ്ട്. ഇവിടെ വിഭാവന ചെയ്തിരിക്കുന്നത് പരമ്പരാഗത സാങ്കേതിക വിദ്യയാണ്.\nLast Updated Nov 24, 2021, 6:50 PM IST


26-ാംമൈൽ പുതിയ പാലം നിർമാണം വൈകുന്നു | Kaanjirappalli\n26-ാംമൈൽ പുതിയ പാലം നിർമാണം വൈകുന്നു\nകാഞ്ഞിരപ്പള്ളി: ഒന്നരവർഷംമുൻപ് മണ്ഡലകാലത്ത് തൂണിന്റെ ബലക്ഷയം മൂലം അപകടത്തിലായ ശബരിമല തീർത്ഥാടന പാതയിലെ പാലം പുതുക്കി പണിയാൻ നടപടിയായില്ല. കാഞ്ഞിരപ്പള്ളി- എരുമേലി റോഡിലെ 26-ാം മൈലിലെ പാലമാണ് 2017 സെപ്‌റ്റംബറിൽ ബലക്ഷയത്തെ തുടർന്ന് അപകടത്തിലായത്. പരിശോധനകൾക്കുശേഷം പുതിയപാലം പണിയുമെന്ന് പൊതുമരാമത്ത് ബ്രിഡ്ജസ് വിഭാഗം അധികൃതർ അറിയിച്ചിരുന്നു.\nകരിങ്കൽ നിർമിതമായ പാലത്തിന്റെ തൂണുകളുടെ ഭാഗങ്ങൾ ഇളകിത്തുടങ്ങിയതോടെയാണ് പ്രദേശവാസികൾ പ്രതിഷേധവുമായി രംഗത്തെത്തിയത്.\nപൊതുമരാമത്ത് അധികൃതർ നടത്തിയ പരിശോധനയിൽ പാലത്തിന്റെ തുണുകൾക്ക് ബലക്ഷയമുണ്ടെന്ന് കണ്ടെത്തിയിരുന്നു. ഇതോടെ പാലത്തിലൂടെയുള്ള ഒരുവശത്തുകൂടിയുള്ള ഗതാഗതവും നിരോധിച്ചു. പിന്നീട് പാലത്തിന്റെ തൂണുകൾ കോൺക്രീറ്റ് ഉപയോഗിച്ച് ബലപ്പെടുത്തിയാണ് ഗതാഗതം പുനസ്ഥാപിച്ചത്.\nശബരിമല തീർത്ഥാടന സമയത്ത് ഭാരവാഹനങ്ങളടക്കം നിരവധി വാഹനങ്ങൾ കടന്നുപോകുന്ന ഈ പാലം പുതുക്കി പണിയണമെന്ന് നേരത്തെ ആവശ്യമുയർന്നിരുന്നു. രണ്ടുതവണ പാലത്തിനോട് ചേർന്ന് അപകടമുണ്ടാക്കുന്ന രീതിയിൽ വലിയ കുഴികളും രൂപപ്പെട്ടിരുന്നു. പിന്നീട് താത്കാലികമായി ടാർചെയ്ത് കുഴിമൂടുകയായിരുന്നു. പാലം അപകടവസ്ഥായിലായതിനെ തുടർന്ന് പൊതുമരാമത്ത് ചീഫ് എൻജിനീയർ, ഡോ. എൻ.ജയരാജ് എം.എൽ.എ, ജനപ്രതിനിധികൾ എന്നിവർ സ്ഥലത്തെത്തി പരിശോധന നടത്തി പുതിയപാലം മണ്ഡലകാലത്തിനുശേഷം പുനർ നിർമിക്കുമെന്ന് അറിയിച്ചിരുന്നു.\nഎന്നാൽ, പാലത്തിന്റെ പുനർനിർമാണം രണ്ട് മണ്ഡലകാലത്തിന് ശേഷവും ഉണ്ടായില്ല. മഴയെത്തുന്നതോടെ തോട്ടിൽ വെള്ളം നിറയുന്നതിനൊപ്പം രണ്ട് തടയണകൾ കുടി ഈ പാലത്തിന് സമീപത്ത് സ്ഥിതി ചെയ്യുന്നുണ്ട്. മഴക്കാലത്ത് തടയണകളിൽ വെള്ളം തടഞ്ഞ് നിറുത്തുന്നതോടെ പലത്തിന്റെ നിർമാണം വൈകുമെന്ന് തന്നെയുറപ്പ്. നിലവിൽ ഇടുങ്ങിയ നിലയിലുള്ള പാലത്തിലൂടെ കാൽ നടയാത്രികർക്ക് കടന്ന് പോകുന്നതിന് സൗകര്യമില്ല. രണ്ട് വലിയ വാഹനങ്ങൾ ഒരുമിച്ചെത്തിയാൽ കാൽനാടയാത്രികർ ജീവൻപണയം വെച്ചുവേണം പാലം കടക്കുവാൻ. ഉന്നത നിലവാരത്തിൽ പുതുക്കി പണിയുമെന്ന് പ്രഖ്യാപിച്ച പാലത്തിന്റെ നിർമാണ നടപടികൾ വോഗത്തിലാക്കണമെന്നാണ് ആവശ്യമുയരുന്നത്.\nഅനർഹമായി മുൻഗണനാ റേഷൻകാർഡ് തരപ്പെടുത്തിയത് 4,215 കുടുംബം\nആശുപത്രി ജീവനക്കാരെ മർദിച്ചയാളെ പിടികൂടി


കൈക്കൂലി : എസിപിക്ക് സസ്പെൻഷൻ - News Bengaluru\nബെംഗളൂരു: പുകയില വ്യാപാരികളിൽ നിന്ന് കൈക്കൂലി വാങ്ങിയതിന് അസിസ്റ്റൻറ് പോലീസ് കമ്മീഷണർ എം പ്രഭുശങ്കറെ സർവീസിൽ നിന്നും സസ്പെൻ്റു ചെയ്തു. ലോക് ഡൗണിനെ തുടർന്ന് നഗരത്തിൽ എല്ലാതരം പുകയില ഉത്പന്നങ്ങളുടെ വിൽപ്പന നിരോധിച്ചിരുന്നു. എന്നാൽ പുകയില ഉത്പന്നങ്ങൾ വിൽക്കുന്നതിന് പണം വാങ്ങി എസിപി ഒത്താശ നൽകിയെന്നാണ് അന്വേഷണത്തിൽ കണ്ടെത്തിയത്. ഇതിന് കൂട്ടുനിന്ന രണ്ടു പോലിസ് ഇൻസ്പെക്ടർമാരേയും സസ്പെൻ്റ് ചെയ്തിട്ടുണ്ട്\nസെൻട്രൽ ക്രൈം ബ്രാഞ്ച് (സിസിബി) വിഭാഗത്തിൽ പ്രവർത്തിക്കുന്ന പ്രഭു ശങ്കര് തനിക്ക് പണം കൊടുക്കാൻ വിസമ്മതിക്കുന്ന വ്യാപാരികളുടെ കടകൾ പരിശോധിച്ച് പുകയില ഉത്പന്നങ്ങൾ പിടിച്ചെടുത്ത് കേസെടുക്കുന്നതായി നേരത്തെ തന്നെ പരാതി ഉയർന്നിരുന്നു. ഇതോടെ ക്രൈം ബ്രാഞ്ച് മേധാവി സന്ദീപ് പാട്ടീലിൻ്റെ നിർദ്ദേശപ്രകാരം ഡെപ്യൂട്ടി പോലീസ് കമ്മീഷണർ നടത്തിയ വകുപ്പ് തല അന്വേഷണത്തിലാണ് കുറ്റം തെളിഞ്ഞത്. പ്രഭുശങ്കറിൻ്റെ പക്കൽ നിന്നും 25 ലക്ഷം രൂപയും അന്വേഷണ സംഘം കണ്ടെത്തി.\nബിബിഎംപി തിരഞ്ഞെടുപ്പ് മാറ്റി വെക്കാൻ സാധ്യത


ഓഹരി വിപണി മുന്നോട്ട് തന്നെ\n|27 May 2019 10:43 AM GMT\nകേന്ദ്രത്തില് നരേന്ദ്ര മോദി സര്‍ക്കാര് രണ്ടാം തവണയും അധികാരത്തിലേറുമെന്ന വ്യക്തമായ സൂചന ലഭിച്ചതുമുതല് ഓഹരി വിപണിയില് കാണുന്ന ഉണര്‍വ് ഇന്നും തുടര്‍ന്നു. ഇന്‍ഫ്രാ, ഫിനാന്‍ഷ്യല് ഓഹരികളുടെ മുന്നേറ്റത്തിന്റെ പിന്‍ബലത്തില് സെന്‍സെക്‌സ് 227 പോയ്ന്റ് ഉയര്‍ന്ന് റെക്കോര്‍ഡ് തലമായ 39,661ല് വ്യാപാരം അവസാനിപ്പിച്ചു. നിഫ്റ്റി 11,918 ലെത്തി. ടാറ്റ സ്റ്റീല്, യെസ് ബാങ്ക്, എല് ആന്‍ഡ് ടി എന്നിവയെല്ലാം ഇന്ന് നേട്ടമുണ്ടാക്കി.\nകനത്ത ഭൂരിപക്ഷത്തില് നരേന്ദ്ര മോദി ഭരണത്തില് തിരിച്ചെത്തിയതോടെ ഇന്ത്യയിലേക്ക് വിദേശ മൂലധനത്തിന്റെ ഒഴുക്ക് മെച്ചപ്പെടുമെന്ന് എസ് ആന്‍ഡ് പി ഗ്ലോബല് റേറ്റിംഗ് പോലുള്ള ഏജന്‍സികള് നിരീക്ഷിക്കുന്നുണ്ട്.\nഇത്തരത്തിലുള്ള നിഗമനങ്ങളും വിപണിയുടെ മുന്നേറ്റത്തിന് കാരണമാകുന്നുണ്ട്\nmodi 2024 modi effect stock vs modi


മാലിന്യത്തിനിന്നും വസ്ത്രങ്ങൾ, വസ്ത്രലോകത്ത് പുതിയ തരംഗം തീർത്ത് ജൂലിയറ്റ് | waste turned into clothes Juliet\nഈ മനോഹര വസ്ത്രങ്ങള് ഉണ്ടാക്കിയത് മാലിന്യത്തില്‍നിന്നാണ്!\nUganda, First Published Jan 21, 2020, 6:21 PM IST\nഇന്ന് ലോകം നേരിടുന്ന ഏറ്റവും വലിയ വിപത്തുകളില് ഒന്നാണ് പ്ലാസ്റ്റിക് മാലിന്യം. എല്ലാ വാര്‍ത്തയും ഒന്നുവിടാതെ വായിക്കുന്ന നമ്മള്, എന്നാല് അതിനുവേണ്ടി ഒരു ചെറുവിരല് പോലും അനക്കാറില്ല എന്നതാണ് വാസ്തവം. പ്രളയം വീട്ടുപടിക്കല് എത്തിനില്‍ക്കുമ്പോഴും ഞാന് ഒരാള് വിചാരിച്ചാല് എന്ത് നടക്കാനാണ് എന്ന മുടന്തന് ന്യായം പറഞ്ഞു നമ്മള് തടിതപ്പാന് നോക്കും. എന്നാല് ഒരാള് വിചാരിച്ചാല് പലതും നടക്കുമെന്ന് തെളിയിക്കുയാണ് മാലിന്യത്തില്‍നിന്ന് വസ്ത്രങ്ങള് ഉണ്ടാകുന്ന, ജൂലിയറ്റ് നമുജ്ജു.\nവെറും 23 വയസ്സ് മാത്രമുള്ള ജൂലിയറ്റ്, ഇന്ന് ലോകമറിയപ്പെടുന്ന ഒരു ഫാഷന് ഡിസൈനറാണ്. ആര്‍ക്കും വേണ്ടാതെ ഉപേക്ഷിക്കുന്ന പ്ലാസ്റ്റിക് വസ്തുക്കള് ഉപയോഗിച്ച് വസ്ത്രങ്ങള് നിര്‍മ്മിച്ച് അവര് ഫാഷന് ലോകത്ത് പുതിയ തരംഗം സൃഷ്ടിക്കുകയാണ്. അത് മാത്രമല്ല, മാലിന്യങ്ങളില് നിന്ന് വസ്ത്രങ്ങള് ഉണ്ടാക്കാന് ജൂലിയറ്റിനെ സഹായിക്കുന്നത് ശാരീരിക വൈകല്യമുള്ള ആളുകളാണ്. കേള്‍വിശക്തി നഷ്ടപ്പെട്ടവരും, കാഴ്ച മങ്ങിയവരും അടക്കം ജീവിതത്തിന്റെ പരീക്ഷണത്തില് കാലിടറിവീണ അനേകം ആളുകള്‍ക്ക് ഒരു പ്രതീക്ഷയാണ് കിമൂലി ഫാഷിനബിലിറ്റി എന്ന ഈ സ്ഥാപനം.\nപ്രകൃതി സംരക്ഷണത്തിനോടൊപ്പം ഈ സ്ഥാപനം അനേകം ആളുകള്‍ക്ക് പുതിയ ജീവിതം കൂടി തുറന്നുകൊടുക്കുകയാണ്. ഉഗാണ്ടയില് ഭിന്നശേഷിക്കാരെ ഇപ്പോഴും ശപിക്കപ്പെട്ടവരായിട്ടാണ് കണക്കാക്കുന്നത്. ആളുകളുടെ പരിഹാസം ഭയന്ന് പുറത്തിറക്കാന് മടിച്ച് അവര് വീടിനുള്ളില് തന്നെ കഴിഞ്ഞു കൂടുന്നു. ഇരുളടഞ്ഞ അവരുടെ ജീവിതം ആ നാലുചുമരുകളില് ഒതുങ്ങിപ്പോകാതിരിക്കാന് ജൂലിയറ്റ് അവരെ വസ്ത്ര നിര്‍മ്മാണം പരിശീലിപ്പിച്ചു. തയ്ക്കാനും, പുതിയ രീതിയില് വസ്ത്രം രൂപകല്‍പന ചെയ്യാനും അവരെ പഠിപ്പിച്ചു. അങ്ങനെ അവരുടെ ജീവിതത്തിന് പുതിയ അര്‍ത്ഥവും, മാനവും നല്‍കാന് ജൂലിയറ്റിന് കഴിഞ്ഞു. നിലവില് 500 പേരോളം അവിടെ ജോലി ചെയ്യുന്നുണ്ട്. 2024 ആകുമ്പോഴേക്കും ഇത് ആയിരമാക്കാനാണ് അവരുടെ പദ്ധതി.\nമാലിന്യത്തെ കുറിച്ചുള്ള നാട്ടുകാരുടെ വീക്ഷണവും ഇതുമൂലം മാറ്റാന് കഴിഞ്ഞിട്ടുണ്ടെന്ന് ജൂലിയറ്റ് പറയുന്നു. പല ഘട്ടങ്ങളായിട്ടാണ് വസ്ത്രങ്ങളുടെ നിര്‍മ്മാണം പൂര്‍ത്തിയാകുന്നത്. ആദ്യം മാലിന്യങ്ങള് ശേഖരിച്ച്, തരം തിരിക്കുന്നു. തുടര്‍ന്ന് അത് തയ്ക്കുന്നു. എന്നാല് മാലിന്യങ്ങളില്‍നിന്നും, ചവറില്‍നിന്നും അവര് ഉണ്ടാകുന്ന വസ്ത്രങ്ങള്, രൂപഭംഗിയിലും, ഗുണനിലവാരത്തിലും ഒട്ടും പിന്നിലല്ല. അതിന്റെ ഏറ്റവും വലിയ തെളിവാണ് സിംഗപ്പൂരും, ജര്‍മ്മനിയിലും, മറ്റ് യൂറോപ്യന് രാജ്യങ്ങളിലും അവര് നടത്തിയ ഫാഷന് ഷോകള്. 'ഫാഷനിലൂടെ പ്രകൃതിയെ സംരക്ഷിക്കുക എന്നതാണ് എന്റെ ലക്ഷ്യം', ജൂലിയറ്റ് പറഞ്ഞു. പഴയ പഞ്ചസാര ചാക്കുകള് ഉപയോഗിച്ച് മൊബൈല് ജാക്കറ്റുകളും, പോളിയെത്തിലീന് ബാഗുകള് ഉപയോഗിച്ച് റീസൈക്കിള് ചെയ്ത ജാക്കറ്റുകളും, പാല് പാക്കറ്റുകളില്‍നിന്ന് പെന്‍സില് കേസുകളും ഇവിടെ ഉണ്ടാക്കുന്നു. ഇത് പ്രാദേശികമായി വില്‍ക്കുന്നതിന് പുറമെ വിദേശത്തേക്കും കയറ്റി അയയ്ക്കുന്നു.\n'ഇങ്ങനെ 3000 ഉല്‍പ്പന്നങ്ങളാണ് ഞങ്ങള് വിജയകരമായി പുനര്‍നിര്‍മ്മിച്ചത്. സ്പാകള് വഴിയും, കോസ്‌മെറ്റിക് കമ്പനികല് വഴിയും ഞങ്ങളുടെ ഉല്പന്നങ്ങള് ഞങ്ങള് വിറ്റഴിക്കുന്നു. 130 ഓളം യുവാക്കള്‍ക്ക് തൊഴിലവസരങ്ങളും, ഭിന്നശേഷിക്കാര്‍ക്ക് ജീവിതവും ഇത് നല്‍കുന്നു. ജര്‍മ്മനിയില് നടന്ന വസ്ത്ര പ്രദര്‍ശന പരിപാടികളില്‍നിന്ന് ഞങ്ങള്‍ക്ക് വികലാംഗരായ 250 സ്ത്രീകളെ പരിശീലിപ്പിക്കുന്നതിനാവശ്യമുള്ള തുക സ്വരൂപിക്കാനായി'- അവര് പറഞ്ഞു.\nമാലിന്യം പെറുക്കുന്ന ജോലി മിക്കവാറും ഒരറപ്പോടെയാണ് എല്ലാവരും കാണുന്നത്. പക്ഷെ അതില് നിന്നാണ് ഇത്ര മനോഹരമായ വസ്ത്രങ്ങള് ഉണ്ടാകുന്നതെന്ന് ആരും മനസിലാകുന്നില്ലെന്ന് അവര് പറയുന്നു. 'പലപ്പോഴും ഇതിനെ കുറിച്ചറിയുമ്പോള് ആളുകള് മുഖം തിരിക്കും. മാലിന്യം കൈകൊണ്ടു എടുക്കാനും, അത് കഴുക്കാനും ഒക്കെ നാണക്കേട് വിചാരിക്കുന്ന ആളുകളുണ്ടാകും. പക്ഷെ അതൊന്നും ഒരു ബുദ്ധിമുട്ടായി എനിക്ക് തോന്നിയിട്ടില്ല. നിങ്ങളുടെ കൈയില് അഴുക്കു പുരണ്ടാല് മാത്രമേ എന്തെങ്കിലും നല്ലത് നിങ്ങള്‍ക്ക് ഉണ്ടാക്കാന് സാധിക്കൂ'-ജൂലിയറ്റ് പറഞ്ഞു.\nഒരു നാമ്പില് നിന്ന് ഒരു കാട് എന്ന് പറയുംപോലെ, ആര്‍ക്കും വേണ്ടാത്ത മാലിന്യത്തില്‍നിന്നാണ് ലോകം ഉറ്റുനോക്കുന്ന നൂതന വസ്ത്ര സങ്കല്പങ്ങള് ജൂലിയറ്റ് ഉണ്ടാകുന്നത്. മനസ്സുണ്ടെങ്കില് മാര്‍ഗ്ഗവും ഉണ്ടാകും എന്ന് തെളിയുക്കുകയാണ് ജൂലിയറ്റും, അവരുടെ വിപ്ലവകരമായ ഫാഷന് സ്ഥാപനവും. കാലത്തിന്റെ കുത്തൊഴുക്കില് ഒളിച്ചു പോകാതെ അനേകം പേര്‍ക്ക് ഒരു കൈത്താങ്ങായി, ഒരു പ്രചോദനമായി വസ്ത്രലോകത്ത് ഒളിമങ്ങാതെ അത് നിലനില്‍ക്കുക തന്നെ ചെയ്യും.\nLast Updated Jan 21, 2020, 6:30 PM IST


FOLLOW UP: അഞ്ച് മാസം മുന്‍പ് കേരള തീരം വിട്ട 243 പേര്‍ക്ക് സംഭവിച്ചതെന്ത്? മുനമ്പം മനുഷ്യക്കടത്തിന് പിന്നില് | Untraceable Boat Illegal Journey What Happened to 243 Passengers Who Left Kerala5Months Ago – News18 Malayalam\nFOLLOW UP: അഞ്ച് മാസം മുന്‍പ് കേരള തീരം വിട്ട 243 പേര്‍ക്ക് സംഭവിച്ചതെന്ത്? മുനമ്പം മനുഷ്യക്കടത്തിന് പിന്നില്\nജനുവരി 11 നാണ് കൊച്ചിക്ക് സമീപമുള്ള മുനമ്പത്ത് 50 ബാഗുകള് ഉപേക്ഷിക്കപ്പെട്ട നിലയില് കേരള പൊലീസ് കണ്ടെത്തുന്നത്. പിറ്റേദിവസം കൂടുതല് ബാഗുകളും ഇവിടെ നിന്ന് കണ്ടെത്തി\nLast Updated : June 19, 2019, 20:33 IST\nകഴിഞ്ഞ അഞ്ച് മാസങ്ങളായി ഡല്‍ഹി അംബേദ്കര് കോളനിയിലെ ക്ഷേത്രത്തിലാണ് കസ്തൂരി കൂടുതല് സമയവും ചെലവഴിക്കുന്നത്. നേരത്തെ ദിവസത്തില് ഒന്നോ രണ്ടോ തവണ മാത്രമാണ് 48കാരിയായ കസ്തൂരി തമിഴര് നിര്‍മ്മിച്ച കറുപ്പു സ്വാമി ക്ഷേത്രത്തില് സന്ദര്‍ശനം നടത്തിയിരുന്നത്. ആറ് ദശകങ്ങള്‍ക്ക് മുമ്പ് രാജ്യതലസ്ഥാനത്തേക്ക് കുടിയേറിയ തമിഴരാണ് കറുപ്പു സ്വാമി ക്ഷേത്രം നിര്‍മിച്ചത്. ജനുവരി 12 മുതലാണ് കസ്തൂരിയുടെ ജീവിതം മാറിയത്. അന്നാണ് അവരുടെ മക്കളായ ചിരഞ്ജീവിയും ജഗദീഷും ഭാര്യമാര്‍ക്കും രണ്ട് കുഞ്ഞുങ്ങള്‍ക്കുമൊപ്പം വിദേശത്തേക്ക് അനധികൃത യാത്ര നടത്തിയത്.\nഈ വാര്‍ത്ത അറിഞ്ഞതോടെ കസ്തൂരി തളര്‍ന്നു പോയി. രക്തസമ്മര്‍ദം വര്‍ധിച്ച് ആരോഗ്യ പ്രശ്‌നങ്ങളും ഉണ്ടായി. എങ്കിലും തന്റെ മക്കളെയും കുടുംബത്തെയും കണ്ടെത്താനാണ് കസ്തൂരിയുടെ തീരുമാനം.\nAlso Read: മുനമ്പം മനുഷ്യക്കടത്തുകേസിലെ ആദ്യ അറസ്റ്റ്\nജനുവരി 12ന് ഡല്‍ഹി അംബേദ്കര് നഗര് കോളനിയില് നിന്ന് 2670 കിലോമീറ്റര് അകലെയുള്ള എറണാകുളത്തെ മുനമ്പത്തു നിന്ന് ദേവമാത എന്ന മത്സ്യബന്ധന ബോട്ട് യാത്ര തിരിച്ചിരുന്നു. കേരള പൊലീസിലെ അന്വേഷണ സംഘം പറയുന്നത് 243 യാത്രക്കാരാണ് ആ ബോട്ടില് ഉണ്ടായിരുന്നതെന്നാണ്. അതില് 184 പേര് അംബേദ്കര് നഗര് കോലനിയില് നിന്നുള്ളവരായിരുന്നുവെന്നും പൊലീസ് വ്യക്തമാക്കുന്നു. കസ്തൂരിയുടെ മക്കളും ഈ ബോട്ടില് ഉണ്ടായിരുന്നുവെന്നാണ് സംശയിക്കുന്നത്. കാണാതായവരുടെ കുടുംബങ്ങള് പറയുന്നത് 85 കുട്ടികള് ആ ബോട്ടില് ഉണ്ടായിരുന്നുവെന്നാണ്. ഒരു ജനന സര്‍ട്ടിഫിക്കറ്റും ന്യൂസ് 18ന് ലഭിച്ച സിസിടിവി ദൃശ്യങ്ങളും 12 ദിവസം മാത്രം പ്രായമുള്ള കുഞ്ഞും അതില് ഉണ്ടായിരുന്നു എന്നാണ് വ്യക്തമാക്കുന്നത്.\nജീവിച്ചിരിക്കുന്നുണ്ടോ അതോ മരിച്ചോ?\nതിരിച്ച് വീട്ടിലെത്തിയ കസ്തൂരി പൂജാമുറിയിലെ അലമാരയില് സൂക്ഷിച്ചിരുന്ന ഡയറി കാണിച്ചു. തന്റെ കുടുംബത്തില് നിന്ന് കാണാതായ ആറു പേരുടെയും ഫോട്ടോ ഒന്നൊന്നായി കസ്തൂരി കാണിച്ചു. ഈ ചെറിയ കുഞ്ഞിനെ കണ്ടോ? നിയന്‍സിന് യാത്ര ചെയ്യുന്ന സമയത്ത് ആറ് മാസം മാത്രമായിരുന്നു പ്രായം. ചെറിയ കുഞ്ഞിന്റെ ഫോട്ടോ കാണിച്ച് കസ്തൂരി പറഞ്ഞു.\nമക്കളോ അവരുടെ ഭാര്യമാരോ വിദേശത്തേക്ക് പോകുന്നതിനെ കുറിച്ച് ഒരിക്കല്‍പോലും വെളിപ്പെടുത്തിയിരുന്നില്ലെന്നാണ് കസ്തൂരി പറയുന്നത്. തമിഴ്‌നാട്ടിലേക്ക് പോകുമെന്നും ഡിസംബര് പകുതിയാകുമ്പോള് തിരിച്ചുവരുമെന്നും മക്കള് പറഞ്ഞിരുന്നതായി കസ്തൂരി പറയുന്നു. അനധികൃതമായി വിദേശത്തേക്ക് പോയെന്ന വാര്‍ത്തകള് വന്നതോടെയാണ് ഇതിനെ കുറിച്ച് അറിയുന്നതെന്നും കസ്തൂരി. ഇപ്പോള് അഞ്ച് മാസം കഴിഞ്ഞിരിക്കുകയാണ്. അവര് എവിടെയാണ്? കസ്തൂരി ചോദിക്കുന്നു. അവര് എവിടെയുണ്ടെന്നും ജീവിച്ചിരിപ്പുണ്ടോ അതോ മരിച്ചുപോയോ എന്നും കണ്ടെത്താന് സഹായിക്കണേ എന്ന് കസ്തൂരി മാധ്യമ പ്രവര്‍ത്തകരോട് അഭ്യര്‍ഥിച്ചു.\nമക്കള് പേയശേഷം കസ്തൂരി ഒറ്റയ്ക്കാണ് വീട്ടില് കഴിയുന്നത്. സംഭവത്തിനു ശേഷം മനസ് തകര്‍ന്ന ഭര്‍ത്താവ് വീട്ടില് വന്നിട്ട് ആഴ്ചകളായി. അദ്ദേഹം മദ്യപാനിയായി-കസ്തൂരി പറഞ്ഞു. കസ്തൂരി ചോദിച്ച അതേ ചോദ്യം തന്നെയാണ് അയല്‍ക്കാരും ചോദിക്കുന്നത്. അവര് ജീവിച്ചിരിപ്പുണ്ടോ അതോ മരിച്ചുപോയോ എന്ന്.\nഅഞ്ച് മാസത്തോളമായി കാണാതായവരുടെ കുടുംബം മുട്ടാത്ത വാതിലുകളില്ല. ആഭ്യന്തരമന്ത്രാലയത്തിനും വിദേശകാര്യമന്ത്രാലയത്തിനും ഇവര് സംയുക്ത നിവേദനം നല്‍കി. ഡല്‍ഹി പൊലീസ്, മുഖ്യമന്ത്രി, ദേശീയ മനുഷ്യാവകാശ കമ്മീഷന് എന്നിവര്‍ക്കും പരാതി നല്‍കി.\nബോട്ടിലുണ്ടായിരുന്നുവെന്ന് സംശയിക്കുന്നവരുടെ പേരും അഡ്രസും നിവേദനത്തിനൊപ്പം നല്‍കിയിരുന്നു. എന്നാല് ഇതുവരെ മറുപടിയൊന്നും ലഭിച്ചിട്ടില്ല. പുതിയ വിദേശകാര്യമന്ത്രി ജയ് ശങ്കറിനെ കാണാനാണ് ഇവരുടെ തീരുമാനം. ഇതിനായി അദ്ദേഹത്തോട് സമയം ചോദിക്കാന് തീരുമാനിച്ചിരിക്കുകയാണ്.\nഅതേസമയം നിരവധി അഭ്യൂഹങ്ങളാണ് അംബേദ്കര് നഗര് കോളനിയില് പ്രചരിക്കുന്നത്. ബോട്ട് ന്യൂസിലാന്‍ഡിലേക്ക് പോയിട്ടുണ്ടെന്നും ഓസ്‌ട്രേലിയയിലെ ക്രിസ്ത്യന് ഐലന്‍ഡിലേക്ക് പോയിട്ടുണ്ടെന്നുമൊക്കെയാണ് പ്രചരിക്കുന്നത്. എന്നാല് കൃത്യമായ സ്ഥലം കണ്ടെത്താന് കേരള പൊലീസിലെ അന്വേഷണ സംഘത്തിനും കഴിഞ്ഞിട്ടില്ല.\nകോളനിയിലെ താമസക്കാരായ കാണാതായവരുടെ കുടുംബാംഗങ്ങള് ഒരു ഫോണ് നമ്പര് കണ്ടെത്തിയ കാര്യം പറയുന്നുണ്ട്. ഇത് അള്‍ജീരിയയില് കണ്ടെത്തിയതായും ബോട്ടിലുണ്ടായിരുന്നവരെല്ലാം ജയിലിലാണെന്നുമാണ് പ്രചരിക്കുന്ന വാര്‍ത്തകള്. എന്നാല് അന്വേഷണ സംഘത്തെ നയിക്കുന്ന ഡിഎസ്പി എംജെ സോജന് പറയുന്നത് കുറേ ആഴ്ചകളായി ഈ നമ്പര് പ്രചരിക്കുന്നുണ്ടെന്നായിരുന്നു. അള്‍ജീരിയയിലെ അന്നാബ പൊലീസ് സ്റ്റേഷനില് ഈ നമ്പര് കണ്ടെത്തിയിട്ടുണ്ടെന്നും അദ്ദേഹം പറഞ്ഞു. നമ്മുടെ കോണ്‍സുലേറ്റിന് ഈ നമ്പര് കൈമാറിയെന്നും അവര് നമ്പര് തിരിച്ചറിഞ്ഞെന്നും അദ്ദേഹം വ്യക്തമാക്കി. എന്നാല് ഈ കേസുമായി ഈ നമ്പറിന് ബന്ധമില്ലെന്നാണ് അവര് പറയുന്നത്.\nകാണാതായവരുടെ ബന്ധുക്കളായ കനകലിംഗം, രമേഷ് എന്നിവര് പറയുന്നത് ഇന്റര്‍നാഷണല് നമ്പറില് നിന്ന് അവര്‍ക്ക് മിസ്ഡ്‌കോള് വന്നിരുന്നെന്നും തിരിച്ചു വിളിക്കാന് ശ്രമിച്ചപ്പോള് കിട്ടിയില്ലെന്നുമാണ്.\n150 ദിവസങ്ങള്‍ക്ക് ശേഷവും യാതൊരു സൂചനയുമില്ല\nജനുവരി 11 നാണ് കൊച്ചിക്ക് സമീപമുള്ള മുനമ്പത്ത് 50 ബാഗുകള് ഉപേക്ഷിക്കപ്പെട്ട നിലയില് കേരള പൊലീസ് കണ്ടെത്തുന്നത്. പിറ്റേദിവസം കൂടുതല് ബാഗുകളും ഇവിടെ നിന്ന് കണ്ടെത്തി. തൊട്ടടുത്ത പ്രദേശങ്ങളില് നിന്നായി ഐഡിന്റിറ്റി കാര്‍ഡുളും മറ്റു രേഖകളും കണ്ടെത്തിയതോടെ സംഭവത്തില് ദുരൂഹതയേറുകയായിരുന്നു. തങ്ങളുടെ ലഗേജുകള് ഉപേക്ഷിച്ച് ബോട്ടില് കയറാന് യാത്രക്കാര് നിര്‍ബന്ധിതരായതായെന്ന നിഗമനത്തില് പൊലീസ് എത്തുകയും ചെയ്തു. പിന്നീട് ഈ ബാഗുകള് കേന്ദ്രീകരിച്ച് പൊലീസ് നടത്തിയ അന്വേഷണം മനഷ്യക്കടത്തെന്ന സാധ്യതയിലേക്ക് നയിക്കുകയായിരുന്നു.\nAlso read: മുനമ്പം മനുഷ്യക്കടത്ത്: ബോട്ട് തീരം വിട്ടിട്ട് നാലുമാസം; 250 ഓളം ആളുകളെ കാണാനില്ല\nപ്രാഥമിക അന്വേഷണത്തില് ശ്രീകാന്തനും സെല്‍വനുമാണ് ഈ റാക്കറ്റിന്റെ ബുദ്ധി കേന്ദ്രങ്ങള് എന്ന് കണ്ടെത്തി. പത്തോളം ഇടനിലക്കാരെയും തിരിച്ചറിഞ്ഞു. പൊലീസ് റിപ്പോര്‍ട്ടനുസരിച്ച് ഡല്‍ഹിയിലും തമിഴ്‌നാട്ടിലുമുള്ള ഇടനിലക്കാരാണ് ന്യൂസിലന്‍ഡില് ജോലി വാഗ്ദാനം ചെയ്ത് യാത്രക്കാരെ പ്രലോഭിപ്പിച്ചതും യാത്രക്കായി തയ്യാറാക്കിയതും.\nപിന്നീട് 10 പേരെ പൊലീസ് അറസ്റ്റ് ചെയ്യുകയും ചെയ്തു. ഇതില് പ്രഭു ദണ്ഡപാണി, രവി രാജ എന്നീ രണ്ടുപേര് ഡല്‍ഹി അംബേദ്കര് നഗറില് നിന്നുള്ളവരായിരുന്നു. ഇതില് ദണ്ഡപാണി ജാമ്യം ലഭിച്ച് പുറത്തിറങ്ങിയെങ്കിലും ചെന്നൈയില് നിന്നുള്ള ബാക്കിയുള്ളവര് ജുഡീഷ്യല് കസ്റ്റഡിയിലാണ്. മുനമ്പം മനുഷ്യക്കടത്ത് രാജ്യത്തിന്റെ സുരക്ഷയെയോ പരമാധികാരത്തെയോ ബാധിക്കുന്നതായി കാണുന്നില്ലെന്നായിരുന്നു കേസിനെക്കുറിച്ച് കേരള ഹൈക്കോടതി നടത്തിയ നിരീക്ഷണം.\nഇന്ത്യന് അതോറിറ്റിയുടെ അഭ്യര്‍ത്ഥനപ്രകാരം 183 പേര്‍ക്കെതിരെ ഇന്റര്‍പോള് 'ബ്ലൂ കോര്‍ണര് നോട്ടീസ്' പുറപ്പെടുവിച്ചിരുന്നു. ഇതില് ഭൂരിഭാഗവും ഡല്‍ഹിയില് നിന്നുള്ളവരാണ്. 'അഞ്ച് മാസങ്ങള്‍ക്ക് ശേഷവും യാതൊരുവിവരവും ലഭിച്ചിട്ടില്ല' അന്വേഷണ ഉദ്യോഗസ്ഥന് പറയുന്നു. 'ഇന്റര്‍പോള് നോട്ടീസ് പുറപ്പെടുവിച്ച് കഴിഞ്ഞിട്ടും വിദേശ രാജ്യങ്ങളില് നിന്നുവരെ ഇതുവരെ ഒരു സൂചനയും ലഭിച്ചിട്ടില്ല. ഞങ്ങള് സ്ഥിരീകരണങ്ങള്‍ക്കായി കാത്തിരിക്കുകയാണ്.' കേസിന്റെ വിശദാംശങ്ങളെക്കുറിച്ച് പൊലീസിന്റെ മറുപടി ഇങ്ങനെ. വ്യക്തമായ വിവരങ്ങള് ലഭിക്കാതെ കുറ്റപത്രം സമര്‍പ്പിക്കുകയെന്നത് വെല്ലുവിളിയാണെന്നും അദ്ദേഹം പറഞ്ഞു.\n'ദേവ മാത' എന്ന മത്സ്യബന്ധന ബോട്ട് ഇടനിലക്കാരന് വാങ്ങി മോഡിഫൈ ചെയ്യുകയായിരുന്നു. യാത്രചെയ്‌തെന്ന് കരുതപ്പെടുന്ന ആള്‍ക്കാരുടെ എണ്ണം ഈ ബോട്ടിന് ഉള്‍ക്കൊള്ളാന് കഴിയുന്നതായിരുന്നില്ല. അതുകൊണ്ട് തന്നെ ബോട്ട് മുങ്ങാനുള്ള സാധ്യയും തള്ളിക്കളയാന് കഴിയില്ല. 'ഔദ്യോഗിക റിപ്പോര്‍ട്ടുകള് വരുന്നതുവരെ ഞങ്ങള്‍ക്കൊന്നും പറയാന് കഴിയില്ല. വിദേശ രാജ്യങ്ങളില് നിന്ന് എന്തെങ്കിലും സൂചന ലഭിക്കുന്നതിനായി കാത്തിരിക്കുകയാണ്. അവര് ഏതെങ്കിലും തീരത്ത് എത്തിയിട്ടുണ്ടെങ്കില് തിരിച്ചറിയുന്നതിന് ബ്ലൂ കോര്‍ണര് നോട്ടീസ് സഹായകമാകും' പ്രത്യേക അന്വേഷണ സംഘത്തിലുള്ള മറ്റൊരു ഉദ്യോഗസ്ഥന് പറഞ്ഞു.\nഇതുവരെയും ഈ 243 പേര്‍ക്ക് എന്ത് സംഭവിച്ചെന്നോ ബോട്ട് എവിടെയാണെന്നോ അറിയാന് കഴിഞ്ഞിട്ടില്ല. എന്തെങ്കിലും അത്ഭുതം സംഭവിക്കുമെന്ന പ്രതീക്ഷയിലാണ് ഇവരുടെ കുടുംബാംഗങ്ങള്. 'അവര് കൂടുതല് പണവും ആഡംബര ജീവിതവും ആഗ്രഹിച്ച് പോയവരാണ്. ഇപ്പോള് എന്താണ് സംഭവിച്ചതെന്ന് നോക്കു. ജീവനോടെയുണ്ടോ അതോ മരിച്ചോയെന്ന് ആര്‍ക്കും അറിയില്ല.' കുടുംബാംഗം പറയുന്നു.\nFirst published: June 19, 2019, 20:32 IST\nhuman traffickingmunambam harbourMunambam Human traffickingmunambam human trafficking issuemunambam issue


പേരാമ്പ്ര താലൂക്ക് ആശുപത്രിയില് ഇനി സൗജന്യ ഉച്ചഭക്ഷണം – PRD Live\nHome /ജില്ലാ വാർത്തകൾ/കോഴിക്കോട്/പേരാമ്പ്ര താലൂക്ക് ആശുപത്രിയില് ഇനി സൗജന്യ ഉച്ചഭക്ഷണം\nപേരാമ്പ്ര താലൂക്ക് ആശുപത്രിയില് ജനകീയപിന്തുണയോടെ പേരാമ്പ്ര ബ്ലോക്ക് പഞ്ചായത്ത് നടപ്പിലാക്കുന്ന സൗജന്യ ഉച്ചഭക്ഷണ വിതരണ പദ്ധതിയുടെയും ഊട്ടുപുരയുടെയും ഉദ്ഘാടനം തൊഴില് എക്‌സൈസ് വകുപ്പ് മന്ത്രി ടി.പി.രാമകൃഷ്ണന് നിര്‍വഹിച്ചു. പേരാമ്പ്ര മേഴ്‌സി കോളജ് ആണ് രോഗികള്‍ക്കും കൂട്ടിരിപ്പുകാര്‍ക്കും ഒരുമാസത്തെ ഭക്ഷണം നല്‍കാനുള്ള തുക നല്‍കുന്നത്. പിന്നീടുള്ള തുക സംഭാവനയായി കണ്ടെത്തും. മേഴ്‌സി കോളജിലെ അധ്യാപകരും രക്ഷിതാക്കളും മനുഷ്യസ്‌നേഹപരമായ ഉത്തരവാദിത്തം ആണ് നിറവേറ്റുന്നതെന്നും ഇവര് അഭിനന്ദനം അര്‍ഹിക്കുന്നുവെന്നും മന്ത്രി പറഞ്ഞു. കുടുംബശ്രി യൂണിറ്റിനെയാണ് പാചക ചുമതല ഏല്‍പിച്ചിരിക്കുന്നത്. അത് അവര് നല്ല രീതിയില് പൂര്‍ത്തീകരിക്കുമെന്നു പ്രതീക്ഷിക്കുന്നു. എല്ലാവരും അതിജാഗ്രതയോടെ നിന്നതുകൊണ്ടാണ് നിപ വൈറസ് രോഗബാധ നിയന്ത്രിക്കാന് കഴിഞ്ഞത്. അതിനാല് നിപ സംബന്ധിച്ചു ആരോഗ്യവകുപ്പു നിര്‍ദേശിച്ച മുന്‍കരുതല് നിര്‍ദേശങ്ങള് എല്ലാവരും പൂര്‍ണമായും പാലിക്കണമെന്നും മന്ത്രി ആവശ്യപ്പെട്ടു. ചടങ്ങില് മേഴ്‌സി കോളജ് എം.ഡി ഡോ.രമ ബാലന് ഒരു മാസത്തേക്കുള്ള ഭക്ഷണം നല്‍കുന്നതിനുള്ള തുകയുടെ ചെക്ക് മന്ത്രിക്കു കൈമാറി.\nഭക്ഷണവിതരണത്തിനായി 35 ലക്ഷം രൂപ ചെലവില് ആണ് താലൂക്ക് ആശുപത്രി കോംപൗണ്ടില് ഊട്ടുപുര നിര്‍മിച്ചിരിക്കുന്നത്. ഇവിടെ അടിസ്ഥാന സൗകര്യം ബ്ലോക്ക് പഞ്ചായത്ത് സജ്ജമാക്കിയിട്ടുണ്ട്. പേരാമ്പ്ര ധീര ഗ്യാസ് ഏജന്‍സി ആണ് ഗ്യാസ് കണക്ഷനും സ്റ്റൗവും നല്‍കിയത്. ചടങ്ങില് ബ്ലോക്ക് പഞ്ചായത്ത് വൈസ് പ്രസിഡന്റ് വി.കെ.സുനീഷ് അധ്യക്ഷനായി. ജില്ലാ പഞ്ചായത്ത് മെമ്പര് എ.കെ.ബാലന്, വികസന മിഷന് ജനറല് കണ്‍വീനര് എം.കുഞ്ഞമ്മദ് മാസ്റ്റര്, ക്ഷേമകാര്യ സ്റ്റാന്റിങ് കമ്മിറ്റി ചെയര്‍മാന് കെ.നാരായണക്കുറുപ്പ്, മെമ്പര് ജിതേഷ് മുതുകാട്, ഗ്രാമപഞ്ചായത്ത് വൈസ് പ്രസിഡന്റ് കെ.പി.ഗംഗാധരന് മാസ്റ്റര്, പഞ്ചായത്ത് മെമ്പര് രതി രാജീവ്, മെഡിക്കല് ഓഫിസര് ഡോ.ഷാമിന് എന്നിവര് സംസരിച്ചു.\nകൈപുസ്തകം പ്രകാശനം ചെയ്തു\nമഞ്ഞനിക്കര പ്രാഥമിക ആരോഗ്യകേന്ദ്രം ഉദ്ഘാടനം ചെയ്തു\nTAGS: programme minister inaguration perambra TPRAMAKRISHNAN lunch


യുഎഇയില് 3382 പേര്‍ക്കു കൂടി കോവിഡ് – Chandrika Daily\nBy Ummer vilayil Thursday January 14, 2021 17:52 pm\nയുഎഇയില് 3382 പേര്‍ക്കു കൂടി കോവിഡ്\nചികിത്സയിലായിരുന്ന 2,671 പേര് രോഗമുക്തരാവുകയും ചെയ്!തു\nദുബായ്: യുഎഇയില് പുതിയതായി 3,382 പേര്‍ക്ക് കൂടി കൊവിഡ് വൈറസ് ബാധ സ്ഥിരീകരിച്ചതായി ആരോഗ്യ പ്രതിരോധ മന്ത്രാലയം അറിയിച്ചു. ചികിത്സയിലായിരുന്ന 2,671 പേര് രോഗമുക്തരാവുകയും ചെയ്!തു. മൂന്ന് കൊവിഡ് മരണങ്ങളാണ് രാജ്യത്ത് പുതിയതായി റിപ്പോര്‍ട്ട് ചെയ്യപ്പെട്ടത്.\nകഴിഞ്ഞ 24 മണിക്കൂറിനിടെ നടത്തിയ 1,26,625 കൊവിഡ് പരിശോധനകളില് നിന്നാണ് പുതിയ രോഗികളെ കണ്ടെത്തിയത്. രാജ്യത്ത് ഇതുവരെ 2.29 കോടിയിലധികം കൊവിഡ് പരിശോധനകളാണ് നടത്തിക്കഴിഞ്ഞത്. ഇതുവരെയുള്ള കണക്കുകള് പ്രകാരം യുഎഇയില് 2,42,969 പേര്‍ക്ക് കൊവിഡ് സ്ഥിരീകരിച്ചിട്ടുണ്ട്.


Actor Aneesh G Menon sharing his father's happiness; The star couple with their first picture with baby | അച്ഛനായ സന്തോഷം പങ്കുവെച്ച് നടൻ അനീഷ് ജി മേനോൻ; കുഞ്ഞുമൊപ്പമുള്ള ആദ്യ ചിത്രവുമായി താരദമ്പതികള് - Malayalivartha.com Widgets Magazine\nഅച്ഛനായ സന്തോഷം പങ്കുവെച്ച് യുവ നടൻ അനീഷ് മേനോൻ. ഫേസ്ബുക്കിലൂടെയാണ് താരം ഞങ്ങൾക്കൊരു ഒരു ആണ്‍കുട്ടി പിറന്നെന്നുള്ള വാർത്ത അറിയിച്ചത്. ഭാര്യയും കുഞ്ഞിനുമൊപ്പമുള്ള ചിത്രമാണ് താരം പുറത്തുവിട്ടത്. ചിത്രത്തോടൊപ്പം മയിലിനെപോലെ വേഷം അണിഞ്ഞ ചിത്രവും പോസ്റ്റ് ചെയ്തിട്ടുണ്ട്. ഞങ്ങളേയും പ്രാര്‍ത്ഥനയില് ഉള്‍പ്പെടുത്തണമെന്നാണ് ചിത്രത്തോടൊപ്പം കുറിച്ചിരിക്കുന്നത്. നിരവധി പേരാണ് ആശംസകളുമായി എത്തിയത്.\nഈ വര്‍ഷം ജനുവരി 18ന് ഗുരുവായൂരില് വെച്ചാണ് അനീഷ് ഐശ്വര്യയെ താലിചാർത്തിയത്. സിബി മലയിൽ സംവിധാനം ചെയ്ത് അപൂർവ്വരാഗത്തിലൂടെ വില്ലനായിട്ടായിരുന്നു അനീഷിന്റെ സിനിമയിലേക്കുള്ള അരങ്ങേറ്റം. ബെസ്റ്റ് ആക്ടര്, ദൃശ്യം, ഗ്രേറ്റ് ഫാദര്, കായംകുളം കൊച്ചുണ്ണി, ഒടിയന്, ലൂസിഫര് തുടങ്ങിയ സിനിമകളില് താരം അഭിനയിച്ചിട്ടുണ്ട്.\nആരാണ് സ്വപ്നസുരേഷ് ? സ്വര്‍ണക്കടത്ത് കേസ് പ്രതികള്‍ക്ക് മുഖ്യമന്ത്രിയുടെ ഓഫീസുമായുള്ള ബന്ധമെന്ത് ? ജ്യോതികുമാര് ചാമക്കാല ചോദിക്കുന്നു (4 minutes ago)\nപ്രണയം അസ്ഥിക്ക് പിടിച്ചപ്പോൾ കാര്യങ്ങൾ കൈവിട്ടുപോയി... ഒടുക്കം ഗർഭിണി ആണെന്നറിഞ്ഞപ്പോൾ മാസങ്ങൾ കടന്നുപോയി! നൊന്തു പ്രസവിച്ച കുഞ്ഞിനെ ഒരു ദിവസം പ്രായമുള്ളപ്പോൾ തന്നെ പള്ളി മുറ്റത്ത് ഉപേക്ഷിച്ച് കടന്ന (5 minutes ago)\nതടാകത്തിനു മുകളിൽവച്ച് രണ്ട് വിമാനങ്ങൾ കൂട്ടിയിടിച്ച് എട്ട്പേർ മരിച്ചു; തകർന്ന് വീണ വിമാനങ്ങൾ തടാകത്തിൽ മുങ്ങിത്താണുപോയി, വിമാനത്തില് സഞ്ചരിച്ചവരില് ആരും രക്ഷപ്പെടാന് സാധ്യത (25 minutes ago)\nതലസ്ഥാനത്ത് വന് ലഹരിവേട്ട; നാഷണല് പെര്‍മിറ്റ് ലോറിയില് കടത്താന് ശ്രമിച്ച ഒരു കോടിരൂപയുടെ ഹാഷിഷും 100 കിലോ കഞ്ചാവും പിടികൂടി; രണ്ടു പേര് അറസ്റ്റില് (26 minutes ago)\nനാല് വർഷത്തെ നീണ്ട പ്രണയം... കാമുകനൊപ്പമുള്ള ചിത്രം പങ്കുവച്ച് റബേക്ക സന്തോഷ്! ഏറ്റെടുത്ത് സോഷ്യൽമീഡിയ (26 minutes ago)\nസംഗീത ഇതിഹാസം എ.ആർ.റഹ്മാനെ ഒരു ‘ശരാശരി സംഗീതസംവിധായകൻ’ എന്ന് സൽമാൻ ഖാൻ; പൊതു വേദിയിൽ വച്ച് സൽമാൻ ഖാൻ പരിഹസിച്ചു, ഹസ്തദാനം നടത്താനായി സൽമാൻ തുനിഞ്ഞെങ്കിലും അതിനു തയ്യാറാകാതെ കൈകൾ നൽകാതെ എ.ആർ.റഹ്മാൻ (36 minutes ago)\nമലയാള സിനിമയിലെ ആരും കൊതിക്കുന്ന പ്രണയ ജോഡികൾ (41 minutes ago)


മൂത്താശാരിയായി മാമുക്കോയ; ‘ഉരു’ റിലീസിന് തയ്യാറെടുക്കുന്നു - Irish Malayali News\nകോഴിക്കോട് : മാമുക്കോയ വ്യത്യസ്ത വേഷത്തില് അഭിനയിച്ച ‘ഉരു’ സിനിമയുടെ ഫസ്റ്റ് ലുക്ക് പോസ്റ്റര് എഴുത്തുകാരന് കെ പി രാമനുണ്ണി റിലീസ് ചെയ്തു. ചാലിയം തുരുത്തിലെ ഉരു നിര്‍മാണ കേന്ദ്രത്തില് വെച്ച് പി. ഒ ഹാഷിമിന് നല്‍കികൊണ്ടായിരുന്നു റിലീസ്.\nമാധ്യമപ്രവര്‍ത്തകന് ഇ എം അഷ്‌റഫ് രചനയും സംവിധാനവും നിര്‍വഹിച്ച ‘ഉരു’, ബേപ്പൂരിലെ ഉരു നിര്‍മാണത്തൊഴിലുമായി ബന്ധപ്പെട്ട ജീവിതങ്ങളുടെ കഥ പറയുന്നു. മൂത്താശാരിയായിയാണ് മാമുക്കോയ അഭിനയിക്കുന്നത്. മരത്തടി മേഖലയുമായി ബന്ധപ്പെട്ട തൊഴില് ചെയ്ത മാമുക്കോയ തന്റെ ജീവിതാനുഭവങ്ങള് കൂടി ‘ഉരു’വില് പങ്കുവെക്കുന്നു. ഒടിടി റിലീസിന് തയ്യാറായ ചിത്രത്തില് മാമുകോയയ്ക്കു പുറമെ കെ യു മനോജ്, മഞ്ജു പത്രോസ്, അര്‍ജുന്, ആല്‍ബര്‍ട്ട് അലക്‌സ്, അനില് ബാബു, അജയ് കല്ലായി, രാജേന്ദ്രന് തായാട്ട്, ഉബൈദ് മുഹ്‌സിന്, ഗീതിക, ശിവാനി, ബൈജു ഭാസ്‌കര്, സാഹിര് പി കെ, പ്രിയ, എന്നിവരാണ് അഭിനേതാക്കള്.\nറിലീസ് ചടങ്ങില് നിര്‍മാതാവ് മന്‍സൂര് പള്ളൂര്, അസ്സോസിയേറ്റ് ഡയറക്ര് ഷൈജു ദേവദാസ്, എഡിറ്റര് ഹരി ജി നായര്, നാടന് പാട്ടു ഗായകന് ഗിരീഷ് ആമ്പ്ര എന്നിവര് സംബന്ധിച്ചു.\nശ്രീകുമാര് പെരുമ്പടവം- ഛായാഗ്രഹണം, കമല് പ്രശാന്ത്- സംഗീത സംവിധാനം, ഗാന രചന- പ്രഭാവര്‍മ. എ സാബു, സുബിന് എടപ്പകത്തു എന്നിവരാണ് സാം പ്രൊഡക്ഷന്റെ ബാനറില് നിര്‍മിക്കുന്ന ഉരുവിന്റെ സഹ നിര്‍മാതാക്കള്.


Emalayalee.com - കോവിഡ് വാക്‌സീന് പരീക്ഷണത്തിന് വിധേയയായ മലയാളി നഴ്‌സിന് അഭിനന്ദന പ്രവാഹം\nകോവിഡ് വാക്‌സീന് പരീക്ഷണത്തിന് വിധേയയായ മലയാളി നഴ്‌സിന് അഭിനന്ദന പ്രവാഹം\nകടുത്തുരുത്തി : ലോകം കാത്തിരിക്കുന്ന കോവിഡ് വാക്‌സീനായുള്ള പരീക്ഷണത്തിന് അബുദാബിയില് തയാറായത് കടുത്തുരുത്തിക്കാരി ആന്റു ജോസഫ് (32). അബുദാബി എല്‍എല്‍എച്ച് ആശുപത്രിയിലെ സ്റ്റാഫ് നഴ്‌സ് ആയ ആന്റു ,അറുനൂറ്റിമംഗലം വാഴപ്പറമ്പില് ലിബിന്റെ ഭാര്യയാണ്. ഈദ് അവധിക്കിടെ ആദ്യ ബാച്ചില് 109 ആരോഗ്യപ്രവര്‍ത്തകര് പരീക്ഷണത്തിന്റെ ഭാഗമായി വാക്‌സീന് സ്വീകരിച്ചു.\nഈ ബാച്ചിലാണ് ആന്റു ജോസഫും ഉള്‍പ്പെട്ടത്. അബുദാബി നാഷനല് എക്‌സിബിഷന് സെന്ററിലൊരുക്കിയ പ്രത്യേക കേന്ദ്രത്തില് പ്രാഥമിക പരിശോധനകള് പൂര്‍ത്തിയാക്കിയ ശേഷമാണ് ആരോഗ്യ പ്രവര്‍ത്തകര്‍ക്ക് വാക്‌സീന് നല്‍കിയത്. മൂന്ന് തവണയാണ് കുത്തിവയ്പ്. ഒന്നാം തീയതി ആദ്യ ഘട്ടം കഴിഞ്ഞു. പിന്നീടുള്ള തീയതികള് അറിയിച്ചിട്ടില്ല. 50 ദിവസം അബുദാബിയില് തന്നെ കഴിയണം.\n6 മാസത്തേക്ക് നിരീക്ഷണം ഉണ്ടാകും എന്നാണ് അറിയിച്ചിരിക്കുന്നതെന്ന് ആന്റു പറഞ്ഞു. നഴ്‌സായ ഭര്‍ത്താവ് ലിബിനും വീട്ടുകാരും പൂര്‍ണ പിന്തുണ നല്‍കി. പരീക്ഷണത്തിന്റെ മൂന്നാം ഘട്ടമാണിപ്പോള് നടക്കുന്നത്. സിനോഫാം ചൈന നാഷനല് ബയോടെക് ഗ്രൂപ്പ് വികസിപ്പിച്ചെടുത്ത വാക്‌സീനാണ് പരീക്ഷണം നടത്തിയത്. കോവിഡ് വ്യാപിച്ച ഘട്ടത്തില് ഫീവര് ക്ലിനിക്കില് സേവനം അനുഷ്ഠിച്ചിരുന്ന ആന്റു കോവിഡ് പോസിറ്റീവ് ആയ ഒട്ടേറെപ്പേരെ പരിചരിച്ചിരുന്നു.


ലാ ലിഗ ; പരിശീലനത്തിനായി മെസ്സിയടക്കമുള്ള താരങ്ങള് മാസ്‌കും ഗ്ലൗസും ധരിച്ച് ഗ്രൗണ്ടില് - Express Kerala\nSports May 7, 2020 | Published by : Express Kerala Network\nമാഡ്രിഡ്: ലാ ലിഗ ഈ സീസണിലെ ശേഷിക്കുന്ന മത്സരങ്ങള് ജൂണില് പുനരാരംഭിക്കാനിരിക്കേ ബാഴ്‌സലോണയിലെ സൂപ്പര് താരങ്ങള് ടീമില് തിരിച്ചെത്തി.\nപരിശീലനത്തിനും കൊറോണ വൈറസ് ടെസ്റ്റിനുമായാണ് താരങ്ങള് ട്രെയ്‌നിങ് ഗ്രൗണ്ടില് എത്തിയത്. ലയണല് മെസ്സി അടക്കമുള്ള താരങ്ങള് ഗ്ലൗസും മാസ്‌കും ധരിച്ചാണ് ഗ്രൗണ്ടിലെത്തിയത്. ഈ ചിത്രങ്ങള് ബാഴ്‌സലോണ ട്വീറ്റ് ചെയ്തു.\nഈ ആഴ്ച്ച തന്നെ താരങ്ങളുടെ കൊറോണ ടെസ്റ്റ് നടക്കും. രണ്ടു മാസത്തെ ഇടവേളക്കുശേഷമാണ് താരങ്ങള് വീണ്ടും കളിക്കളത്തിലെത്തുന്നത്. ബാഴ്‌സലോണ ഗോള്‍കീപ്പര് ആന്ദ്രെ ടര്‍സ്റ്റീഗന്, സെര്‍ജി റോബര്‍ട്ടൊ, ഇവാന് റാക്കിറ്റിച്ച് എന്നിവരാണ് ആദ്യം എത്തിയത്. തൊട്ടുപിന്നാലെ ഫ്രെങ്കി ഡി ജോങ്, നെല്‍സണ് സെമെദൊ, ആര്‍തുര്, മാര്‍ട്ടിന്‍ബ്രാത് വെയ്റ്റും ഗ്രൗണ്ടിലെത്തി. തുടര്‍ന്ന് ലയണല് മെസ്സിയും ലൂയി സുവാരസും അന്റോയ്ന് ഗ്രീസ്മാനും വന്നു. ഈ ചിത്രങ്ങള് നിരവധി ആരാധകര് സോഷ്യല് മീഡിയയില് പങ്കുവെച്ചിട്ടുണ്ട്.\nമാര്‍ച്ച് 12-ന് ശേഷം ലാ ലിഗയില് മത്സരങ്ങള് നടന്നിട്ടില്ല. 11 റൗണ്ടുകളാണ് ഇനി ശേഷിക്കുന്നത്. നിലവില് 27 മത്സരങ്ങളില് 58 പോയിന്റുമായി ബാഴ്‌സലോണയാണ് ഒന്നാമത്. 56 പോയിന്റുമായി റയല് മാഡ്രിഡ് തൊട്ടുപിന്നിലുണ്ട്. 47 പോയിന്റുള്ള സെവിയ്യയാണ് മൂന്നാമത്.\nNice to see you guys again … pic.twitter.com/niMn6K9MZO\nഅതേസമയം, സ്‌പെയ്‌നില് ഇതുവരെ കോവിഡ്-19 ബാധിച്ച് 25,857 ആളുകളാണ് മരിച്ചത്. 220000 പേര്‍ക്ക് രോഗം സ്ഥിരീകരിച്ചു. 126000 പേര് രോഗമുക്തരായി. മാഡ്രിഡില് 8466 പേരും കാറ്റലോണിയയില് 5345 പേരുമാണ് മരിച്ചത്.


മുണ്ടും സാരിയും കേരളത്തിന്റെ സ്വന്തമല്ലേ? | History | Dress | Kerala| Manorama Online\nമുണ്ടും സാരിയും കേരളത്തിന്റെ സ്വന്തമല്ലേ?\nഓരോ പ്രദേശത്തിനും തനതായ വേഷങ്ങളുണ്ട്. അതതു നാട്ടിലെ കാലാവസ്ഥയും ജീവിത രീതിയും ഒക്കെ വേഷങ്ങളെ സ്വാധീനിക്കുന്നു. മറ്റുനാടുകളുമായുള്ള ബന്ധവും യാത്രകളും ഒക്കെ പല വേഷങ്ങളെയും പല സ്ഥലങ്ങളിലുമെത്തിക്കുന്നു. വിവരസാങ്കേതിക വിദ്യകൊണ്ടും യാത്രാസൗകര്യങ്ങൾകൊണ്ടും ലോകമാകെ കൈപ്പിടിയിലൊതുങ്ങുന്ന ഇക്കാലത്ത് ഒരു വേഷവും ഒരു പ്രദേശത്തിന്റെയും സ്വന്തമല്ലാതായിരിക്കുന്നു. എങ്കിലും മുണ്ടെന്നു കേൾക്കുമ്പോൾ നമുക്ക് കേരളവും മലയാളവും ഓർമ വരും. സാരിയുടെ കാര്യവും അങ്ങനെ തന്നെ. നമ്മുടെ നാട്ടിൽ ഇന്നു സാധാരണയായി കാണുന്ന ഏതാനും വേഷങ്ങൾ പരിചയപ്പെടാം.\nഇരുപതാം നൂറ്റാണ്ടിന്റെ ആദ്യകാലങ്ങളിലാണത്രേ കേരളീയർ ഷർട്ട് ധരിച്ചു തുടങ്ങിയത്. ഉടുപ്പ്, കുപ്പായം എന്നീ പേരുകളിലും അറിയപ്പെടുന്നു. മുറിക്കൈ, മുഴുക്കൈ തുടങ്ങി പല തരത്തിലുണ്ട്. തുണിയെടുത്തു തയ്പിക്കുന്ന രീതി റെഡിമെയ്ഡ് വിപണിയിലേക്ക് മാറി. ഷർട്ടിന്റെ കോളർ രീതി ഫാഷനിൽ പ്രധാനപ്പെട്ടതാണ്. സ്ത്രീകളുടെ ഷർട്ടിൽ വലിയ കോളർ പൊതുവെ വയ്ക്കാറില്ല. ജോലികളെക്കുറിച്ച് വൈറ്റ് കോളർ, ബ്ലൂ കോളർ തുടങ്ങിയ വിശേഷണങ്ങൾ കൂട്ടുകാർ കേട്ടിട്ടുണ്ടല്ലോ ?. പോക്കറ്റാണ് ഷർട്ടിന്റെ മറ്റൊരു പ്രധാനഭാഗം. കോട്ടൺ ഷർട്ടുകൾക്കാണ് പ്രിയം. ചെറുപ്പക്കാർക്ക് കടുംനിറങ്ങളും വരകളുമുള്ള ഷർട്ടുകളാണ് ഇഷ്ടം. പ്രായം കൂടിയവർ ഇളം നിറങ്ങൾ പൊതുവേ ഇഷ്ടപ്പെടുന്നു.\nഇന്ത്യയിൽ മിക്കയിടത്തും സാരി ധരിക്കുന്നവരുണ്ടെങ്കിലും കേരള വനിതകളുടെ ദേശീയവേഷമായി സാരിയെ വിശേഷിപ്പിക്കാം. തിരുവിതാംകൂർ മഹാരാജാവായിരുന്ന ആയില്യം തിരുനാളിന്റെ പത്നി കല്യാണിക്കുട്ടിയമ്മയാണ് സാരിയുടുത്ത ആദ്യ മലയാളി വനിത എന്ന് കരുതപ്പെടുന്നു – 1868 ൽ. രാജാ രവിവർമയുടെ സാരിയണിഞ്ഞ ദേവീരൂപങ്ങളും പുരാണകഥാപാത്രങ്ങളും 1880കൾ തൊട്ടാണ് ഇന്ത്യയെമ്പാടും പ്രചരിച്ചത്. 1930 നു ശേഷമാണ് കേരളത്തിൽ സ്ത്രീകൾ സാരി ധരിച്ചു തുടങ്ങിയത്. മുണ്ട്, കച്ച, ചട്ടയും മുണ്ടും തുടങ്ങിയവയായിരുന്നു അതിനു മുൻപു സ്ത്രീവേഷങ്ങൾ. കോട്ടൺ, സിൽക്ക്, ഷിഫോൺ തുടങ്ങിയ തുണികളിൽ നെയ്ത സാരികളുണ്ട്. കാഞ്ചീപുരം, ബനാറസ് പട്ടുസാരികൾ പ്രശസ്തമാണ്. വർണവൈവിധ്യമുള്ള സാരികൾ വിപണിയിലെത്തിയത് 80കളിലാണ്. വിശേഷാവസരങ്ങളിൽ ധരിക്കുന്ന കേരളസാരിക്ക് (സെറ്റുസാരി) പൊൻനിറമാണ്. വർണകരയോ കസവോ ഉണ്ടാകും.\nമലയാളി പുരുഷന്മാരുടെ ദേശീയവേഷമെന്ന സ്ഥാനം മുണ്ടിനും ഷർട്ടിനുമാണ്. പഴയകാലത്ത് സാധാരണക്കാർ തോർത്തുമാത്രമേ ഉടുക്കുമായിരുന്നുള്ളൂ. തയ്യലില്ലാത്ത ഒറ്റവസ്ത്രമാണ് മുണ്ട്. അരികുകളിൽ വർണക്കരയോ കസവോ ചേർത്ത് മനോഹരമാക്കാറുണ്ട്. മുണ്ടുകളിൽ ഒറ്റയും ഇരട്ടയുമുണ്ട്. രണ്ടുപാളികൾ ചേർന്ന് കട്ടിയുള്ള തരമാണ് ഡബിൾമുണ്ട്. കേരളത്തിൽ തൊണ്ണൂറു ശതമാനം പേരും ഡബിൾ മുണ്ടേ ഉടുക്കാറുള്ളൂ. പക്ഷേ, തമിഴ്‌നാട്ടിൽ ഒറ്റമുണ്ടിനോടാണ് പ്രിയം. ബാലരാമപുരം, കുത്താമ്പുള്ളി, കണ്ണൂർ തുടങ്ങിയ പരമ്പരാഗത കൈത്തറി മുണ്ടുകൾ പ്രശസ്തം. തമിഴ്‌നാട്ടിലും കർണാടകയിലും ആന്ധ്രയിലും മുണ്ട് പ്രചാരത്തിലുണ്ട്. ദ്രാവിഡ പൈതൃകത്തിൽനിന്നാണു മുണ്ട് പ്രചരിക്കപ്പെട്ടതെന്ന് ഇതുവഴി അനുമാനിക്കാം. പണ്ടു മുണ്ടിനൊപ്പം രണ്ടാം മുണ്ടുകൂടി ധരിക്കുന്ന രീതിയുണ്ടായിരുന്നു. കേരളത്തിൽ പരുത്തിയുടെ ലഭ്യതക്കൂടുതലും മുണ്ടു വ്യാപിക്കാൻ കാരണമായിരുന്നിരിക്കാം. നിലത്തിരുന്നു ഭക്ഷണം കഴിക്കുന്ന ആദ്യകാല രീതിക്കു ചേർന്ന വേഷമായിരുന്നു മുണ്ട്\nപണ്ട് ഒരു വിഭാഗം സ്ത്രീകൾക്ക് ഒന്നരയും മുണ്ടുമായിരുന്നു വേഷം. മറ്റൊരു വിഭാഗം മുട്ടിനു മുകളിൽ നിൽക്കുന്ന മുണ്ട് ധരിക്കും. അരയ്ക്കുമുകൾ ഭാഗത്തേക്കു വസ്ത്രം ധരിക്കാൻ എല്ലാവർക്കും അവകാശം ഉണ്ടായിരുന്നില്ല. പിൽക്കാലത്ത് ഒട്ടേറെ പ്രക്ഷോഭങ്ങൾക്കും പരിഷ്കരണങ്ങൾക്കും ശേഷമാണ് എല്ലാ സ്ത്രീകളും പൂർണമായും ശരീരം മറയ്ക്കുന്ന വേഷങ്ങളിലേക്കെത്തിയത്. ബ്ലൗസ് കേരളത്തിൽ സർവസാധാരണമായിട്ട് അധികദശകങ്ങളായിട്ടില്ല. അളവെടുത്തു തയ്പിച്ചെടുക്കുകയാണ് പതിവ്. സാരി, സെറ്റ് മുണ്ട്, കൈലി തുടങ്ങിയവയോടൊപ്പം പ്രധാനമായും ധരിച്ചുവരുന്നു, വട്ടക്കഴുത്ത്, ചതുരക്കഴുത്ത്, കൈയുള്ളത്, കൈയില്ലാത്തത് തുടങ്ങി പലയിനം ബ്ലൗസുകളുണ്ട്. സാരിയുടെയും ബ്ലൗസിന്റെയും നിറപ്പൊരുത്തത്തിനു വലിയ പ്രാധാന്യമുണ്ട്. റെഡിമെയ്ഡ് വിപ്ലവം വളരെയേറെ ബാധിക്കാത്ത വസ്ത്രമാണിത്.\nപേർഷ്യക്കാർക്കും അറബികൾക്കുമൊപ്പം പന്ത്രണ്ടാം നൂറ്റാണ്ടിൽ ഇന്ത്യയിലേക്ക് വന്നതാണ് ചുരിദാർ. അന്നു ചുരിദാർ എന്നല്ല പേര്. സൽവാർ കമ്മീസ് എന്ന പേരിലേക്കും എത്തിയിട്ടില്ല. ഷർട്ട് എന്നർഥം വരുന്ന ‘ഖമീസ്’ എന്ന അറബിക് പദം ലാറ്റിൻ വാക്കായ ‘കമീസിയ’യിൽ നിന്നാണു വരുന്നത്. പാന്റ്‌സ് എന്ന അർഥമാണ് ഷാലവാർ (പിന്നീടു സൽവാർ) എന്ന വാക്കിന്. ഇസ്‌ലാമിക കാലഘട്ടത്തിലാണു പൈജാമകളുടെയും കുർത്തകളുടെയും കൂട്ടുകെട്ട്. ഇന്ത്യയുടെ ദുപ്പട്ടയും അതിനൊപ്പം സ്‌ഥാനം പിടിച്ചപ്പോൾ ഇപ്പോഴത്തെ ചുരിദാറായി. ഇപ്പോൾ കേരളത്തിലെ സ്ത്രീകളുടെ സർവസാധാരണമായ വസ്ത്രം ചുരിദാറാണ്. 1980 കളിലാണ് ചുരിദാർ കേരളത്തിൽ വേരുറപ്പിച്ചത്.\nലോകത്തെ ഏറ്റവും പഴയ വസ്ത്രമാണ് പാവാട. ബിസി 1500 ൽ ഈജിപ്തുകാരാണ് ആദ്യമായി പാവാട ധരിച്ചത്. ആദ്യകാലത്ത് സ്ത്രീകളും പുരുഷന്മാരും പാവാട ധരിച്ചിരുന്നു. രണ്ട് മൂന്ന് ദശകം മുൻപു വരെ കേരളത്തിലെ പെൺകുട്ടികളുടെ മുഖ്യവേഷമായിരുന്നു പാവാടയും ബ്ലൗസും. പെൺകുട്ടികൾ കൗമാരമെത്തുന്നതോടെ പാവാടയിലേക്ക് മാറുന്നതായിരുന്നു പഴയ നാട്ടുനടപ്പ്. ഫുൾപാവാട, അരപ്പാവാട, മിനിപ്പാവാട എന്നിങ്ങനെ പലവലുപ്പത്തിലുണ്ട്. പാവാടയുടെ നീളം പല കാലത്തും കൂടുകയും കുറയുകയും ചെയ്തു. 1960കളിൽ നീളം കുറഞ്ഞ മിനിസ്കർട്ടായിരുന്നു ഫാഷൻ. പിന്നീട് നീളം കൂടി. ആകർഷകമായ നിറങ്ങളിലും ഒട്ടേറെ ഞൊറികളോടെയുമാണ് പാവാട തുന്നുക. പട്ടുപാവാടയും ബ്ലൗസും ഓണം, വിഷു, കല്യാണം തുടങ്ങിയ വിശേഷവേളകളിലാണ് ഇപ്പോൾ ധരിച്ചുകാണുന്നത്.\nപാന്റ് എന്ന് തെറ്റായി പറയുന്ന പാന്റ്സാണ് കേരളത്തിലെ ബഹുഭൂരിപക്ഷം പുരുഷന്മാരുടെയും ഇഷ്ടവേഷം. ഇരുപതാം നൂറ്റാണ്ടിന്റെ ആദ്യമാണ് കേരളത്തിൽ പുരുഷന്മാർ പാന്റ്സ് ധരിച്ചു തുടങ്ങിയത്. ഇറ്റലിയിലെ നാടോടി കഥാപാത്രമായ പാന്റാലിയോൺ എന്ന വാക്ക് പരിണമിച്ചാണ് പാന്റ്സ് എന്ന വാക്കുണ്ടായത്. ജീൻസാണ് യുവാക്കളിലെ ട്രെൻഡ്. പണ്ട് യൂറോപ്പിലും അമേരിക്കയിലും ആട്ടിടയൻമാരുടെയും ഖനിത്തൊഴിലാളികളുടെയും വേഷമായിരുന്ന ഇത് പിന്നീട് എല്ലാവരുടെയും സാധാരണവേഷമായി അംഗീകരിക്കപ്പെട്ടു.


‘ഭർത്താവിനെ’ ലൈംഗികമായി പീഡിപ്പിച്ചു; യുവതി പിടിയിൽ - Sarkardaily : Breaking News | Latest Malayalam News | Latest English News\n‘ഭർത്താവിനെ’ ലൈംഗികമായി പീഡിപ്പിച്ചു; യുവതി പിടിയിൽ\nCrime Flash News Nation\nകോയമ്പത്തൂർ: പ്രായപൂർത്തിയാകാത്ത ആൺകുട്ടിയെ വിവാഹം കഴിച്ച ശേഷം ലൈംഗികമായി പീഡിപ്പിച്ച 19 കാരി പിടിയിൽ. പൊള്ളാച്ചിയിലാണ് സംഭവം. കുട്ടിയുടെ അമ്മ നല്‍കിയ പരാതിയിൽ പോലീസ് അന്വേഷണം തുടരുന്നതിനിടെ യുവതി പോലീസിനു മുന്നിൽ കീഴടങ്ങുകയായിരുന്നു.\nപതിനൊന്നാം ക്ലാസ് പൂർത്തിയാക്കിയ യുവതി അയൽപക്കത്ത് താമസിക്കുന്ന 17 വയസുള്ള ആൺകുട്ടിയുമായി പ്രണയത്തിലാകുകയായിരുന്നുവെന്ന് പോലീസ് പറയുന്നു. വ്യാഴാഴ്ച പൊള്ളാച്ചിയിൽ നിന്ന് ഒളിച്ചോടി പളനിയിലെത്തിയ ഇരുവരും ഒരു ക്ഷേത്രത്തിൽ വെച്ച് വിവാഹം ചെയ്തതായും പോലീസ് പറയുന്നു.\nലോഡ്ജിൽ മുറിയെടുക്കുകയും യുവതി ആൺകുട്ടിയെ ലൈംഗികമായി പീഡിപ്പിക്കുകയും ചെയ്തു. പീഡനത്തിന് ശേഷം ആൺകുട്ടിക്ക് അടിവയറ്റിൽ കഠിനമായുവേദന അനുഭവപ്പെട്ടു.\nഇരുവരെയും ബന്ധം വേർപെടുത്തിയ ശേഷം ആൺകുട്ടിയുടെ രക്ഷിതാക്കൾ പൊലീസിൽ പരാതി നൽകുകയായിരുന്നുവെന്ന് പൊള്ളാച്ചി പോലീസ് വ്യക്തമാക്കി. ഐപിസി സെക്ഷൻ 366 (തട്ടിക്കൊണ്ടുപോകൽ), പോക്സോ നിയമത്തിലെ6(5) എന്നിവ പ്രകാരം പെൺകുട്ടിക്കെതിരെ കേസെടുത്തിട്ടുണ്ട്.\nTags: ‘ഭർത്താവിനെ’ ലൈംഗികമായി പീഡിപ്പിച്ചു; യുവതി പിടിയിൽ\nപുഷ്പം പോലെ വാക്‌സിന് നല്‍കി; പുഷ്പലതയെ തേടി മന്ത്രിയെത്തി


കെഎസ്ആർടിസി ഉദ്യോഗാർഥികളെ ക്ഷണിക്കുന്നു.\nകേരള സ്റ്റേറ്റ് റോഡ് ട്രാൻസ്പോർട്ട് കോർപ്പറേഷൻ (കെഎസ്ആർടിസി) ഇന്ത്യൻ സംസ്ഥാനമായ കേരളത്തിന്റെ ഉടമസ്ഥതയിലുള്ള ഒരു റോഡ് ട്രാൻസ്പോർട്ട് കോർപ്പറേഷനാണ്. കൂടാതെ രാജ്യത്തെ ഏറ്റവും പഴക്കം ചെന്ന സർക്കാർ പൊതു ബസ് ഗതാഗത സംവിധാനവുമാണ്.\nകേരള സ്റ്റേറ്റ് റോഡ് ട്രാൻസ്പോർട്ട് കോർപ്പറേഷൻ (കെഎസ്ആർടിസി) വിവിധ തസ്തികകളിലേക്ക് യോഗ്യതയുള്ള ഉദ്യോഗാർത്ഥികളിൽ നിന്ന് കരാർ അടിസ്ഥാനത്തിൽ അപേക്ഷ ക്ഷണിക്കുന്നു. താൽപ്പര്യമുള്ള ഉദ്യോഗാർത്ഥികൾക്ക് സെന്റർ ഫോർ മാനേജ്‌മെന്റ് ഡെവലപ്‌മെന്റ് (സിഎംഡി), തിരുവനന്തപുരം വെബ്‌സൈറ്റിൽ നൽകിയിരിക്കുന്ന നിർദ്ദിഷ്ട അപേക്ഷാ ഫോറം പൂരിപ്പിച്ച് ഓൺലൈൻ മോഡ് വഴി മാത്രം അപേക്ഷ അയക്കുക.\n1. മാനേജർ ( HR)\nഒരു അംഗീകൃത യൂണിവേഴ്സിറ്റി/ഇൻസ്റ്റിറ്റ്യൂട്ടിൽ നിന്നും ഹ്യൂമൻ റിസോഴ്സ് മാനേജ്മെന്റിൽ എംബിഎ (റഗുലർ)/പിജിഡിഎം (റെഗുലർ).\n2. മാനേജർ (Commercial)\nഒരു അംഗീകൃത യൂണിവേഴ്സിറ്റി/ഇൻസ്റ്റിറ്റ്യൂട്ടിൽ നിന്നും മാർക്കറ്റിംഗ് / ലോജിസ്റ്റിക്സ് മാനേജ്മെന്റിൽ എംബിഎ (റഗുലർ)/പിജിഡിഎം (റെഗുലർ).\n3. ഡെപ്യൂട്ടി മാനേജർ (HR)\n4. ഡെപ്യൂട്ടി മാനേജർ ( Commercial )\nകേരള സർവ്വകലാശാലകളിലും മറ്റ് സർവ്വകലാശാലകളിലും റെഗുലർ സ്കീമിന് കീഴിലുള്ള ഉദ്യോഗാർഥികൾ മാത്രം അപേക്ഷ അയക്കുക.\nറിക്രൂട്ട്‌മെന്റിന്റെ വിവിധ ഘട്ടങ്ങളിലേക്കുള്ള പ്രവേശനം താൽക്കാലികം മാത്രമായിരിക്കും. അഭിമുഖം/ അപ്പോയിന്റ്മെന്റിന് മുൻപായി അപേക്ഷകൾ വിശദമായി പരിശോധിക്കുന്നതാണ്. അപേക്ഷയിൽ എന്തെങ്കിലും പൊരുത്തക്കേട് കണ്ടെത്തിയാൽ അപേക്ഷ നിരസിക്കുന്നതാണ്.\nഎഴുത്തുപരീക്ഷ/ഗ്രൂപ്പ് ഡിസ്കഷൻ/ഇന്റർവ്യൂ എന്നിവയ്ക്കായി പരിമിതമായ എണ്ണം ഉദ്യോഗാർത്ഥികളെ മാത്രം ഷോർട്ട്‌ലിസ്റ്റ് ചെയ്യാനുള്ള അവകാശം KSRTC-യിൽ നിക്ഷിപ്തമാണ്. അപേക്ഷകർ തങ്ങളുടെ യോഗ്യതാ പരീക്ഷയിൽ നേടിയ മാർക്ക് അപേക്ഷയിൽ വ്യക്തമായി രേഖപ്പെടുത്തണം.\nഎഴുത്തുപരീക്ഷ/ഗ്രൂപ്പ് ഡിസ്കഷൻ/ഇന്റർവ്യൂ എന്നിവയിൽ പങ്കെടുക്കുന്നതിന് ടിഎ/ഡിഎ ലഭിക്കുന്നതല്ല.\nഅഭിമുഖത്തിന് വിളിക്കപ്പെടുന്ന ഉദ്യോഗാർത്ഥികൾ ഡോക്യുമെന്റ് വെരിഫിക്കേഷൻ സമയത്ത് ഒറിജിനലിലുള്ള രേഖകൾ ഹാജരാക്കേണ്ടതാണ്\nഓൺലൈൻ അപേക്ഷ സമർപ്പിക്കേണ്ട അവസാന തീയതി : 04/06/2022.\nkerala governement jobs\nPrevious articleഐഐഎസ്‌ടി – യിൽ നിരവധി ഒഴുവുകൾ\nNext articleആയുർവേദ മരുന്ന് കമ്പനിയിലേക്ക് ആളുകളെ വേണം\nസൗദി അറേബ്യയിൽ നിരോധിച്ച പേരുകൾ


വംശനാശം ഒരിക്കൽ സംഭവിച്ചശേഷം വീണ്ടും അതേ സ്പീഷിസിനു പരിണമിച്ച് ഉണ്ടാവാൻ കഴിയുമോ? | LUCA\nSeptember 21, 2020 September 22, 2020 1 min read\nവിനയ രാജ് വി.ആർ\nമൗറീഷ്യസിന് അടുത്ത് മഡഗാസ്കറിൽ നിന്നും 400 കിലോമീറ്റർ അകലെ സെയ്ഷെൽസിന്റെ ഉടമസ്ഥതയിലുള്ള ഒരു വലയപവിഴപ്പുറ്റ് ദ്വീപാണ് അൽഡാബ്ര. ഒരു ലക്ഷത്തോളം വലിയ ആമകളാണ് ഇവിടെ ജീവിക്കുന്നത്. യുനെസ്കോ ലോകപൈതൃകകേന്ദ്രമായി പ്രഖ്യാപിച്ചിട്ടുള്ള ഇവിടെ ആകെ എട്ടുമനുഷ്യരേ ഒരേസമയം ഉള്ളൂ, അവരെല്ലാം ഇവിടത്തെ ആവാസവ്യവസ്ഥയെ സംരക്ഷിക്കാൻ മാത്രമായി ജീവിക്കുന്നവരാണ്.\nകടപ്പാട് Charles J Sharp/Wikimedia Commons/CC BY-SA 4.0\n136000 വർഷം മുൻപ് ജീവിച്ചിരുന്ന ഒരു പക്ഷിയാണ് അൽഡാബ്ര റെയിൽ. സമീപപ്രദേശങ്ങളിലെ ദ്വീപസമൂഹങ്ങളിൽ നിന്നും ഇവിടെ പറന്നെത്തിയ വെള്ളക്കഴുത്തൻ റെയിലിൽ നിന്നും പരിണമിച്ച് ഉണ്ടായതാണ് കോഴിയുടെ വലിപ്പമുള്ള ഈ പക്ഷി. അവിടെത്തന്നെ കഴിച്ചുകൂട്ടി മറ്റുശത്രുക്കളൊന്നുമില്ലാതെ കാലങ്ങൾകഴിഞ്ഞപ്പോൾ ഇവയ്ക്ക് പറക്കാനുള്ള ശേഷി നഷ്ടപ്പെട്ടു. മറ്റെവിടെയും പോകാതെ ആവശ്യത്തിനുഭക്ഷണം ലഭിക്കുകയും ശത്രുക്കളൊന്നും ഇല്ലാതെ വരികയും ചെയ്തപ്പോൾ വലിയ ഊർജ്ജം വേണ്ടിവരുന്ന പറക്കൽശേഷി ഇവയ്ക്ക് നഷ്ടമായി എന്നുപറയാം. കടൽനിരപ്പ് ഉയർന്ന് ദ്വീപ് വെള്ളത്തിനടിയിലായപ്പോൾ 136000 വർഷങ്ങൾക്ക് മുൻപ് പറക്കാൻ കഴിവില്ലാത്ത ഇവയ്ക്ക് വംശനാശം വന്നു.\nപതിനായിരക്കണക്കിനു വർഷങ്ങൾ കടന്നുപോയി, അൽഡാബ്ര ദ്വീപ് വീണ്ടും കടൽപ്പരപ്പിനു മുകളിലെത്തി. മഡഗാസ്കറിൽ നിന്നും പറന്നുവന്നവെള്ളക്കഴുത്തൻ റെയിലുകൾ മുട്ടയിട്ട് ഇവിടെ വീണ്ടും പക്ഷിസമൂഹമുണ്ടായി. പരിണാമഘട്ടത്തിൽ വീണ്ടും ചിറകുകൾ നഷ്ടപ്പെട്ട് പിന്നെയും അൽഡാബ്ര റെയിൽ രൂപമെടുത്തു. Iterative evolution എന്നുപേരുള്ള ഈ പ്രക്രിയ അത്യപൂർവ്വമായി മാത്രം ഉണ്ടാകുന്നതാണ്. ഒരേ മുൻഗാമികളിൽ നിന്നും വ്യത്യസ്തകാലങ്ങളിൽ പരിണമിച്ചുണ്ടാവുന്ന വ്യത്യസ്തമായ രണ്ടു പരമ്പരയെന്ന് ഇതിനെ ചുരുക്കിപ്പറയാം. പക്ഷികളിൽ ഈ പ്രതിഭാസം ആദ്യമായാണ് നിരീക്ഷിച്ചത്. രണ്ടുതവണയും പരിണമിച്ചുണ്ടായ പക്ഷിക്ക് പറക്കാനുള്ള ശേഷിയും നഷ്ടമായി. ഒരുലക്ഷം വർഷം മുൻപുള്ള ഫോസിൽ തെളിവുകൾ ദ്വീപിൽ നിന്നും ലഭിച്ചിട്ടുണ്ട്. ഇന്ത്യൻ മഹാസമുദ്രത്തിലെ പറക്കാൻ ശേഷിയില്ലാത്ത ഏക പക്ഷിയാണ് ഇത്. ഒരേ പക്ഷി രണ്ടുവ്യത്യസ്തകാലങ്ങളിലായി ഒരിടത്തുതന്നെ നിന്നുമെത്തി രണ്ടുവ്യത്യസ്തസ്പീഷിസുകളിലുള്ള പക്ഷികൾ പരിണമിക്കാൻ ഇടയായത് പരിണാമശാസ്ത്രത്തെ ഇഷ്ടപ്പെടുന്നവർക്കും പഠിക്കുന്നവർക്കും അത്ഭുതമുണ്ടാക്കുന്നൊരു കാര്യമാണ്.\nവിനയ രാജ് വി.ആറിന്റെ ഫേസ്ബുക്ക് പോസ്റ്റ് – വായിക്കാം.\nIterative evolution, അൽഡാബ്ര റെയിൽ


നെല്യാട്ടേരി പാലം പുനര്‍നിര്‍മാണം അനിശ്ചിതത്വത്തില്\nSat Jan 19 2019 18:27:38 GMT+0530 (IST)\nഇരിട്ടി: സാങ്കേതികത്വത്തില് കുടുങ്ങി ഉളിയില് നെല്യാട്ടേരി പാലം പുനര്‍നിര്‍മാണം അനിശ്ചിത്വത്തില്. രണ്ടുവര്‍ഷം മുമ്പ് ഇ പി ജയരാജന് എംഎല്‍എയുടെ ആസ്ഥിവികസന ഫണ്ടില് നിന്നാണ് ഒരുകോടി രൂപ അനുവദിച്ചത്. പൊതുമരാമത്ത് വകുപ്പിനായിരുന്നു ആദ്യം നിര്‍മാണ ചുമതല.എന്നാല് മണ്ണുപരിശോധന കഴിഞ്ഞ് എട്ടുമീറ്ററില് താഴെയുള്ള പാലം പ്രവൃത്തി നടത്താന് കഴിയില്ലെന്ന സാങ്കേതികത്വം നിരത്തി ഒഴിഞ്ഞുമാറുകയായിരുന്നു.\nഎംഎല്‍എയും തില്ലങ്കേരി പഞ്ചായത്ത് അധികൃതരും ഇടപെട്ട് എല്‍എസ്ജിഡി വിഭാഗത്തിനു കൈമാറിയെങ്കിലും മാസങ്ങള് പിന്നിട്ടിട്ടും പ്രവൃത്തി നടന്നില്ല. നേരത്തെ 12 മീറ്റര് വീതി കണക്കാക്കിയാണ് മണ്ണുപരിശോധന നടത്തിയത്. നിലവിലുള്ള റോഡിന്റെയും പാലം ഉള്‍പ്പെടുന്ന സ്ഥലത്തിന്റെയും ഘടന അനുസരിച്ച് ആറുമീറ്റര് വീതിയില് മാത്രമാണ് നിര്‍മിക്കാന് കഴിയുക.\nവീണ്ടും മണ്ണുപരിശോധന നടത്തേണ്ടി വരും. ഇതിനായി പഞ്ചായത്ത് ഈ വര്‍ഷത്തെ ബജറ്റില് ഒരുകോടി രൂപ നീക്കിവയ്ക്കുകയും പ്രവൃത്തി കരാറുകാനെ എല്‍പ്പിക്കുകയും ചെയ്തിട്ടുണ്ട്. മണ്ണുപരിശോധന കഴിഞ്ഞ് വീണ്ടും പ്ലാനും എസ്റ്റിമേറ്റും തയ്യാറാക്കി പ്രവൃത്തി തുടങ്ങാന് ഇനിയും വൈകുമെന്നാണ് സൂചന. നാട്ടുകാരുടെ ഏറെക്കാലത്തെ മുറവിളികള്‍ക്കൊടുവിലാണ് നടപ്പാലത്തിനു പകരം ഗതാഗതസൗകര്യമുള്ള പാലത്തിനായി ഫണ്ട് അനുവദിച്ചത്. വര്‍ഷങ്ങള് പഴക്കമുള്ള പാലം ഒരുഭാഗം കൈവരി തകര്‍ന്ന് അപകടാവസ്ഥയിലാണ്. കാലവര്‍ഷം കനക്കും മുമ്പെ പ്രവൃത്തി പൂര്‍ത്തീകരിക്കണമെന്നാണ് ജനങ്ങളുടെ ആവശ്യം.


dileep case | റിമി ടോമിക്കെതിരെ ഇനി അന്വേഷണമില്ല; കാവ്യമാധവന്റെ പങ്കിൽ സംശയങ്ങൾ ദൂരീകരിക്കും; വമ്പൻ സ്രാവിൽ തുമ്പു കിട്ടുമോ എന്ന് അന്വേഷണ സംഘത്തിനും സംശയം; ദൃശ്യങ്ങൾ പകർത്തിയ മൊബൈൽ തേടിയുള്ള യാത്ര ആക്ഷൻ ഹീറോ ബൈജു പൗലോസ് തുടരും; നടിയെ ആക്രമിച്ച കേസിൽ ഇനി മൂന്നാം ഘട്ട അന്വേഷണം; ദിലീപിനെതിരെ വിചാരണ ഉടൻ തുടങ്ങും - MarunadanMalayali.com\nറിമി ടോമിക്കെതിരെ ഇനി അന്വേഷണമില്ല; കാവ്യമാധവന്റെ പങ്കിൽ സംശയങ്ങൾ ദൂരീകരിക്കും; വമ്പൻ സ്രാവിൽ തുമ്പു കിട്ടുമോ എന്ന് അന്വേഷണ സംഘത്തിനും സംശയം; ദൃശ്യങ്ങൾ പകർത്തിയ മൊബൈൽ തേടിയുള്ള യാത്ര ആക്ഷൻ ഹീറോ ബൈജു പൗലോസ് തുടരും; നടിയെ ആക്രമിച്ച കേസിൽ ഇനി മൂന്നാം ഘട്ട അന്വേഷണം; ദിലീപിനെതിരെ വിചാരണ ഉടൻ തുടങ്ങും\nDecember 06, 2017 | 08:18 AM IST | Permalink\nകൊച്ചി: നടിയെ ആക്രമിച്ച കേസിലെ പ്രധാനതൊണ്ടി മുതലായ മൊബൈൽ ഫോൺ കണ്ടെത്താനുള്ള അന്വേഷണവുമായി പൊലീസ് മുന്നോട്ടു പോകും. സംഭവത്തിൽ ദിലീപിന്റെ ഭാര്യയായ കാവ്യാ മാധവന്റെ പ്രേരണയും അറിവുമുണ്ടാകാമെന്ന സാക്ഷിമൊഴിയുള്ളതിനാൽ കാവ്യയുടെ പങ്ക് കൂടുതലായി അന്വേഷിക്കും. ഇക്കാര്യത്തിൽ കാര്യത്തിൽ അന്വേഷണസംഘത്തിൽ തന്നെ രണ്ടഭിപ്രായമുണ്ട്. വിചാരണ തുടങ്ങിയ ശേഷം ആവശ്യമെങ്കിൽ ഇക്കാര്യം ആലോചിക്കാമെന്നാണ് നിലവിലെ തീരുമാനം. കേസിലെ പ്രധാനതൊണ്ടിയായ മൊബൈൽ ഫോൺ ദുബായിലേക്കു കടത്തിയെന്നാണു പൊലീസ് സംശയിക്കുന്നത്.\nസാങ്കേതിക പിഴവുകൾ തിരുത്തി നൽകിയ കുറ്റപത്രമാണു ഇന്നലെ ഫയലിൽ സ്വീകരിച്ചത്. കോടതി നിർദ്ദേശം അനുസരിച്ച് അന്വേഷണ ഉദ്യോഗസ്ഥൻ നേരിട്ടെത്തി ചില കാര്യങ്ങളിൽ വ്യക്തത വരുത്തിയിരുന്നു. കുറ്റപത്രം, സാക്ഷിവിവരങ്ങൾ, സാക്ഷിമൊഴികൾ തുടങ്ങിയവ പരിശോധിച്ച കോടതി കുറ്റപത്രത്തിൽ എല്ലാ രേഖകളുമുണ്ടെന്ന് ഉറപ്പാക്കി. 1452 പേജുള്ള അനുബന്ധ റിപ്പോർട്ടാണ് അന്വേഷണ ഉദ്യോഗസ്ഥനായ സിഐ െബെജു പൗലോസ് സമർപ്പിച്ചത്. 215 സാക്ഷിമൊഴികളും 18 രേഖകളും റിപ്പോർട്ടിന്റെ ഭാഗമായുണ്ട്. ഈ നടപടി ക്രമങ്ങൾ പൂർത്തിയായതോടെ ബൈജു പൗലോസ് മൂന്നാം ഘട്ട അന്വേഷണത്തിലേക്ക് കടക്കുകയാണ്. വമ്പൻ സ്രാവ്, മാഡം എന്നീ ആക്ഷേപങ്ങളിൽ വ്യക്തത വരുത്തുകയാണ് ലക്ഷ്യം. കേസിൽ കാവ്യയുടെ പങ്ക് അന്വേഷിക്കുന്നതിനാകും പ്രധാന പരിഗണന. കേസിൽ കാവ്യയെ പ്രതിയാക്കാനുള്ള തെളിവൊന്നും ഇതുവരെ പൊലീസിന് ലഭിച്ചിട്ടില്ല.\nപൾസർ സുനിയുടെ വെളിപ്പെടുത്തലുകളുടെ അടിസ്ഥാനത്തിൽ നടിയെ ആക്രമിക്കാനുള്ള ഗൂഢാലോചനയ്ക്കു പിന്നിൽ മറ്റാരെങ്കിലുമുണ്ടോ എന്ന് അന്വേഷണസംഘം പരിശോധിച്ചെങ്കിലും അത്തരത്തിലുള്ള തെളിവുകളൊന്നും ലഭിച്ചിരുന്നില്ല. പിന്നിൽ മാഡമുണ്ടെന്ന വെളിപ്പെടുത്തലിനെത്തുടർന്ന് ഒട്ടേറെ ചലച്ചിത്രപ്രവർത്തകരെ പൊലീസ് ചോദ്യം ചെയ്തിരുന്നു. ദിലീപ് സിനിമകളിലെ നായികയായ നടി, നടി കൂടിയായ ഗായിക എന്നിവരൊക്കെ സംശയനിഴലിലായിരുന്നു. കാവ്യാമാധവന്റെ അമ്മയുടെ പേരുപോലും വലിച്ചിഴയ്ക്കപ്പെട്ടു. ലക്ഷ്യയിൽ പൾസർ സുനി എത്തിയതായിരുന്നു ഇതിനെല്ലാം കാരണം. പക്ഷേ ഗൂഢാലോചനയിൽ ഇവരെ ഉൾപ്പെടുത്താൻ തെളിവൊന്നും കിട്ടിയില്ല. ഈ സാഹചര്യത്തിൽ കാവ്യയേയും റിമി ടോമിയേയും സാക്ഷികളാക്കി. റിമിയുടെ രഹസ്യമൊഴിയും എടുത്തു.\nമൊെബെൽ ഫോൺ നശിപ്പിച്ചെന്ന അഡ്വ. പ്രതീഷ് ചാക്കോയുടെ ജൂനിയർ രാജു ജോസഫിന്റെ മൊഴി പൊലീസ് വിശ്വസിക്കുന്നില്ല. പൾസർ സുനി കൈമാറിയ ഫോൺ പ്രതീഷിന്റെ നിർദേശാനുസരണം താൻ കത്തിച്ചുകളഞ്ഞെന്നാണ് രാജുവിന്റെ മൊഴി. എന്നാൽ ഈ ഫോൺ ദുബായിലെത്തിയെന്നാണ് പൊലീസ് കരുതുന്നത്. എന്നാൽ ഇതിലേക്ക് അന്വേഷണം എത്താനൊരു തുമ്പും പൊലീസിന് കിട്ടിയിട്ടില്ല. നടിയെ ആക്രമിക്കുന്ന രണ്ടര മിനിറ്റ് ദൃശ്യം പൊലീസിന്റെ കൈയിലുണ്ട്. ഇതാണ് ഇപ്പോൾ അന്വേഷണ സംഘത്തിനുള്ള പ്രധാന തെളിവ്. ഇത് ലക്ഷ്യയിൽ നിന്ന് കിട്ടിയതാണെന്ന പരാമർശം കുറ്റപത്രത്തിലുണ്ടെന്നാണ് സൂചന. നടിയെ ആക്രമിച്ച കേസിൽ നടൻ ദിലീപ് ഉൾപ്പടെ 12 പ്രതികൾക്കെതിരെയുള്ള അനുബന്ധ കുറ്റപത്രം അങ്കമാലി ജുഡീഷ്യൽ ഒന്നാം ക്ലാസ് മജിസ്ട്രേറ്റ് കോടതി സ്വീകരിച്ചതോടെ വിചാരണ ഉടൻ ആരംഭിക്കാനാണ് സാധ്യത. കുറ്റപത്രം വിചാരണ നടപടികൾക്കായി എറണാകുളം പ്രിൻസിപ്പൽ സെഷൻസ് കോടതിയിലേക്ക് അയയ്ക്കും.\nകേസിലെ 12 പ്രതികളിൽ രണ്ട് പേർ മാപ്പു സാക്ഷികളാണ്. ബാക്കിയുള്ള 10 പ്രതികൾക്ക് സമൻസ് അയയ്ക്കും. ജീവപര്യന്തം തടവ് ശിക്ഷ ലഭിക്കാവുന്ന കുറ്റങ്ങളാണ് പ്രതികൾക്കെതിരെ ചുമത്തിയിരിക്കുന്നത്. അതിനാൽ, കേസ് സെഷൻസ് കോടതിയിലേക്ക് മാറ്റിയേക്കും. പ്രതികളുടെ റിമാൻഡ് കാലാവധി ഇന്നലെ അവസാനിച്ചിരുന്നു. ഇവരെ ഹാജരാക്കിയ സമയത്ത് അഭിഭാഷകരുടെ ആവശ്യപ്രകാരമാണ് കുറ്റപത്രം സ്വീകരിച്ചത്. ദിലീപ് എട്ടാം പ്രതിയാണ്. 23 നാണ് കുറ്റപത്രത്തിന്റെ സൂക്ഷ്മപരിശോധന കോടതി ആരംഭിച്ചത്. 1500ൽ അധികം പേജുകളുള്ള കുറ്റപത്രത്തിൽ മുന്നൂറിലധികം സാക്ഷികളെയും 450ൽ അധികം തെളിവുകളും പൊലീസ് ഉൾപ്പെടുത്തിയിട്ടുണ്ട്.\nനടിയെ ആക്രമിക്കാനുള്ള ഗൂഢാലോചനയ്ക്ക് പിന്നിൽ ദിലീപാണെന്നും നടിയോട് ദിലീപിന് വൈരാഗ്യമുണ്ടായിരുന്നെന്നും കുറ്റപത്രത്തിലുണ്ട്. കുറ്റപത്രം കോടതി പരിഗണിക്കും മുൻപ് പകർപ്പും വിശദാംശങ്ങളും പൊലീസ് മാധ്യമങ്ങൾക്ക് ചോർത്തിനൽകി എന്നാരോപിച്ച് ദിലീപ് സമർപ്പിച്ച ഹർജിയും കോടതിയുടെ പരിഗണനയിലുണ്ട്. കഴിഞ്ഞ ദിവസം ഈ ഹർജിയിൽ കോടതി പൊലീസിന്റെ വിശദീകരണം തേടിയിരുന്നു. കുറ്റപത്രം ചോർത്തിയിട്ടില്ലെന്നും മാധ്യമങ്ങളിൽ കുറ്റപത്രത്തിന്റെ പകർപ്പ് വന്നത് പരിശോധിച്ച് വരികയാണെന്നും പൊലീസ് സത്യവാങ്മൂലം നൽകി. ഈ മാസം എട്ടിന് കേസ് വീണ്ടും പരിഗണിക്കും.\nജയിലിൽ നിന്നും സുനിക്ക് കത്തെഴുതി നൽകിയ വിപിൻ ലാലും സുനിയൈ ഫോൺ വിളിക്കാൻ സഹായിച്ച എആർ ക്യാമ്പിലെ പൊലീസുകാരൻ അനീഷുമാണ് മാപ്പു സാക്ഷികൾ. നടി മഞ്ജു വാര്യരും സാക്ഷിപ്പട്ടികയിലുണ്ട്. സിനിമാ മേഖലയിൽ നിന്ന് മാത്രം 50 സാക്ഷികളുണ്ട്. ഏഴു പേരെ പ്രതികളാക്കി ആക്രമണക്കേസിലെ കുറ്റപത്രം നേരത്തെ സമർപ്പിച്ചതിനാൽ അനുബന്ധ കുറ്റപത്രമായാണ് പുതിയത് നൽകിയത്. അക്രമണത്തിൽ നേരിട്ട് പങ്കെടുത്തവരാണ് ഒന്നു മുതൽ ഏഴു വരെയുള്ള പ്രതികൾ. പൾസർ സുനിക്ക് ജയിലിൽ ഫോൺ എത്തിച്ച് നൽകിയ മേസ്തിരി സുനിൽ (9 ാം പ്രതി) സുനിയുടെ കത്ത് ദിലീപിന്റെ മാനേജർ അപ്പുണ്ണിക്ക് എത്തിച്ച് നൽകിയ വിഷ്ണു (10ാം പ്രതി). തെളിവ് നശിപ്പിക്കാൻ ശ്രമിച്ച അഡ്വ. പ്രതീഷ് ചാക്കോ 11 ാം പ്രതി, അഡ്വ രാജു ജോസഫ് (12 ാം പ്രതി) എന്നിവരാണ് രണ്ടാം കുറ്റപത്രത്തിലെ മറ്റ് പ്രതികൾ.\nകുറ്റപത്രത്തിൽ 355 സാക്ഷികളുണ്ട്. 450 ൽ അധികം രേഖകൾ പൊലീസ് ശേഖരിച്ചിട്ടുണ്ട്. ഫോൺ രേഖകൾ ഉൾപ്പെടെയുള്ളവയാണിത്. നടിയെ ആക്രമിക്കാൻ വാടകഗുണ്ടകളുടെ സഹായം തേടിയെന്നാണ് പ്രോസിക്യൂഷന്റെ ആരോപണം. ലൈംഗിക അതിക്രമവുമായി ബന്ധപ്പെട്ട കേസുകൾ അതീവഗൗരവത്തോടെ കാണണമെന്നാണ് സുപ്രീം കോടതിയുടെ മാർഗനിർദ്ദേശം. ഇക്കഴിഞ്ഞ ജൂലൈ പത്തിനാണ് നടിയെ ആക്രമിച്ച കേസിൽ ഗൂഢാലോചനാക്കുറ്റം ചുമത്തി ദിലീപിനെ അറസ്റ്റ് ചെയ്തത്. പ്രത്യേക കോടതി രൂപീകരിച്ച് വിചാരണ അതിവേഗമാക്കാനാണ് പ്രോസിക്യൂഷൻ നീക്കം.


ലോകത്തിലെ ഏറ്റവും വില കൂടിയ വൈന് ഇവിടെയുണ്ട് | Worlds Most Expensive Wine Spain Travel\nലോകത്തിലെ ഏറ്റവും വില കൂടിയ വൈന് ഇവിടെയുണ്ട്\nമനോരമ ലേഖകൻ September 10, 2019 10:44 AM IST\nയാത്രകളിലൂടെ കാഴ്ചകൾ ആസ്വദിക്കുന്നതിനപ്പുറം കൗതുകമുണർത്തുന്നവ കാണാനും അറിയാനും സാധിക്കുക എന്നതാണ് സഞ്ചാരികളിൽ മിക്കവർക്കും പ്രിയം. വായിച്ചറിഞ്ഞ കാര്യങ്ങൾ നേരിട്ട് കാണുമ്പോഴുള്ള സന്തോഷം ഒന്നുവേറെയാണ്. അങ്ങനെയൊരിടമാണ് സ്പെയിൻ. കൃത്യമായ പ്ലാനിങ്ങോടുകൂടി യാത്ര ചെയ്താൽ ചെലവ് ചുരുക്കി യാത്ര സാധ്യമാകുന്ന രാജ്യം കൂടിയാണ് സ്പെയിൻ.\nചെലവിന്റെ കാര്യത്തിൽ യൂറോപ്യൻ രാജ്യങ്ങൾ വളരെ മുമ്പിലാണെങ്കിലും അതിനൊരപവാദമാണ് സ്പെയിൻ. ഭക്ഷണത്തിനും താമസത്തിനുമെല്ലാം ചെലവ് താരതമ്യേന കുറവുള്ള രാജ്യമാണിത്. മനോഹരമായ കാഴ്ചകളും ഈ രാജ്യത്തെ സഞ്ചാരികളുടെ ഇഷ്ടതാവളമാക്കി മാറ്റുന്നു. വയറു നിറയെ ഭക്ഷണം കഴിക്കാൻ 10 - 15 ഡോളറാണ് സ്പെയിനിലെ ചെലവ്. ബീയറിന് സൂപ്പർമാർക്കറ്റിൽ ഒരു ഡോളറും വൈനിനു ബാറുകളിൽ അഞ്ചു ഡോളറും മാത്രമാണ് നിരക്ക്. കുറഞ്ഞ ചെലവിലുള്ള ബീയറും വൈനും മാത്രമല്ല വിലകൂടിയ വൈനും സ്പെയിനിൽ ലഭ്യമാണ്.\nലോകത്തിലെ ഏറ്റവും വില കൂടിയ വൈന്\nമുന്തിരിയെക്കാളും കൂടുതല് വെളുത്തുള്ളിക്ക് പേരു കേട്ട സ്പാനിഷ് പ്രവിശ്യയാണ് ക്യുവന്‍ക. ഒലിവ് മരങ്ങളില് മുന്തിരി വള്ളികള് പടര്‍ത്തിയ ഇവിടുത്തെ ചെറിയ ഈ തോട്ടത്തിലേയ്ക്കാണ് വൈന് പ്രേമികളുടെ കണ്ണുകള് മുഴുവന് ഇപ്പോള് തിരിയുന്നത്. ലോകപ്രശസ്ത വൈന് നിര്‍മാതാവായ ഹിലാരിയോ ഗാര്‍ഷ്യ തന്‍റെ പരീക്ഷണങ്ങള് നടത്തുന്ന ഇടമാണിത്.\nഅസാധാരണ രീതികള് അവലംബിച്ച് കഴിഞ്ഞ പതിനൊന്നു വര്‍ഷമായി വൈന് രുചികളുടെ പിന്നാലെയാണ് ഗാര്‍ഷ്യ. രഹസ്യ രുചിക്കൂട്ടുകള് ഉപയോഗിച്ച് ഉണ്ടാക്കുന്ന ഈ വൈനുകളുടെ രുചി പക്ഷേ അതിപ്രശസ്തം. ഇന്ന് ഗാര്‍ഷ്യയുടെ 'ഓറംറെഡ് ഗോള്‍ഡ്' (AurumRed Gold) വൈനിന്‍റെ ഒരു കുപ്പിയുടെ വില 25,000 യൂറോയാണ്. അതായത് 19,76,650 ഇന്ത്യന് രൂപ! ലോകത്തിലെ തന്നെ ഏറ്റവും വില കൂടിയ വൈന് എന്നാണ് ഇത് അറിയപ്പെടുന്നത്.\n120 വര്‍ഷങ്ങള്‍ക്ക് മുന്‍പേ ഗാര്‍ഷ്യയുടെ മുത്തശ്ശന് സ്ഥാപിച്ചതാണ് ഈ മുന്തിരിത്തോട്ടം. ഒരു സമയത്ത് ഈ പ്രദേശത്താകെ പടര്‍ന്നു പിടിച്ച പ്രാണിശല്യം അതിജീവിച്ച ചുരുക്കം തോട്ടങ്ങളില് ഒന്നാണിത്.\n2012 ലാണ് ഗാര്‍ഷ്യ തന്‍റെ ആദ്യ ഓറംറെഡ് ഗോള്‍ഡ് വൈന് പുറത്തിറക്കുന്നത്. അന്ന് 4,000 യൂറോയ്ക്കാണ് ഒരു കുപ്പി വൈന് ഗാര്‍ഷ്യ വിറ്റത്. ചൈനയില് ഈ വൈന് 17,000 യൂറോയ്ക്ക് മറിച്ചു വില്‍ക്കപ്പെടുന്നതായി ഗാര്‍ഷ്യ കണ്ടെത്തി. കഴിഞ്ഞ ഏഴു വര്‍ഷങ്ങളിലായി ഓറംറെഡ് ഗോള്‍ഡ് വൈനിന്‍റെ വില കൂടിക്കൂടി വരികയാണ്.\nസ്പെയിനിലേക്ക് യാത്ര പോകാം\nഡല്‍ഹി, മുംബൈ, ബെംഗളൂരു എയര്‍പോര്‍ട്ടുകളില് നിന്നും സ്പെയിനിലെ മാഡ്രിഡ്, ബാര്‍സലോണ തുടങ്ങിയ നഗരങ്ങളിലേക്ക് നേരിട്ട് ഫ്ലൈറ്റ് സേവനങ്ങള് ലഭ്യമാണ്. നോണ് സ്റ്റോപ്പ് ഫ്ലൈറ്റ് ആണെങ്കില് ന്യൂഡല്‍ഹി എയര്‍പോര്‍ട്ടില് നിന്നും മാഡ്രിഡിലെത്താന്9മണിക്കൂര് 40 മിനിറ്റ് സമയമെടുക്കും.\nഒരിക്കല് ഇവിടെ എത്തിക്കഴിഞ്ഞാല് നഗരം ചുറ്റിക്കാണാന് പൊതുഗതാഗത സേവനങ്ങള് ഉപയോഗിക്കാം. ലോക്കല് ബസുകള്, ട്രെയിനുകള് മുതലായവ ലഭ്യമാണ്. നഗര സഞ്ചാരത്തിനായി ട്രെയിന് ടിക്കറ്റുകള് ഓണ്‍ലൈനിലും ബുക്ക് ചെയ്യാം.\nമറ്റു വിദേശരാജ്യങ്ങള് സന്ദര്‍ശിക്കുമ്പോള് എന്ന പോലെത്തന്നെ സ്പെയിനിലേക്ക് പോകാന് ഉദ്ദേശമുണ്ടെങ്കില് ടിക്കറ്റുകള് നേരത്തേ തന്നെ ബുക്ക് ചെയ്തു വെക്കുന്നതാണ് നല്ലത്. ഇങ്ങനെ ചെയ്‌താല് ഫ്ലൈറ്റ് ടിക്കറ്റിന്‍റെ നിരക്കിൽ നല്ല വ്യത്യാസം ഉണ്ടാകും.


ജേര്‍ണലിസം പഠിക്കുന്നവര്‍ക്കും, പഠിച്ച് ഇറങ്ങിയവര്‍ക്കും അവസരമൊരുക്കി ബിഗ് ന്യൂസ് ലൈവും ബിഗ് ലൈവ് ടിവിയും; തൃശ്ശൂര് സെന്റ് തോമസ് കോളേജില് ഏകദിന ക്യാംപ് - BIGNEWSLIVE | Latest Malayalam News\nതൃശ്ശൂര് സെന്റ് തോമസ് കോളേജില് വെച്ചാണ് ക്യാംപ് നടക്കുന്നത്.\nതൃശ്ശൂര്: തൃശ്ശൂര് സെന്റ് തോമസ് കോളേജ് സെന്റര് ഫോര് മീഡിയ സ്റ്റഡീസും ബിഗ് ന്യൂസും സംയുക്തമായി ഏകദിന ക്യാംപ് സംഘടിപ്പിക്കുന്നു. ജേര്‍ണലിസം പഠിക്കുന്നവര്‍ക്കും, പഠിച്ച് ഇറങ്ങിയവര്‍ക്കും ഇതുവഴി മികച്ച അവസരമൊരുക്കുകയാണ് ഓണ്‍ലൈന് പോര്‍ട്ടലായ ബിഗ് ന്യൂസ്. ജൂലൈ 20ന് രാവിലെ ഒമ്പത് മണിയോടെ ക്യാംപിന് തുടക്കമാകും. മീഡിയ രംഗത്ത് നിന്നുള്ള പ്രമുഖരാണ് ക്യാംപില് എത്തിച്ചേരുന്നതും, വിദ്യാര്‍ത്ഥികള്‍ക്കായി പ്രത്യേകം സെമിനാറുകളും നടത്തുന്നത്.\nതൃശ്ശൂര് സെന്റ് തോമസ് കോളേജില് വെച്ചാണ് ക്യാംപ് നടക്കുന്നത്. സീനിയര് ജേര്‍ണലിസ്റ്റ് ശ്രീജിത്ത് ദിവാകരനും, മീഡിയ എഡ്യുകേറ്റര് ഫേവര് ഫ്രാന്‍സിസും, രേഖാ മേനോനുമാണ് ക്ലാസ്സുകള് എടുക്കുന്നത്.\nശ്രീജിത്ത് ദിവാകരന് ‘എത്തിക്കലി ഓണ്‍ലൈന്’ എന്ന വിഷയത്തിലും, ഫേവര് ഫ്രാന്‍സിസ് ‘ഡിജിറ്റല് മീഡിയ ബീറ്റ്സ് അണ്‍എംപ്ലോയ്മെന്റ്’ എന്ന വിഷയത്തിലും, രേഖാ മേനോന് ‘ബൂണ്‍സ് ആന്റ് ബേന്‍സ് ഓഫ് മീഡിയ വേള്‍ഡ്’ എന്ന വിഷയത്തിലും ക്ലാസ്സുകള് എടുക്കും.\nദൃശ്യമാധ്യമങ്ങളിലും ഓണ്‍ലൈന് രംഗത്തും പ്രവര്‍ത്തി പരിചയമുള്ള സീനിയര് ജേര്‍ണലിസ്റ്റാണ് ശ്രീജിത്ത് ദിവാകരന്. അതുകൊണ്ട് തന്നെ വിഷയം വിദ്യാര്‍ത്ഥികളില് ലളിതമായി എത്തിക്കുവാന് സാധിക്കും എന്നതില് സംശയമില്ല. രാവിലെ 9.30യോടെ ആരംഭിക്കുന്ന ആദ്യ സെഷന് 11 മണി വരെയാണ് .\nശേഷം 11 മുതല് 12.45 വരെയുള്ള രണ്ടാം സെഷന് കൈകാര്യം ചെയ്യുന്നത് പരസ്യ ചിത്രം ചെയ്യുന്നതില് മികവ് തെളിയിച്ച ആഡ് ഫിലിം മേക്കര് ഫേവര് ഫ്രാന്‍സിസ് ആണ്. ‘ഡിജിറ്റല് മീഡിയ ബീറ്റ്‌സ് അണ്‍എംപ്ലോയ്‌മെന്റ്’ എന്ന വിഷയത്തിലാണ് അദ്ദേഹം പ്രബന്ധം അവതരിപ്പിക്കുക. സോഷ്യല്‍മീഡിയയുടെ കടന്നു വരവോടെ തൊഴിലില്ലായ്മയില് നേരിയ കുറവ് ഉണ്ടായിട്ടുണ്ട്. സ്വന്തമായും മറ്റും ചാനലുകളും മറ്റും ആരംഭിച്ച് വരുമാനം കണ്ടെത്തുന്നവരും കുറവല്ല. ഈ ലോകത്തെ കുറിച്ച് മനഃപാഠം ആക്കിയ വ്യക്തി കൂടിയാണ് അദ്ദേഹം. സോഷ്യല്‍മീഡിയയുടെ അവസരങ്ങള് വിദ്യാര്‍ത്ഥികളിലേയ്ക്ക് പകരുവാനും കൂടിയുള്ള അവസരം കൂടിയാണ് ഈ സെമിനാര് സെഷന്.\nപിന്നീട്, ഉച്ചയ്ക്ക് ശേഷമുള്ള സെഷന് മാധ്യമ രംഗത്ത് നിറഞ്ഞു നില്‍ക്കുന്ന രേഖ മേനോന് ആണ്. അഭിമുഖങ്ങളും മറ്റും ചെയ്യുന്നതില് രേഖയെ കടത്തി വെല്ലാന് തന്നെ ആരും ഉണ്ടാകില്ല എന്ന് എടുത്ത് പറയേണ്ടതായി വരും. രേഖയെ അറിയാത്തവര് തന്നെ ചുരുക്കമായിരിക്കും. ഒരു വ്യക്തിയെ അഭിമുഖത്തിനായി വിളിച്ചാല് ആ വ്യക്തിയെ പഠിച്ച ശേഷം ക്യാമറയ്ക്ക് മുമ്പില് ഇരിക്കുന്ന പ്രതിഭ. ഇനിയുമുണ്ട് ഇവര്‍ക്കുള്ള വിശേഷണങ്ങള്. മാധ്യമ രംഗത്ത് മാത്രമല്ല സോഷ്യല്‍മീഡിയയെ കുറിച്ചും വ്യക്തമായ അറിവുള്ള വ്യക്തി. വിദ്യാര്‍ത്ഥികള്‍ക്കായി ‘ബൂണ്‍സ് ആന്റ് ബേന്‍സ് ഓഫ് മീഡിയ വേള്‍ഡ്’ എന്ന വിഷയത്തില് അറിവുകള് പകര്‍ന്നു നല്‍കും. ഉച്ചയ്ക്ക് രണ്ട് മുതല് മൂന്നു വരെയാണ് പ്രബന്ധ അവതരണം.\nചുരുക്കത്തില് സോഷ്യല്‍മീഡിയ രംഗത്തുള്ള ഗുണവും ദോഷവും ജോലി സാധ്യതകള് തുടങ്ങിയ കാര്യങ്ങളില് വ്യക്തമായ ഒരു ചിത്രമാണ് കഴിവുകള് തെളിയിച്ച മൂന്നു പേരും നല്‍കുക. ഇത് ജേര്‍ണലിസം പഠിച്ച് ഇറങ്ങിയ വിദ്യാര്‍ത്ഥികള്‍ക്കും, നിലവില് പഠിച്ചുകൊണ്ടിരിക്കുന്ന വിദ്യാര്‍ത്ഥികള്‍ക്കും മികച്ച അവസരം കൂടിയാണിത്. മൂന്ന് പ്രബന്ധ അവതരണത്തിന് ശേഷം വിദ്യാര്‍ത്ഥികള്‍ക്ക് സംവദിക്കാനുള്ള അവസരം കൂടിയാണ് ഏകദിന ക്യാംപില് ഒരുക്കിയിട്ടുണ്ട്. വൈകുന്നേരം നാലു മണിയോടെ ക്യാംപ് അവസാനിപ്പിക്കുകയും ചെയ്യും. ജൂലൈ 15-ാം തീയതിക്ക് മുമ്പ് രജിസ്റ്റര് ചെയ്യണം, 200 രൂപയാണ് രജിസ്റ്റര് ചെയ്യുന്നതിന് ഫീസ്. കൂടുതല് വിവരങ്ങള്‍ക്കായി 9036208790 എന്ന നമ്പറില് ബന്ധപ്പെടാവുന്നതാണ്. മെയില് ഐഡി; keralabignews@gmail.com\nക്യാമ്പില് പങ്കെടുക്കുന്നവരില് നിന്നും തിരഞ്ഞെടുക്കുന്നവര്‍ക്ക് ,ഇന്റേണ്‍ഷിപ്പ് ചെയ്യാനും ട്രെയിനി ആവാനും ഉള്ള അവസരവും ബിഗ് ന്യൂസ് ഒരുക്കുന്നുണ്ട് .\nTags: bignews liveOne day media camp


ക്യാന്‍സറിന് കാരണമാകുന്ന ഭക്ഷണസാധനങ്ങൾ: ഇവയെ സൂക്ഷിക്കൂ | 4PM News\nക്യാന്‍സറിന് കാരണമാകുന്ന ഭക്ഷണസാധനങ്ങൾ: ഇവയെ സൂക്ഷിക്കൂ\nമാറിയ ജീവിതസാഹചര്യങ്ങളും തെറ്റായ ഭക്ഷണശീലങ്ങളുമാണ് ക്യാന്‍സര് എന്ന മഹാരോഗം വ്യാപിക്കാനുളള പ്രധാന കാരണം. നമ്മള് ദിവസവും കഴിക്കുന്ന ചില ഭക്ഷണങ്ങള്, പതുക്കെ ക്യാന്‍സര് ഉണ്ടാകാന് കാരണമാകുന്നുവെന്ന കാര്യം അധികം ആര്‍ക്കും അറിയില്ല. അത് ഏതൊക്കെയാണെന്ന് അറിയണോ? ഇവിടെയിതാ, ക്യാന്‍സറിന് കാരണമാകുന്ന 10 ഭക്ഷണങ്ങള് ഏതൊക്കെയാണെന്ന് നോക്കാം...\n4, കനലില് ചുട്ടെടുക്കുന്ന മാംസാഹാരം- ഇപ്പോള് മാംസാഹാരം കനലില് ചുട്ടെടുക്കുന്നത് വളരെ വ്യാപകമാണ്. രാത്രി വൈകുവോളം ഇത്തരം കടകള് നമ്മുടെ നാട്ടിലും സജീവമാണ്. എന്നാല് ഇത്തരത്തില് കനലില് ചുട്ടെടുക്കുന്ന മാംസാഹാരം അമിതമായി കഴിക്കുന്നത്, ക്യാന്‍സറിന് കാരണമാകും.\n5, അമിത ചൂടുള്ള ചായയും കോഫിയും- ചായയും കോഫിയും നമ്മുടെ സ്ഥിരം പാനീയങ്ങളാണ്. നമ്മുടെ ഒരു ദിവസം ആരംഭിക്കുന്നത് തന്നെ ചായയോ കോഫിയോ കുടിച്ചായിരിക്കും. എന്നാല് തിളയ്‌ക്കുന്ന ചൂടോടെ ചായയും കോഫിയും കുടിക്കുന്നത് അപകടകരമാണെന്ന മുന്നറിയിപ്പാണ് ലോകാരോഗ്യസംഘടന നല്‍കുന്നത്. ഇത് അന്നനാളത്തില് ക്യാന്‍സറുണ്ടാകാന് കാരണമാകും.\nജിഷ്ണു പ്രണോയിയുടെ വീട് വിദ്യാഭ്യാസ മന്ത്രി സന്ദര്‍ശിച്ചു


Bjp issue whip to rajya sabha mp's to be present in parliament on 8 to 12 | എട്ട് മുതല് 12 വരെ സഭയിലുണ്ടാവണം. മൂന്ന് വരിയില് രാജ്യസഭാ എംപിമാര്‍ക്ക് ബിജെപിയുടെ നിര്‍ദേശം!! - Malayalam Oneindia\n48 min ago നേമം കൈവിടില്ല, വട്ടിയൂര്‍ക്കാവിലും കഴക്കൂട്ടത്തും കോണ്‍ഗ്രസ് വോട്ടും കിട്ടി, ജയം ഉറപ്പിച്ച് ബിജെപി\nഎട്ട് മുതല് 12 വരെ സഭയിലുണ്ടാവണം. മൂന്ന് വരിയില് രാജ്യസഭാ എംപിമാര്‍ക്ക് ബിജെപിയുടെ നിര്‍ദേശം!!\nUpdated: Fri, Feb 5, 2021, 13:50 [IST]\nദില്ലി: ഫെബ്രുവരി എട്ട് മുതല് പന്ത്രണ്ട് വരെ രാജ്യസഭയില് നിര്‍ബന്ധമായും ഉണ്ടായിരിക്കണമെന്ന് എംപിമാരോട് ബിജെപി. എംപിമാര്‍ക്ക് മൂന്ന് വരിയില് വിപ്പ് നല്‍കിയിരിക്കുകയാണ് പാര്‍ട്ടി. വളരെ പ്രധാനപ്പെട്ട കാര്യം ചര്‍ച്ച ചെയ്യാനുണ്ടെന്നാണ് നിര്‍ദേശത്തില് പറയുന്നത്. നിര്‍ണായക ബില് പാസാക്കാനോ അല്ലെങ്കില് ചര്‍ച്ചയ്‌ക്കോ ആയിട്ടാണ് സര്‍ക്കാര് എംപിമാരോട് വരാന് നിര്‍ദേശിച്ചിരിക്കുന്നത്. വളരെ പ്രധാനപ്പെട്ട ബിസിനസ് നടക്കാനിരിക്കുന്നുണ്ടെന്നും വിപ്പില് പറയുന്നു. അതേസമയം പ്രതിപക്ഷം പാര്‍ലമെന്റില് ബിജെപി കര്‍ഷകര സമരവുമായി ബന്ധപ്പെട്ട് പ്രതിരോധത്തിലാക്കുന്ന സമയത്താണ് ഇത്തരമൊരു നിര്‍ദേശം വന്നിരിക്കുന്നത്.\nതിങ്കളാഴ്ച്ച പ്രധാനമന്ത്രി നരേന്ദ്ര മോദി പാര്‍ലമെന്റിനെ അഭിസംബോധന ചെയ്ത് സംസാരിക്കുന്നുണ്ട്. അദ്ദേഹത്തിന്റെ പ്രസംഗം ബഹിഷ്‌കരിക്കാനാണ് പ്രതിപക്ഷം ആലോചിക്കുന്നത്. പ്രതിപക്ഷത്തിന്റെ ആവശ്യം അംഗീകരിച്ച് 15 മണിക്കൂര് പാര്‍ലമെന്റില് കര്‍ഷകരുടെ പ്രശ്‌നങ്ങള് ചര്‍ച്ച ചെയ്യാന് കേന്ദ്രം തീരുമാനിച്ചിട്ടുണ്ട്. ദിവസം അഞ്ച് മണിക്കൂറാണ് കൊവിഡ് പ്രോട്ടോക്കോള് പ്രകാരം രാജ്യസഭ ചേരുക. സര്‍ക്കാരിന്റെ നയങ്ങളെ പിന്തുണയ്ക്കാന് അഞ്ച് ദിവസവും ഉണ്ടായിരിക്കണമെന്നും ബിജെപിയുടെ നിര്‍ദേശത്തില് പറയുന്നുണ്ട്.\nദില്ലിയില് വന് കര്‍ഷക പ്രതിഷേധം നടന്ന് കൊണ്ടിരിക്കുന്ന വേളയിലാണ് ബിജെപിയുടെ വിപ്പ്. അതേസമയം പ്രതിപക്ഷം കാര്‍ഷിക നിയമം പിന്‍വലിക്കണമെന്ന് ആവശ്യപ്പെട്ട് പാര്‍ലമെന്റില് കടുത്ത പ്രതിഷേധത്തിലാണ്. പ്രതിപക്ഷം രാജ്യവ്യാപകമായും പ്രതിഷേധം നടത്തുന്നുണ്ട്. അതേസമയം സര്‍ക്കാര് ഒന്നരവര്‍ഷത്തോളം നിയമം നടപ്പാക്കുന്നത് നിര്‍ത്തിവെക്കാമെന്ന് പറഞ്ഞതാണെന്നും, കര്‍ഷകര് വഴങ്ങുന്നില്ലെന്നും ബിജെപി പറയുന്നു. അതേസമയം വിദേശ രാജ്യങ്ങളുടെ ശ്രദ്ധയിലേക്ക് സമരം എത്തിയതോടെ, സര്‍ക്കാര് കൂടുതല് പ്രതിരോധത്തിലായിരിക്കുകയാണ്.\nഅന്താരാഷ്ട്ര ഗൂഢാലോചന ഇതിന് പിന്നിലുണ്ടെന്നാണ് സര്‍ക്കാര് വാദം. ഇതെല്ലാം ചര്‍ച്ച ചെയ്യാന് കൂടിയായിരിക്കും എംപിമാരോട് എത്താന് നിര്‍ദേശിച്ചതെന്നാണ് സൂചന. പ്രതിപക്ഷത്തെ പ്രതിരോധിക്കുക കൂടി സര്‍ക്കാര് ലക്ഷ്യമിടുന്നുണ്ട്.\nKangana Ranaut Threatens Twitter After it Deletes Her Tweet\nbjp rajya sabha mp farmer protest ബിജെപി രാജ്യസഭ എംപി കര്‍ഷകര് പ്രതിപക്ഷം politics\nbjp issue whip to rajya sabha mp's to be present in parliament on 8 to 12


Action Force -burvey cyclone\nബുർവി: അടിയന്തര സാഹചര്യ० നേരിടാൻ ദുരന്ത നിവാരണ സേന സജ്ജ०\nഎല്ലാ തെക്കന് ജില്ലകളിലും ഓരോ യൂണിറ്റ്, ഇടുക്കിയില് രണ്ട് യൂണിറ്റ് എന്നിങ്ങനെയാണ് സേന നിലയുറപ്പിക്കുക\nPublished on : 02 Dec, 2020 , 11:03 am\nതിരുവനന്തപുരം: ബുറെവി ചുഴലിക്കാറ്റ് വെള്ളിയാഴ്ച പുലര്‍ച്ചയോടെ കേരളതീരം തൊടുന്നതോടെ തിരുവനന്തപുരം മുതല് തൃശൂര് വരെ വ്യാപകമായി കനത്ത മഴയുണ്ടാകുമെന്ന് കാലാവസ്ഥാ വകുപ്പ്. കൊല്ലം, പത്തനംതിട്ട, ഇടുക്കി, കോട്ടയം, എറണാകുളം, തൃശൂര് ജില്ലകളില് അതീവ ജാഗ്രതാ നിര്‍ദേശം പുറപ്പെടുവിച്ചു.\nഅടിയന്തര സാഹചര്യം നേരിടാന് ഒരുങ്ങിയിരിക്കണമെന്ന് ജില്ലാ ഭരണകൂടങ്ങള്‍ക്കു സര്‍ക്കാര് നിര്‍ദേശം നല്‍കിയിട്ടുണ്ട്. മുന്‍കരുതലുകളുടെ ഭാഗമായി ദേശീയ ദുരന്തനിവാരണ സേന സംസ്ഥാനത്ത് എത്തിയിട്ടുണ്ട്. എല്ലാ തെക്കന് ജില്ലകളിലും ഓരോ യൂണിറ്റ്, ഇടുക്കിയില് രണ്ട് യൂണിറ്റ് എന്നിങ്ങനെയാണ് സേന നിലയുറപ്പിക്കുക.\nഇന്നു മുതല് കടല് അതിപ്രക്ഷുബ്ധമാകുവാന് സാധ്യതയുള്ളതിനാല് കേരള തീരത്ത് നിന്ന് കടലില് പോകുന്നത് പൂര്‍ണ്ണമായും നിരോധിച്ചിരിക്കുകയാണ്. നിലവില് മല്‍സ്യബന്ധനത്തിന് പോയിട്ടുള്ളവര് ഏറ്റവും അടുത്തുള്ള സുരക്ഷിത തീരത്ത് എത്തേണ്ടതാണ്.\nറവന്യൂ,ഫിഷറീസ് ടീമുകള് കടലോര മേഖലകളില് കഴിഞ്ഞ ദിവസം സന്ദര്‍ശിച്ച് ജാഗ്രതാ നിര്‍ദേശം നല്‍കിയിരുന്നു


വിദ്യാലയങ്ങൾ വീണ്ടും തുറക്കുമ്പോൾ | Malayalam News\nവിദ്യാലയങ്ങൾ വീണ്ടും തുറക്കുമ്പോൾ\nകോവിഡ് രോഗത്തെ കുറിച്ച് കുട്ടികളിൽ ജാഗ്രത വളർത്താൻ അവർക്ക് കഴിയണം. കുട്ടികൾക്ക് ജലദോഷമോ പനിയോ ഉണ്ടെങ്കിൽ പോലും സ്‌കൂളിൽ അയക്കരുതെന്ന് വിദ്യാഭ്യാസ വകുപ്പ് നിർദേശിച്ചിട്ടുണ്ട്. വ്യക്തി ശുചിത്വവും പരിസര ശുചിത്വവും കുട്ടികളിൽ ശീലിപ്പിക്കുന്നതിൽ മാതാപിതാക്കളുടെ പങ്ക് വലുതാണ്. കോവിഡ് വ്യാപനം നിലയ്ക്കുന്നതു വരെ സ്‌കൂളുകളിലെ ഇടപെടലുകൾ കുറക്കാൻ മക്കൾക്ക് രക്ഷിതാക്കൾ പറഞ്ഞു കൊടുക്കണം. അവർ രോഗവാഹകരാകുന്നില്ലെന്ന് ഉറപ്പാക്കാനുള്ള ഉത്തരവാദിത്തം രക്ഷിതാക്കൾക്ക് കൂടിയുണ്ട്. കോവിഡ് വ്യാപനത്തിന് ഏറ്റവും സാധ്യതയുള്ള ഇടമാണ് വിദ്യാലയങ്ങൾ എന്ന ബോധ്യം രക്ഷിതാക്കളിലും വിദ്യാർഥികളിലും ഉണ്ടാകേണ്ടതുണ്ട്.\nഒന്നര വർഷത്തിലേറെയായി അടഞ്ഞു കിടക്കുന്ന വിദ്യാലയങ്ങൾ കേരള പിറവി ദിനത്തിൽ വീണ്ടും തുറക്കുമ്പോൾ കൗതുകത്തോടെ കുട്ടികളും ആശങ്കകളോടെ രക്ഷിതാക്കളും കാത്തിരിക്കുകയാണ്. കോവിഡ് മഹാമാരി മൂലം ലോകം മുഴുവൻ ലോക്ഡൗണിലായപ്പോൾ ആദ്യഘട്ടത്തിൽ തന്നെ അടക്കപ്പെട്ട സ്ഥാപനങ്ങളാണ് വിദ്യാലയങ്ങൾ. ആയിരക്കണക്കിന് വിദ്യാർഥികൾ ഒത്തുചേരുന്ന വിദ്യാലയങ്ങളിൽ കോവിഡ് വ്യാപനം അപകടകരമായിരിക്കുമെന്ന ആശങ്കയായിരുന്നു വിദ്യാലയങ്ങൾ അടച്ചിടലിലേക്ക് സർക്കാരിനെ പ്രേരിപ്പിച്ചത്. പിന്നീട് ഘട്ടംഘട്ടമായി എല്ലാ മേഖലകളിലും ലോക്ഡൗണുകൾ വന്നു.\nലോക്ഡൗൺ കാലത്തും വിദ്യാഭ്യാസ പ്രക്രിയ തടസ്സമില്ലാതെ നടന്നുവെന്നത് ഭരണ സംവിധാനങ്ങളുടെയും ആധുനിക സാങ്കേതിക വിദ്യയുടെയും മികവായി ചരിത്രം രേഖപ്പെടുത്തും. ഓൺലൈൻ ക്ലാസുകളിലൂടെ വിദ്യാർഥികൾ പഠനം തുടർന്നു.\nപരീക്ഷകളെഴുതി. അടുത്ത ക്ലാസുകളിലേക്ക് വിജയിച്ചു. സ്‌കൂളിൽ എത്താതെ തന്നെ പഠനം തുടരാമെന്ന പുതിയ ജീവിതാനുഭവം വിദ്യാർഥികളിലുണ്ടായി. എന്നാൽ ഏറെക്കാലം ഈ അവസ്ഥ തുടരാനാകില്ലെന്ന തിരിച്ചറിവാണ്, കോവിഡ് വ്യാപനം തുടരുമ്പോഴും സ്‌കൂളുകൾ തുറക്കാൻ സർക്കാരുകളെ പ്രേരിപ്പിക്കുന്നത്.\nതുറക്കുന്നതിന് മുമ്പുള്ള മുന്നൊരുക്കങ്ങളിലാണ് വിദ്യാലയങ്ങൾ. നവംബർ ഒന്നിന് ക്ലാസുകൾ നിയന്ത്രിതമായി തുടങ്ങണമെന്ന നിർദേശം മാത്രമാണ് സർക്കാർ നൽകിയിട്ടുള്ളത്.\nഓരോ വിദ്യാലയത്തിലെയും കുട്ടികളുടെ എണ്ണവും മറ്റു സാഹചര്യങ്ങളും കണക്കിലെടുത്ത് ആവശ്യമായ ക്രമീകരണങ്ങൾ നടത്തേണ്ടത് വിദ്യാലയ അധികൃതരാണ്.\nഇതിനായി കുറെ നാളുകളായി സ്‌കൂളുകളിൽ മീറ്റുംഗുകളും അനുബന്ധ പ്രവർത്തനങ്ങളും നടന്നു വരികയാണ്. ക്ലാസ് മുറികൾ അണുനശീകരണം നടത്തി വൃത്തിയാക്കുക, വിദ്യാർഥികൾ എത്തുമ്പോൾ കോവിഡ് പ്രതിരോധ മാർഗങ്ങൾ സജ്ജമാക്കുക, സ്‌കൂൾ ബസുകളുടെ സർവീസുകൾ ക്രമീകരിക്കുക തുടങ്ങി ഒട്ടേറെ കാര്യങ്ങൾ ഇതുമായി ബന്ധപ്പെട്ട് ആലോചിക്കേണ്ടതുണ്ട്.\nഓൺലൈൻ ക്ലാസുകൾ വിദ്യാർഥികളിലുണ്ടാക്കിയ മനഃശാസ്ത്രപരമായ മാറ്റം മുന്നിൽ കണ്ടുകൊണ്ടു വേണം വിദ്യാർഥികളെ സ്‌കൂളുകളിലേക്ക് വീണ്ടും വരവേൽക്കാൻ എന്നതാണ് അധ്യാപകർ നേരിടുന്ന പുതിയ വെല്ലുവിളി. രണ്ടു വർഷത്തോളമായി വീടുനുള്ളിൽ മാത്രം കഴിഞ്ഞുകൂടി, ടി.വിയിലോ മൊബൈലിലോ സമയം ചെലവഴിച്ച കുട്ടികൾ വീണ്ടും സാമൂഹ ജീവിതത്തിലേക്ക് കടക്കുമ്പോൾ ഉണ്ടാകാവുന്ന പ്രതികരണങ്ങൾ എന്തെല്ലാമെന്ന് ഊഹിക്കാനാകില്ല.\nഈ വിഷയം മുന്നിൽ കണ്ട്, ക്ലാസുകളിൽ പഠനം പെട്ടെന്ന് ആരംഭിക്കേണ്ടതില്ലെന്നും കുട്ടികൾ മാനസികമായ മാറ്റത്തിനുള്ള സമയം കൊടുക്കണമെന്നും വിദ്യാഭ്യാസ വകുപ്പ് നിർദേശിച്ചിട്ടുണ്ട്. പഴയ സഹപാഠികളെ കാണുമ്പോൾ കുട്ടികളിലുള്ള സന്തോഷത്തിൽ കോവിഡ് പ്രോട്ടോകോൾ ലംഘിക്കപ്പെടുമോ എന്ന ആശങ്ക അധ്യാപകർക്കുണ്ട്. സ്‌കൂൾ തുറക്കുന്നത് കുട്ടികളിൽ സന്തോഷവും കൗതുകവുമുണർത്തുന്ന കാര്യമാണ്.\nവീടിന്റെ ചുമരുകൾക്കുള്ളിൽ തളക്കപ്പെട്ടിരുന്ന അവർ സ്വാതന്ത്ര്യത്തിന്റെ പഴയ ലോകത്തേക്ക് വീണ്ടും ഒാടിയെത്തുകയാണ്. ആ സന്തോഷത്തിൽ, ലോകത്തു നിന്ന് പടിയിറങ്ങിയിട്ടില്ലാത്ത കൊറോണ വൈറസുകൾ അദൃശ്യ ഭീഷണിയായി ചുറ്റുമുണ്ടെന്ന് ചിന്തിക്കാൻ അവർ മെനക്കെട്ടെന്ന് വരില്ല. അച്ചടക്കത്തിന്റെ ചൂരൽ വീശിക്കൊണ്ടു തന്നെ വിദ്യാർഥികളെ ക്ലാസുകളിൽ പിടിച്ചിരുത്താൻ അധ്യാപകർ നിർബന്ധിതരാകും.\nമലബാർ മേഖലയിലാണ് സംസ്ഥാനത്ത് കൂടുതൽ സ്‌കൂളുകളും വിദ്യാർഥികളും ഉള്ളത് എന്നതിനാൽ ഈ ജില്ലകളിൽ മുൻകരുതലുകൾ കൂടുതൽ ആവശ്യമായി വരും. സംസ്ഥാനത്തെ മൊത്തം വിദ്യാലയങ്ങളുടെ പകുതിയോളം വിദ്യാലയങ്ങൾ മലബാർ മേഖലയിൽ വരുന്ന ആറ് ജില്ലകളിലാണ്.\nഏറ്റവും കൂടുതൽ വിദ്യാലയങ്ങളുള്ള മലപ്പുറം ജില്ല കോവിഡ് വ്യാപനത്തിൽ മുന്നിലാണെന്നതും ആശങ്കയുളവാക്കുന്നതാണ്. സമ്പർക്കർത്തിലൂടെയുള്ള കോവിഡ് വ്യാപനം കുറയാത്ത സാഹചര്യത്തിൽ കുട്ടികളിൽ ആരൊക്കെ വൈറസ് വാഹകരാണ് എന്നതും ഗൗരവത്തോടെ ചിന്തിക്കേണ്ടി വരും.\nവിദ്യാലയങ്ങൾ തുറക്കേണ്ടത് ഒരു അനിവാര്യതയായി സർക്കാരിനും സമൂഹത്തിനും മുന്നിലുണ്ട്. ഏറെക്കാലം വിദ്യാലയങ്ങൾ അടച്ചിടുന്നത് വിദ്യാർഥികളുടെ മാനസിക നിലയിലും വിദ്യാഭ്യാസത്തോടുള്ള മനോഭാവത്തിലും മാറ്റങ്ങളുണ്ടാക്കിയേക്കാം. കോവിഡിനൊപ്പം ജീവിക്കുകയെന്ന നിലപാടു തന്നെയാണ് വിദ്യാഭ്യാസ രംഗത്തും അനുവർത്തിക്കാനാകുക.\nവിദ്യാർത്ഥികൾക്കായി സ്‌കൂളുകൾ ഒരുക്കുമ്പോൾ സർക്കാരിനും സ്‌കൂൾ മാനേജ്‌മെന്റിനും പി.ടി.എകൾക്കും ഉള്ള ഉത്തരവാദിത്തങ്ങൾ വലുതാണ്.\nകോവിഡ് പ്രോട്ടോകോൾ പാലിക്കുന്നതിനായുള്ള ക്രമീകരണങ്ങൾ സജ്ജമാക്കുന്നതിൽ അവർക്ക് ജാഗ്രത പുലർത്തേണ്ടതുണ്ട്.\nഇതിനായി വരുന്ന ചെലവുകൾക്ക് പണം കണ്ടെത്തേണ്ടതുണ്ട്. അധികൃതർക്കൊപ്പം രക്ഷിതാക്കൾക്കും ഈ സാഹചര്യത്തിൽ സുപ്രധാനമായ ഉത്തരവാദിത്തങ്ങളാണുള്ളത്. കുട്ടികൾ സുരക്ഷിതരായി സ്‌കൂളിൽ പോയി വരുന്നു എന്ന് ഉറപ്പാക്കുകയാണ് അതിൽ പ്രധാനം.\nകോവിഡ് രോഗത്തെ കുറിച്ച് കുട്ടികളിൽ ജാഗ്രത വളർത്താൻ അവർക്ക് കഴിയണം. കുട്ടികൾക്ക് ജലദോഷമോ പനിയോ ഉണ്ടെങ്കിൽ പോലും സ്‌കൂളിൽ അയക്കരുതെന്ന് വിദ്യാഭ്യാസ വകുപ്പ് നിർദേശിച്ചിട്ടുണ്ട്. വ്യക്തിശുചിത്വവും പരിസരശുചിത്വവും കുട്ടികളിൽ ശീലിപ്പിക്കുന്നതിൽ മാതാപിതാക്കളുടെ പങ്ക് വലുതാണ്.\nകോവിഡ് വ്യാപനം നിലയ്ക്കുന്നതു വരെ സ്‌കൂളുകളിലെ ഇടപെടലുകൾ കുറക്കാൻ മക്കൾക്ക് രക്ഷിതാക്കൾ പറഞ്ഞു കൊടുക്കണം.\nഅവർ രോഗവാഹകരാകുന്നില്ലെന്ന് ഉറപ്പാക്കാനുള്ള ഉത്തരവാദിത്തം രക്ഷിതാക്കൾക്ക് കൂടിയുണ്ട്. കോവിഡ് വ്യാപനത്തിന് ഏറ്റവും സാധ്യതയുള്ള ഇടമാണ് വിദ്യാലയങ്ങൾ എന്ന ബോധ്യം രക്ഷിതാക്കളിലും വിദ്യാർഥികളിലും ഉണ്ടാകേണ്ടതുണ്ട്.


എന്റെ ജീവിതത്തിലെ അവസാന വേളയാണ്, ഞാന് സ്വര്‍ഗീയഭവനത്തിലേക്കുള്ള യാത്രയിലാണ്. ശരീരം കൂടുതല് ദുര്‍ബലമായി മാറുകയാണ്- വിശ്വാസികളെ ആശങ്കയിലാഴ്ത്തി പോപ്പ് എമരിറ്റസ് ബനഡിക്ട് പതിനാറാമന് . ഇറ്റലിയിലെ പ്രമുഖ ദിനപത്രമായ കോറിയേരെ ഡെല്ല സെറയ്ക്ക് എഴുതിയ കത്തിലാണ് അദ്ദേഹം ഇക്കാര്യം അറിയിച്ചത്.\nഅടിയന്തിര സന്ദേശമെന്ന് കത്തില് രേഖപ്പെടുത്തിയിരുന്നു. നിരവധി ആളുകളാണ് തന്റെ ആരോഗ്യസ്ഥിതിയെക്കുറിച്ച് അന്വേഷിക്കുന്നത്. അതു കൊണ്ടാണ് ഇത്തരത്തില് ഒരു കത്ത് എഴുതിയത്. 90 വയസുള്ള പാപ്പ അഞ്ച് വര്‍ഷം മുമ്പാണ് സ്ഥാനത്യാഗം നടത്തിയത്.\nസ്ഥാനമൊഴിഞ്ഞതിന്‍റെ അഞ്ചാം വാര്‍ഷികത്തിലാണ് ബനഡിക്ട് മാര്‍പാപ്പ ജീവിതം അവസാനിക്കാറായിയെന്ന വെളിപ്പെടുത്തലുമായി കത്തയച്ചത്. 'എനിക്ക് ലഭിച്ചത് എല്ലാം മഹത്തരമായ ദാനങ്ങളാണ്. ആളുകളുടെ സ്‌നേഹവും പരിചരണവും സ്വപ്‌നം കാണുന്നതിനെക്കാള് അധികമായി തനിക്ക് ലഭിച്ചു-ബനഡിക്ട് മാര്‍പാപ്പ പറഞ്ഞു.\nഎഴുപത്തിയെട്ടാം വയസില് 2005 ലാണ് ജര്‍മനിയില് നിന്നുള്ള ബനഡിക്ട് പതിനാറാമന് മാര്‍പാപ്പയാകുന്നത്. അനാരോഗ്യം നിമിത്തം 2013 ല് സ്ഥാനത്യാഗം ചെയ്തു. അതിനുശേഷം അദ്ദേഹം പോപ്പ് എമരിറ്റസ് എന്നാണ് അറിയപ്പെടുന്നത്.


"പാര്‍വതി മലയാളത്തിന്റെ ഗരിമ രാജ്യാന്തര തലത്തില് ഉയര്‍ത്തിപ്പിടിച്ച നടി", പാര്‍വതിക്കും വുമന് ഇന് സിനിമാ കളക്ടീവിനും പിന്തുണയുമായി മന്ത്രി തോമസ് ഐസക് | Reporter Live\n“പാര്‍വതി മലയാളത്തിന്റെ ഗരിമ രാജ്യാന്തര തലത്തില് ഉയര്‍ത്തിപ്പിടിച്ച നടി”, പാര്‍വതിക്കും വുമന് ഇന് സിനിമാ കളക്ടീവിനും പിന്തുണയുമായി മന്ത്രി തോമസ് ഐസക്\nBy Web Desk\tDecember 18, 2017 11:57 pm A+ A-\nപാര്‍വതി, തോമസ് ഐസക്\nനടി പാര്‍വതിക്കും വുമന് ഇന് കളക്ടീവിനു പിന്തുണയുമായി മന്ത്രി തോമസ് ഐസക്. സ്ത്രീകളോടുള്ള അക്രമ വാസന അവസാനിപ്പിക്കണമെന്നും സ്ത്രീകള് സംഘടിക്കുന്നത് ആരെയൊക്കെയോ അസ്വസ്ഥരാക്കുന്നുവെന്നും അദ്ദേഹം തന്റെ സോഷ്യല് മീഡിയ പേജില് കുറിച്ചു. നടി പാര്‍വതി മമ്മൂട്ടിയെ വിമര്‍ശിച്ചതുമായി ബന്ധപ്പെട്ട് ഉണ്ടായ വിവാദം ഒരാളില് നിന്ന് മറ്റൊരാളിലേക്ക് എന്ന നിലയില് പടരുകയാണ്.\nസമീപകാലത്തു തന്നെ അഭിനേത്രിമാരായ സജിതാമഠത്തിലും റീമാ കല്ലിങ്കലും തിരക്കഥാകൃത്തായ ദീദി ദോമോദരനുമടക്കം പല സ്ത്രീകളും ഈ ആരാധകക്കൂട്ടത്തിന്റൊ ആക്രമണത്തിനിരയായിട്ടുണ്ട്. ഇത് അങ്ങേയറ്റം പ്രതിലോമകരവും സ്ത്രീവിരുദ്ധവുമാണ്. പാര്‍വതി ഉന്നയിച്ച വിമര്‍ശനം ശരിയോ തെറ്റോ ആകട്ടെ. പക്ഷേ, അതിനെ നേരിടേണ്ടത് ഇങ്ങനെയല്ലെന്നും അദ്ദേഹം തന്റെ പേജില് കുറിച്ചു.\nഅദ്ദേഹത്തിന്റെ കുറിപ്പ് പൂര്‍ണരൂപത്തില് താഴെ വായിക്കാം.\n‘ആരും സിനിമ ചെയ്യുന്നത് നാടു നന്നാക്കാനല്ല; വിഷമം തോന്നുന്ന സ്ത്രീകള് സ്വയം സിനിമ…\n“ഇതാണു ഫാസിസം, സ്ത്രീക്ക് എന്തുമാകാം എന്നാണോ?”, നടി പാര്‍വതിക്കെതിരെ സംവിധായകന് രംഗത്ത്\nഐഎഫ്എഫ്‌കെയില് മമ്മൂട്ടിയെ വിമര്‍ശിച്ചു; പാര്‍വതിക്കുനേരെ മെഗാസ്റ്റാര് ആരാധകരുടെ സൈബര് ആക്രമണം\nഗോവന് ചലച്ചിത്ര മേളയില് പാര്‍വതി മികച്ച നടി; അവാര്‍ഡിന് അര്‍ഹയാക്കിയത് ‘ടേക്ക് ഓഫ്’


ബ്ലാസ്റ്റേഴ്‌സിന് ഇന്ന് സീസണിലെ അവസാന മത്സരം; പ്ലേഓഫ് ഉറപ്പിക്കാന് നോര്‍ത്ത് ഈസ്റ്റ് | North East takes Kerala Blasters today in ISL\nബ്ലാസ്റ്റേഴ്‌സിന് ഇന്ന് സീസണിലെ അവസാന മത്സരം; പ്ലേഓഫ് ഉറപ്പിക്കാന് നോര്‍ത്ത് ഈസ്റ്റ്\nആശ്വാസ ജയത്തിനായി സീസണില് തൊട്ടതെല്ലാം പിഴച്ച കേരള ബ്ലാസ്റ്റേഴ്‌സ്. പ്ലേ ഓഫിന് ഒറ്റ പോയിന്റ് അകലെ നോര്‍ത്ത് ഈസ്റ്റ് യുണൈറ്റഡ്.\nFatorda, First Published Feb 26, 2021, 12:02 PM IST\nഫറ്റോര്‍ഡ: ഇന്ത്യന് സൂപ്പര് ലീഗില് കേരള ബ്ലാസ്റ്റേഴ്‌സിന് ഇന്ന് സീസണിലെ അവസാന മത്സരം. വൈകിട്ട് ഏഴരയ്ക്ക് തുടങ്ങുന്ന കളിയില് നോര്‍ത്ത് ഈസ്റ്റ് യുണൈറ്റഡാണ് എതിരാളികള്. ആശ്വാസ ജയത്തിനായി സീസണില് തൊട്ടതെല്ലാം പിഴച്ച കേരള ബ്ലാസ്റ്റേഴ്‌സ്. പ്ലേ ഓഫിന് ഒറ്റ പോയിന്റ് അകലെ നോര്‍ത്ത് ഈസ്റ്റ് യുണൈറ്റഡ്. ബ്ലാസ്റ്റേഴ്‌സിനെതിരെ സമനില നേടിയാലും ഹൈലാന്‍ഡേഴ്‌സിന് പ്ലേ ഓഫില് സ്ഥാനം ഉറപ്പാക്കാം.\n19 കളിയില് 30 പോയിന്റുമായി നാലാം സ്ഥാനത്താണ് നോര്‍ത്ത് ഈസ്റ്റ് യുണൈറ്റഡ്. ഇതേ പോയിന്റാണെങ്കിലും ഗോള് ശരാശരിയില് ഗോവ മൂന്നാം സ്ഥാനത്തും. 40 പോയിന്റുള്ള എടികെ മോഹന് ബഗാനും 37 പോയിന്റുള്ള മുംബൈ സിറ്റിയും നേരത്തേ തന്നെ പ്ലേ ഓഫില് സ്ഥാനം ഉറപ്പാക്കിയിട്ടുണ്ട്. അവസാന എട്ട് കളിയിലും തോല്‍വി അറിഞ്ഞിട്ടില്ലെന്ന ആത്മവിശ്വാസവുമായാണ് ഖാലിദ് ജമീലിന്റെ നോര്‍ത്ത് ഈസ്റ്റ് യുണൈറ്റഡ് ഇറങ്ങുന്നത്.\n29 ഗോള് നേടിയ ഹൈലാന്‍ഡേഴ്‌സ് 25 ഗോള് വഴങ്ങി. അവസാന ഏഴ് കളിയിലും ജയിക്കാത്ത ബ്ലാസ്റ്റേഴ്‌സ 23 ഗോള് നേടിയപ്പോള് വഴങ്ങിയത് 34 ഗോള്. സീസണില് ആകെ മൂന്ന് കളിയില് മാത്രം ജയിച്ച ബ്ലാസ്റ്റേഴ്‌സിന് പിന്നില് ഒഡിഷ മാത്രമേയുള്ളൂ. ആദ്യപാദത്തില് ഏറ്റുമുട്ടിയപ്പോള് ഇരുടീമും രണ്ടുഗോള് വീതം നേടി സമനില പാലിക്കുകയായിരുന്നു.\nLast Updated Feb 26, 2021, 12:02 PM IST\nലക്ഷദ്വീപിലെ ആൾത്താമസമില്ലാത്ത ചെറിയം ദ്വീപിലെ ഷെഡ്ഡുകള് പൊളിക്കാൻ ഉത്തരവ്


Meera Jasmine, Actress, Marriage, Love, Malayala Cinema, മീര ജാസ്മിന്, നടി, വിവാഹം, പ്രണയം, മലയാള സിനിമ - Malayalam Filmibeat\nഉടന് വിവാഹമില്ല: മീര ജാസ്മിന്\n| Published: Friday, June 22, 2012, 14:26 [IST]\nനീണ്ട ഇടവേളയ്ക്ക് ശേഷം നടി മീര ജാസ്മിന് സിനിമയിലേയ്ക്ക് തിരിച്ചെത്തിയിരിക്കുകയാണ്. അച്ഛന് ഉറങ്ങാത്ത വീട് എന്ന സിനിമയുടെ രണ്ടാം ഭാഗത്തിലൂടെയാണ് മീര വീണ്ടും മലയാള സിനിമയിലെത്തുന്നത്. ലിസമ്മയുടെ വീട് എന്ന പേരിലൊരുങ്ങുന്ന ചിത്രത്തില് മീരയ്ക്ക് ഏറെ അഭിനയ സാധ്യതയുള്ള ഒരു കഥാപാത്രയെയാണ് ലഭിച്ചിരിക്കുന്നത്.\nലിസമ്മയുടെ വീട് എന്ന ചിത്രത്തില് അഭിനയിക്കുന്നതു കൊണ്ടു മാത്രം താന് വീണ്ടും സിനിമയില് സജീവമായി എന്ന് അര്‍ഥമാക്കേണ്ടതില്ലെന്ന് ഒരു ചാനലിന് നല്‍കിയ അഭിമുഖത്തില് മീര പറഞ്ഞു.\nഒരു പാട് സിനിമകളില് അഭിനയിച്ചു. എന്നാല് കുറേ കഴിഞ്ഞപ്പോള് മടുപ്പ് തോന്നി. അതിനാലാണ് കുറച്ചു കാലം സിനിമയില് നിന്ന് മാറിനിന്നത്. പണത്തിന് വേണ്ടി മാത്രം ഇനി സിനിമയില് അഭിനയിക്കില്ല. തനിക്ക് പറ്റിയ കഥാപാത്രങ്ങള് ലഭിച്ചാല് മാത്രമേ സ്വീകരിച്ചാല് മതിയെന്നാണ് തീരുമാനം.\nവിവാഹം കഴിക്കണമെന്ന് തന്നെയാണ് ആഗ്രഹം. അതിന് പറ്റിയ സമയം വരുമ്പോള് നടക്കും.വിവാഹത്തെ കുറിച്ച് തത്കാലം ചിന്തിക്കുന്നില്ലെന്നും മീര പറഞ്ഞു.\nവൈകാരിക തീവ്രതയും നാടകീയതയും ചേര്‍ത്തൊരുക്കിയ കുടുംബകഥയാണ് ലിസമ്മയുടെ വീട്. ഇതില് മീരശക്തമായ ഒരു കഥാപാത്രത്തെയാണ് അവതരിപ്പിക്കുന്നത്.\nRead more about: meera jasmine actress marriage love malayala cinema മീര ജാസ്മിന് നടി വിവാഹം പ്രണയം മലയാള സിനിമ\nActress Meera says she won't get marry soon.\nStory first published: Friday, June 22, 2012, 14:26 [IST]


electipn commission on vs\nന്യൂദല്‍ഹി: മലമ്പുഴയിലെ യു.ഡി.എഫ് സ്ഥാനാര്‍ഥി ലതികാ സുഭാഷിനെതിരേ മുഖ്യമന്ത്രിയും എതിര് സ്ഥാനാര്‍ഥിയുമായ വി.എസ് അച്യുതാനന്ദന് നടത്തിയ പരാമര്‍ശം തിരഞ്ഞെടുപ്പ് പെരുമാറ്റച്ചട്ട ലംഘനമല്ലെന്ന് കേന്ദ്ര തിരഞ്ഞെടുപ്പ് കമ്മീഷന്. പ്രസംഗത്തിന്റെ വീഡിയോ ദൃശ്യങ്ങള് പരിശോധിച്ചതിനു ശേഷമാണ് കമ്മീഷന് തീരുമാനമെടുത്തത്.\nപരാമര്‍ശനത്തിനെതിരേ ലതിക സുഭാഷും പരാമര്‍ശം തെറ്റിദ്ധരിപ്പിക്കുകയാണെന്ന് കാണിച്ച് വി.എസും കമ്മീഷനു പരാതി നല്‍കിയിരുന്നു. എന്നാല് വിഷയം ഇപ്പോള് കോടതിയുടെ പരിഗണനയിലായതിനാല് ഇക്കാര്യത്തില് ഔദ്യോഗിക വിശദീകരണം പുറത്തിറക്കാന് കഴിയില്ലെന്ന് തിരഞ്ഞെടുപ്പ് കമ്മീഷന് അറിയിച്ചു.\nമലമ്പുഴയില് നിയമസഭാ മണ്ഡലത്തില് മത്സരിക്കുന്ന മുഖ്യമന്ത്രി വി.എസ്.അച്യുതാനന്ദന്, എതിര് സ്ഥാനാര്‍ഥി ലതികാ സുഭാഷിനെതിരെ നടത്തിയ പ്രസിദ്ധ എന്ന് നടത്തിയ പരാമര്‍ശമാണ് വിവാദമായത്. വി.എസ്. ദ്വയാര്‍ഥ പ്രയോഗം നടത്തി തന്നെ അവഹേളിച്ചുവെന്ന് കാണിച്ചാണ് ലതികാ സുഭാഷ്, മുഖ്യ തിരഞ്ഞെടുപ്പ് ഓഫീസര്‍ക്ക് പരാതി നല്‍കിയത്. എന്നാല് ജില്ലാ പഞ്ചായത്ത് പ്രസിഡന്റ്, കോണ്‍ഗ്രസ് ഭാരവാഹി എന്നീ നിലയ്ക്കുള്ള പ്രസിദ്ധിയെക്കുറിച്ചാണ് താന് ഉദ്ദേശിച്ചതെന്നും വി.എസ്. മറുപടി പറഞ്ഞിരുന്നു. തന്റെ പ്രസ്താവന ചില കേന്ദ്രങ്ങള് വളച്ചൊടിച്ചതായി ആരോപിച്ചാണ് വി.എസ്. തിരഞ്ഞെടുപ്പ് ഓഫീസര്‍ക്ക് പരാതി നല്‍കിയത്.


ആഡംബര കപ്പലിലെ മയക്കുമരുന്ന് പാർട്ടി കേസിൽ ബോളിവുഡ് നടൻ ഷാരൂഖ് ഖാൻ്റെ മകനായ ആര്യൻ ഖാൻ്റെ കുരുക്ക് മുറുകുന്നു - Media Malayalam (മീഡിയ മലയാളം)\nആഡംബര കപ്പലിലെ മയക്കുമരുന്ന് പാർട്ടി കേസിൽ ബോളിവുഡ് നടൻ ഷാരൂഖ് ഖാൻ്റെ മകനായ ആര്യൻ ഖാൻ്റെ കുരുക്ക് മുറുകുന്നു\nആഡംബര കപ്പലിലെ മയക്കുമരുന്ന് പാർട്ടി കേസിൽ ബോളിവുഡ് നടൻ ഷാരൂഖ് ഖാൻ്റെ മകനായ ആര്യൻ ഖാൻ്റെ കുരുക്ക് മുറുകുന്നു. ആര്യൻ ഖാൻ സ്ഥിരമായി മയക്കുമരുന്ന് ഉപയോഗിക്കുന്ന ആളാണെന്ന് നാർക്കോട്ടിക്സ് കൺട്രോൾ ബ്യൂറോ കോടതിയെ അറിയിച്ചു. കഴിഞ്ഞ ഏതാനും വർഷങ്ങളായി ആര്യൻ ഖാൻ മയക്കുമരുന്ന് ഉപയോഗിക്കുന്നുണ്ടെന്നും അതിനൊക്കെ തെളിവുകൾ ഉണ്ടെന്നും എൻസിബി മുംബൈ സെഷൻസ് കോടതിയെ അറിയിച്ചു. ജാമ്യത്തിനായുള്ള ആര്യൻ ഖാൻ്റെ വാദം പരിഗണിക്കുന്നതിനിടെയാണ് എൻസിബിയുടെ ഇത്തരത്തിൽ വാദമുഖം ഉന്നയിച്ചത്.\n“ആര്യൻ ഖാൻ വർഷങ്ങളായി മയക്കുമരുന്ന് ഉപയോഗിക്കുന്നുണ്ട്. ഒരു തവണയല്ല ഇത്. ആര്യൻ്റെ സുഹൃത്ത് അർബാസ് മെർച്ചൻ്റിൻ്റെ പക്കൽ നിന്ന് മയക്കുമരുന്ന് കണ്ടെടുത്തപ്പോൾ ആര്യൻ അയാൾക്കൊപ്പം ഉണ്ടായിരുന്നു.”- എൻസിബി കോടതിയെ അറിയിച്ചു.\nകഴിഞ്ഞ ദിവസങ്ങളിൽ ആര്യന്റെ ഡ്രൈവറെയും, നിർമാതാവ് ഇമ്തിയാസ് ഖാത്രിയെയും ചോദ്യം ചെയ്തതിൽ നിന്നും ആര്യാനെതിരെ നിർണായക വിവരങ്ങൾ ലഭിചെന്നാണ് എൻസിബി വൃത്തങ്ങൾ നൽകുന്ന സൂചന. തന്നെ തെറ്റായി ഉൾപ്പെടുത്തിയതെന്ന് ജാമ്യപേക്ഷയിൽ ആര്യൻ ഖാൻ ഉന്നയിക്കുന്ന വാദം. കേസുമായി ബന്ധപ്പെട്ട് കഴിഞ്ഞദിവസവും, മുംബൈയിൽ മൂന്നിടങ്ങളിൽ എൻസിബി റെയ്ഡ് നടത്തിയിരുന്നു. കൂടുതൽ അറസ്റ്റുകൾ കേസിൽ ഉണ്ടാകുമെന്നാണ് എൻസിബി നൽകുന്ന സൂചന.\nഅതിനിടെ, മഹാരാഷ്ട്ര പൊലീസ് തനിക്കെതിരെ ചാരവൃത്തി നടത്തുന്നുവെന്ന, എൻസിബി സോണൽ ഡയറക്ടർ സമീർ വാങ്കഡേയുടെ പരാതി മഹാരാഷ്ട്ര ആഭ്യന്തര മന്ത്രി നിഷേധിച്ചു. അത്തരത്തിലൊരു ഉത്തരവ് മഹാരാഷ്ട്ര പൊലീസ് നൽകിയിട്ടില്ലെന്നാണ് ആഭ്യന്തരമന്ത്രി ദിലീപ് വത്സേ പട്ടീലിന്റെ പ്രതികരണം. മഹാരാഷ്ട്ര പൊലീസിലെ രണ്ട് ഉദ്യോഗസ്ഥർ തന്നെ മുഴുവൻ സമയവും പിന്തുടർന്ന് നിരീക്ഷിക്കുന്നു എന്നാണ് സമീർ വാങ്കഡെ മഹാരാഷ്ട്ര പൊലീസിനും, കേന്ദ്രസർക്കാർ നൽകിയ പരാതിയിൽ ഉന്നയിക്കുന്നത്. മുൻപ് മൂന്ന് തവണയും ആര്യൻ ഖാന് കോടതി ജാമ്യം നിഷേധിച്ചിരുന്നു. ഇത് നാലാം തവണയാണ് കോടതി ജാമ്യാപേക്ഷ പരിഗണിക്കുന്നത്.\nകഴിഞ്ഞ വെള്ളിയാഴ്ച മുതൽ മുംബൈ ജയിലിലാണ് ആര്യൻ ഖാൻ. മുംബൈയിൽ ആഡംബര കപ്പലിൽ ലഹരിപാർട്ടി നടക്കുന്നതിനിടെയാണ് ആര്യൻ ഖാൻ പിടിയിലാകുന്നത്. ആര്യനൊപ്പം ഒൻപത് പേരും പിടിയിലായിരുന്നു.\nhas been arrested in connection\nson of Bollywood actor\nwithaluxury party drug case.\nPrevious articleലോക അത്‌ലറ്റിക്‌സ് ചാമ്പ്യന്‍ഷിപ്പിലെ വെങ്കല മെഡല് ജേതാവ് കെനിയയുടെ അഗ്നസ് ടൈറോപ്പ് വീട്ടില് കുത്തേറ്റ് മരിച്ച നിലയില്\nNext articleകേരളത്തില് ഇന്ന് 9246 പേര്‍ക്ക് കോവിഡ്-19 സ്ഥിരീകരിച്ചു


‘അമ്മ ആവശ്യപ്പെട്ടിട്ടും ശ്രീദേവിയെ വിവാഹം കഴിക്കാതിരിക്കാൻ കാരണം - Boolokam\nHome Entertainment ‘അമ്മ ആവശ്യപ്പെട്ടിട്ടും ശ്രീദേവിയെ വിവാഹം കഴിക്കാതിരിക്കാൻ കാരണം\n‘അമ്മ ആവശ്യപ്പെട്ടിട്ടും ശ്രീദേവിയെ വിവാഹം കഴിക്കാതിരിക്കാൻ കാരണം\nഇന്ത്യൻ സിനിമയിലെ മൂടിചൂടാമന്നയായിരുന്നു താരറാണി ശ്രീദേവി. എന്നാൽ ശ്രീദേവിയുടെ അപ്രതീക്ഷിത വിയഗം സിനിമലോകത്തെ ഒന്നടങ്കം ദു:ഖത്തിലാക്കിയിരുന്നു.\n2018 ഫെബ്രുവരി 24ന് ദുബായിലാണ് ശ്രീദേവി അന്തരിച്ചത്. 56 വയസ്സായിരുന്നു താരത്തിന്. ഇപ്പോൾ ശ്രീദേവിയുടെ ഓർമ്മകളെ കുറിച്ച് കുറിക്കുകയാണ് കമൽഹാസൻ. ഇരുപതാമത് ജിയോ മാമി മുംബൈ ഫിലിം ഫെസ്റ്റിവൽ നടത്തിയ ശ്രീദേവി അനുസ്മരണത്തിന്റെ ഭാഗമായി എഴുതിയ കുറിപ്പിലാണ് അദ്ദേഹം ശ്രീദേവിയുമായുള്ള ബന്ധത്തെക്കുറിച്ച് ഓർമ്മിച്ചത്.\nശ്രീദേവിയെ ആദ്യമായി കണ്ടത് 1976 ലാണ്. മൂണ്ട്രു മുടിച്ചു എന്ന ചിത്രത്തിൽ നായികയാവാൻ എത്തിയ ശ്രീദേവിയ്ക്ക് അന്ന് പതിമൂന്നു വയസ്സായിരുന്നു പ്രായം. കെ ബാലചന്ദർ എന്ന വലിയ മനുഷ്യന്റെ തണലിൽ തുടങ്ങി ഇരുവരും ഇരുപത്തിയെട്ട് ചിത്രങ്ങളിൽ നായികാ നായകന്മാരായി തങ്ങൾ അഭിനയിച്ചു.\nഅമ്മയുടെ മടിയിൽ ഇരുന്നു ആഹാരം കഴിച്ചിരുന്ന ശ്രീദേവിയെ താൻ വഴക്ക് പറയുമായിരുന്നു. ആ പെൺകുട്ടി വളർന്നു വലുതായി മികച്ച നടിയായി മാറിയത് ഏറെ സന്തോഷത്തോടെയാണ് താൻ കണ്ടു നിന്നത്.\nഞങ്ങൾ തമ്മിൽ വലിയ അടുപ്പമായിരുന്നു. നിങ്ങൾക്ക് അവളെ വിവാഹം കഴിച്ചു കൂടെ കമൽ എന്ന് ശ്രീദേവിയുടെ അമ്മ രാജേശ്വരി യാങ്കർ പലപ്പോഴും ചോദിച്ചിട്ടുണ്ട്. കുടുംബത്തിലുള്ള ഒരാളെ ഞാൻ എങ്ങനെ വിവാഹം കഴിക്കും എന്ന് ശ്രീദേവിയുടെ അമ്മയ്ക്ക് മറുപടി നൽകിയതായും കമൽ ഓർത്തെടുത്തു.\nസഹസംവിധായകനും കൂടിയായ എനിക്കായിരുന്നു ശ്രീദേവിയുമായി റിഹേഴ്സൽ നടത്തുക എന്ന ഉത്തരവാദിത്തം. പ്രണയ രംഗങ്ങളിലും മറ്റും ഞങ്ങളെ കണ്ടതു കൊണ്ടാവാം, ഞങ്ങൾ തമ്മിൽ വലിയ അടുപ്പമാണ് എന്നും, പരസ്പരം ഫസ്റ്റ് നെയിം വിളിക്കുന്നവരാണ് എന്നുമൊക്കെ ആളുകൾ വിചാരിച്ചിരുന്നു.\nഎന്നാൽ മരണപ്പെട്ട ദിവസം വരെ, എന്നെ സാർ എന്നല്ലാതെ അഭിസംബോധന ചെയ്തിട്ടില്ല അവർ. കെ ബാലചന്ദർ എന്ന മെന്ററിന് കീഴിൽ സഹോദരി സഹോദരൻമാരെപ്പോലെയായിരുന്നു ഞാനും ശ്രീദേവിയും. കഴിഞ്ഞ വർഷം യാഷ് രാജ് സ്റ്റുഡിയോയിൽ വച്ച് അവസാനം കണ്ടപ്പോൾ ഞങ്ങൾ കെട്ടിപ്പിടിച്ചു.\nസാധാരണ ചെയ്യാത്തതാണ് അത്. പക്ഷേ എന്തോ അന്നങ്ങനെ ചെയ്തു. അല്പം നീണ്ട ഒരാലിംഗനമായിരുന്നു അത്, സാധാരണയായി സ്റ്റേജിൽ ചെയ്യുന്ന ഒന്നായിരുന്നില്ല. അവസാനമായി അവളെ ഹഗ് ചെയ്തത് അവിടെ വച്ചാണെന്നും ദി 28 അവതാർസ് ഓഫ് ശ്രീദേവി എന്ന കുറിപ്പിൽ കമൽ പറയുന്നു.\nPrevious articleഅയ്യപ്പനും കണ്ണമ്മയും\nNext articleപ്രവാസികൾ വരുന്ന വിമാനത്തിൽ ആർക്കെങ്കിലും കോവിഡ് ഉണ്ടെങ്കിൽ വിമാനത്തിലുള്ളവർക്കെല്ലാം കോവിഡ് വരാനുള്ള സാധ്യതയില്ലേ ?


Friday 26 October 2018 2:27 pm IST\nയാഥാര്‍ഥ്യവും ഫാന്റസിയും കൂട്ടിക്കലര്‍ത്തിയ രചനകളാണ് ബെന്യാമിന്റേത്. നോവല്, കഥ അനുഭവങ്ങള് എന്നീവിഭാഗങ്ങളിലായി മുപ്പതിലധികം പുസ്തകങ്ങള് എഴുതിയ ഈ എഴുത്തുകാരന്റെ മാസ്റ്റര് പീസെന്നു പറയാവുന്ന നോവലാണ് ആടുജീവിതം. മലയാളത്തില് വായനാവസന്തം തീര്‍ത്തതും കൂടുതല് വിറ്റഴിഞ്ഞതുമാണ് ഈ നോവല്.\nഎഴുതുക. വീണ്ടും എഴുതുക. നിരന്തരമായി എഴുതുക. എഴുത്തിനുവേണ്ടിമാത്രം സമര്‍പ്പിക്കപ്പെട്ട ബെന്യാമിന് ജെസിബിയുടെ ആദ്യ സാഹിത്യപുരസ്‌ക്കാരം. ഇന്ത്യയിലെ തന്നെ ഏറ്റവും വലിയ തുക അടങ്ങിയ പുരസ്‌ക്കാരം മലയാളി എഴുത്തുകാരനു നല്‍കി ഉദ്ഘാടനം ചെയ്യപ്പെട്ടത് നമ്മുടെ സാഹിത്യത്തിന് അഭിമാനിക്കാം.\nബെന്യാമിന്റെ വിഖ്യാത നോവല് മുല്ലപ്പൂനിറമുള്ള പകലുകളുടെ ഇംഗ്ലീഷ് പരിഭാഷയ്ക്കാണ് പുരസ്‌ക്കാരം. ജാസ്മിന് ഡേയ്‌സ് എന്നപേരില് ഷഹനാസ് ഹബീബാണ് ആണ് നോവല് വിവര്‍ത്തനം ചെയ്തിരിക്കുന്നത്. അവര്‍ക്ക് അഞ്ചുലക്ഷം രൂപ വേറെ ലഭിക്കും. ഇംഗ്‌ളീഷില് എഴുതിയതും ഇന്ത്യയിലെ പ്രാദേശിക ഭാഷകളില്‍നിന്ന് ഇംഗ്‌ളീഷിലേക്കു പരിഭാഷ ചെയ്തതുമായ പുസ്തകങ്ങളാണ് പരിഗണിച്ചത്. ജെസിബി ലിറ്ററേച്ചര് ഫൗണ്ടേഷനാണ് പുരസ്‌ക്കാരം ഏര്‍പ്പെടുത്തിയത്. ഈ നൂറ്റാണ്ടിലെ വലിയ വിപിളവമെന്നപേരില് പ്രസിദ്ധമായ മുല്ലപ്പൂ വിപ്‌ളവം അല്ലെങ്കില് അറബ് വസന്തത്തെ അടിസ്ഥാനമാക്കിയുള്ള രചനയാണിത്.\nഏതാനും വര്‍ഷങ്ങള്‍കൊണ്ട് നൂറിലധികം പതിപ്പുകളും ഒരു ലക്ഷത്തിലധികം കോപ്പികളും വിറ്റുപോയിട്ടുണ്ട്. ഗള്‍ഫുജീവിതത്തിന്റെ തീവ്രത ഇത്രയേറെ തുറന്നുകാട്ടിയ മറ്റൊരു കൃതി മലയാളത്തിലില്ല. ഈ നോവലിലെ പ്രധാനകഥാപാത്രം ഇന്നും ജീവിച്ചിരിക്കുന്നവ്യക്തിയാണ്. ആടുജീവിതം സിനിമയായും വരുന്നുണ്ട്. കുറെ ഭാഗത്തിന്റെ ചിത്രീകരണം നടന്നുകഴിഞ്ഞുവെന്നാണ് കേള്‍ക്കുന്നത്.\nഅബീശഗീന്, പ്രവാചകന്മാരുടെ രണ്ടാം പുസ്തകം, മഞ്ഞവെയില് മരണങ്ങള്, അല്-അറേബ്യന് നോവല് ഫാക്റ്ററി, മരീചിക, പെണ്‍മാറാട്ടം. ഇഎംഎസും പെണ്‍കുട്ടിയും തുടങ്ങിയവയാണ് ഇതര കൃതികള്. നിരവധി പുരസ്‌ക്കാരങ്ങള് ലഭിച്ചിട്ടുണ്ട്.


നരച്ച മുടി കറുത്തതായി വളരാൻ ഒരു ഫലപ്രദമായ വഴിയുണ്ട്……..!!! | CHITHARI NEWS ചിത്താരി വാര്‍ത്താ\nനരച്ച മുടി കറുത്തതായി വളരാൻ ഒരു ഫലപ്രദമായ വഴിയുണ്ട്……..!!!\nShafi Chithari on Dec 25, 2014\nമുടി നരച്ചു പോയാൽ ഇനി ഒരിക്കലും പഴയ പോലെ ആകില്ലെന്ന് കരുതി ഡൈയും ഹെയർ കളറും ചെയ്യുന്നവരാണ് നമുക്ക് ചുറ്റും ഉള്ളത്. എന്നാൽ ആ വിശ്വാസം മാറ്റാൻ സമയമായി.. കാരണം വെളുത്തമുടി കറുത്തതായി വളരാൻ വളരെ ഫലപ്രദമായ ഒരു വഴിയുണ്ട്. പ്രാകൃത കാലം മുതൽക്കേ പ്രചാരത്തിലുള്ള ഒരു മാർഗമാണ് ഉള്ളി നീര് ഉപയോഗിക്കുന്നത്. എന്നാൽ ഈ സൂത്രം നമ്മളിൽ പലർക്കും അറിയില്ലെന്നുള്ളത് ഒരു സത്യമാണ്. അറിയുന്നവർക്കാകട്ടെ ഇതു എങ്ങനെ ഉപയോഗിക്കണം എന്നും നിശ്ചയമില്ല.\nമുടി അമിതമായി കൊഴിഞ്ഞ് കട്ടി കുറയുന്നതിനും നര അകറ്റാനും 100 ൽ ഏറെ വർഷങ്ങളായി തുറന്നു വരുന്ന ഒരു മാർഗ്ഗമാണിത്. ഉള്ളി നീര് തലയിൽ പുരട്ടുമ്പോൾ രോമകൂപത്തിൽ രക്തയോട്ടം കൂടുകയും വളർച്ചയെ പോഷിപ്പിക്കുകയും ചെയ്യും.\nകൂടാതെ തലയോട്ടിയിൽ ഉണ്ടാകുന്ന ബാക്ടീരിയ, മറ്റു പരോപജീവികളെയും കൊല്ലുന്നതിനും മറ്റു ഫങ്കസ് എന്നിവയെ നശിപ്പിക്കുന്നതിനും സഹായിക്കും. അത് മൂലം മുടി കൊഴിച്ചിൽ ഇല്ലാതാകുകയും ചെയ്യും. ഇതിനുമെല്ലാമുപരി ഉള്ളിയിൽ അടങ്ങിയിരിക്കുന്ന സൾഫർ ഘടകം പുതിയ രോമകൂപങ്ങളെ ഉണ്ടാക്കുന്നത് മൂലം പുതിയ മുടി വളർന്നു വരുന്നതിനു സഹായിക്കുകയും ചെയ്യും.\nഉള്ളി മുടി വളർച്ചയ്ക്ക് സഹായിക്കുന്നത് എങ്ങനെയാണ്…??\nഉള്ളിക്ക് അനേകായിരം സവിശേഷതകൾ ഉണ്ടെങ്കിലും അവയിൽ ഏറ്റവും മുൻപന്തിയിൽ നിൽക്കുന്ന ഒന്നാണ് മുടി കൊഴിച്ചിൽ ഇല്ലാതാക്കാനുള്ള അവയുടെ കഴിവ്. ഉള്ളിയിൽ പല തരം പോഷകഗുണങ്ങൾ അടങ്ങിയിരിക്കുന്നു. വിറ്റമിൻ C, വിറ്റമിൻ B6, കാൽസിയം, മഗ്നീസിയം, പൊട്ടാസിയം, ജെർമാനിയം, പിന്നെ ഏറ്റവും പ്രധാനപെട്ടതെന്നു പറയാവുന്ന ഒന്നായ സൾഫർ എന്നിവയാണ് ഉള്ളിയിൽ അടങ്ങിയിരിക്കുന്ന പോഷകഗുണങ്ങൾ. ഉള്ളി തലയോട്ടിയിലെ അഴുക്കിനെ ഉന്മൂലനം ചെയ്യുകയും പറ്റിപ്പിടിച്ചിരിക്കുന്ന സൂക്ഷ്മാണുക്കളെ ഇല്ലാതാക്കുകയും ചെയ്യുന്നു. തലയിലെ രക്തയോട്ടത്തെ അഭിവൃദ്ധിപ്പെടുത്തി മുടി വളരുവാനുള്ള സാഹചര്യം ഉണ്ടാക്കി കൊടുക്കുന്നു.\nഉള്ളി നീര് എങ്ങനെ തയ്യാറാക്കാം:\nഉള്ളി നീര് തയ്യാറാക്കാൻ വളരെ എളുപ്പമാണ്. അതിനാൽ അത് ശുദ്ധമായി ആവശ്യാനുസ്രതം തയ്യാറാക്കുന്നതാണ് ഉത്തമം. നിങ്ങളുടെ പക്കൽ ജ്യൂസർ/മിക്സി ഉണ്ടെങ്കിൽ അത് ഉപയോഗിച്ചോ അതുമല്ലെങ്കിൽ ഗ്രേറ്റർ ഉപയോഗിച്ചോ ഉള്ളി നീര് എടുക്കാം. അരിച്ചെടുത്ത ഉള്ളി നീര് ഉപയോഗിക്കുന്നതാകും നല്ലത്. തലയിലാകെ തേച്ചു പിടിപ്പിക്കുന്നതിന് മുൻപായി ശരീരത്തിൽ എവിടെയെങ്കിലും തേച്ച് അലർജി ടെസ്റ്റ് നടത്തണം.ഉള്ളി നീരിന് അല്പം വീര്യം കൂടുതൽ ആണ്. അതിനാൽ തന്നെ സൂക്ഷിച്ച് വേണം ഉപയോഗിക്കാൻ. ആവശ്യമെങ്കിൽ അല്പം വെള്ളം ചേർത്ത് ഉപയോഗിക്കാം.\nതലയോട്ടിയിൽ ഉള്ളി നീര് തേച്ച ശേഷം അല്പം സമയം തലയിൽ കൈ വിരൽ കൊണ്ട് നല്ലപോലെ ഒന്ന് മസ്സാജ് ചെയ്യുന്നത് നന്നാകും. എന്നിട്ട് 30 മിനുട്ട് മുതൽ ഒരു മണിക്കൂർ വരെ സമയം കഴിഞ്ഞ് കഴികി കളയാം. താരൻ ഇല്ലാതാക്കാൻ ഈ പ്രക്രിയ ഏറെ സഹായിക്കും. ഉള്ളി നീരിന് കുത്തുന്ന ഒരു മണം ഉണ്ടാകുന്നതിനാൽ രാത്രി ഉള്ളി നീര് തേച്ചു പിടിപ്പിച്ച് ചെറു ചൂട് വെള്ളത്തിൽ കുളിക്കുന്നതാണ് ഉത്തമം. എന്നിട്ട് രാവിലെ വീര്യമില്ലാത്ത ഏതെങ്കിലും ഷാമ്പൂ വെച്ച് കഴുകി വൃത്തിയാക്കാം.\nഉള്ളി നീര് എടുക്കാൻ മടിയുള്ളവർക്ക് ഉള്ളി അരിഞ്ഞ് തിളച്ച വെള്ളത്തിൽ ഇട്ട ശേഷം വീണ്ടും ഒരു 5-10 മിനിറ്റ് വരെ തിളപ്പിക്കാൻ വെക്കുക. എന്നിട്ട് തണിഞ്ഞ ശേഷം വെള്ളം ഊറ്റിയെടുത്ത് ആ വെള്ളത്തിൽ തല കഴുകാം. വേറെ വെള്ളം ഉപയോഗിച്ചു പിന്നീട് മുടി കഴുകരുത്. അടുത്ത ദിവസം വീര്യം കുറഞ്ഞ ഒരു ഷാമ്പൂ ഉപയോഗിച്ച് കഴുകി കളയാം. ഈ രീതി ദിവസവും തുടരുക. ഇതു വഴി മുടി വളർച്ച കൂടുമെന്ന് മാത്രമല്ല വെളുത്ത മുടി കറുക്കുകയും ചെയ്യും\nPosted by Shafi Chithari at 12:40 PM\nനരച്ച മുടി കറുത്തതായി വളരാൻ ഒരു ഫലപ്രദമായ വഴിയുണ്ട...


അതിർത്തി അടച്ചപ്പോൾ കാസർകോട് ഒറ്റപ്പെട്ടത് പാഠം, ജില്ലയിലെ ആരോഗ്യമേഖലയിൽ കാര്യമായ ഇടപെലുണ്ടാവും: ധനമന്ത്രി | finance minister interacting with audience\nThiruvananthapuram, First Published 5, Apr 2020, 3:30 PM\nകൊവിഡ് പ്രതിസന്ധിക്ക് ശേഷം ടൂറിസം മേഖലയിലേക്ക് ആളുകളെ ആകർഷിക്കാൻ വൻ പ്രചാരണം നടത്തും\nതിരുവനന്തപുരം: കർണാടക അതിർത്തി അടച്ചപ്പോൾ കാസർകോടിനുണ്ടായ അവസ്ഥ ഒരു പാഠമാണെന്ന് ധനമന്ത്രി തോമസ് ഐസക്. നമ്മുക്ക് ക്ഷീണമുണ്ടാക്കിയ ഒരു സംഭവമാണിത്. കാസർകോട് ജില്ല വികസനത്തിൽ അൽപം പിന്നോക്കമാണ്. ആരോഗ്യമേഖലയിലും അതു പ്രകടമാണ്. കൊവിഡ് പ്രതിസന്ധി തീർന്നാൽ ഇക്കാര്യത്തിൽ സജീവമായ ഇടപെടൽ സർക്കാർ നടത്തും.\nകാസർകോട്ടെ ആരോഗ്യസംവിധാനങ്ങൾ ഉന്നത നിലവാരത്തിലേക്ക് ഉയർത്തിയാവും ഇപ്പോൾ ഉണ്ടായ പ്രതിസന്ധിക്ക് നാം മധുരപ്രതികാരം ചെയ്യുകയെന്നും ധനമന്ത്രി തോമസ് ഐസക് പറഞ്ഞു. ഏഷ്യാനെറ്റ് ന്യൂസ് സംഘടിപ്പിച്ച പ്രത്യേക പരിപാടിയിലൂടെയാണ് പ്രേക്ഷകരുമായും വിവിധ മേഖലകളിലെ വിദഗ്ദ്ധരുമായും സംവദിക്കുന്നതിനിടെയാണ് തോമസ് ഐസക് ഇക്കാര്യം പറഞ്ഞത്.\nപ്രത്യേക പരിപാടിയിൽ ധനമന്ത്രിക്ക് മുന്നലെത്തിയ ചോദ്യങ്ങളും അദ്ദേഹത്തിൻ്റെ മറുപടിയും...\nകൊവിഡ് 19ന് ശേഷം ലോകം സാമ്പത്തികമാന്ദ്യത്തിലേക്ക് നീങ്ങുമെന്ന് എല്ലാവരും പ്രവചിക്കുന്നു. യൂറോപ്പും അമേരിക്കയുടേയും സാമ്പത്തിക വളർച്ച പൂജ്യത്തിനും താഴെ നെഗറ്റീവിലേക്ക് പോകുകയും ചൈനയിലും ഇന്ത്യയിലും കാര്യമായി കുറയുകയും ചെയ്യും എന്നാണ് പ്രവചനം. ആഗോളതലത്തിലെ സാമ്പത്തിക പ്രതിസന്ധി കേരളത്തെ എങ്ങനെ ബാധിക്കും. ഇതു നാം എങ്ങനെ നേരിടും. ചോദ്യം രണ്ട് ടൂറിസം മേഖലയിൽ 73 ശതമാനം പേ‍ർക്ക് തൊഴിൽ നഷ്ടമാകും എന്നാണ് പ്രവചനം വിനോദസഞ്ചാരം പ്രധാനവരുമാനമാർഗ്മായ കേരളം എന്തു ചെയ്യും. ചോദ്യം മൂന്ന് കർണാടക അതിർത്തി അടച്ചതോടെ കാസർകോടിന്റെ അവസ്ഥ എന്താണെന്ന് നാം കണ്ടു. കാസർകോട് ജില്ലയിൽ അടിസ്ഥാന ആരോഗ്യ സൗകര്യങ്ങൾ സർക്കാർ ഒരുക്കണം. കേരളത്തിന് കിട്ടുന്ന എയിംസ് കാസർകോട് സ്ഥാപിച്ച് നാം മധുര പ്രതികാരം ചെയ്യണം - ജിജി തോംസൺ, മുൻചീഫ് സെക്രട്ടറി\nലോക്ക്ഡൗൺ കഴിഞ്ഞ ശേഷം ജനജീവിതം സാധാരണ നിലയിലേക്ക് വരുമ്പോൾ ആണ് സാമ്പത്തിക പാക്കേജ് അടക്കമുള്ള പദ്ധതികളും ഇടപെടലുകളും സർക്കാർ നടത്തേണ്ടത്. ആളുകൾക്ക് ഭക്ഷണം ഉറപ്പാക്കുക അത്യാവശ്യ കാര്യങ്ങൾക്ക് വേണ്ട പണം അനുവദിക്കുക. ഇതാണ് ഇപ്പോൾ നാം ചെയ്യേണ്ട കാര്യം. കേരളത്തിൽ ജോലി ചെയ്യുന്ന 65 ശതമാനവും നിത്യവേതനക്കാരും താത്കാലിക ജോലിക്കാരുമാണ് ഈ പ്രതിസന്ധി കാലത്ത് അവർക്ക് അവശ്യമായ സാമ്പത്തിക സഹായം ഉറപ്പാക്കുക എന്നതാണ് പ്രധാനം.\nവിനോദസഞ്ചാരമേഖലയിലെ വ്യാപാര സ്ഥാപനങ്ങളുടെ വായ്പ ബാധ്യത മൂന്ന് മാസത്തിലധികം കാലത്തേക്ക് മാറ്റിവയ്ക്കേണ്ടി വരും. ഇത്തരം സ്ഥാപനങ്ങളിലെ തൊഴിലാളികൾക്കും സാമ്പത്തിക സഹായം ഉറപ്പാക്കണം. ഹൗസ് ബോട്ടുകൾ അടക്കമുള്ള അനവധി വ്യവസായ സ്ഥാപനങ്ങൾക്ക് ഈ പ്രതിസന്ധി മറികടക്കാൻ സഹായം നൽകേണ്ടി വരും. ഈ പ്രതിസന്ധി കഴിഞ്ഞ ശേഷം നമ്മുടെ ആരോഗ്യമേഖലയുടെ അടക്കം മികവ് അടിസ്ഥാനമാക്കി വലിയ തോതിൽ പ്രചാരണം നടത്തേണ്ടി വരും.\nകേരളത്തിലെ പൊതുആരോഗ്യസംവിധാനങ്ങളിലേത് പോലെയല്ല കാസർകോട്. അവിടം അൽപം പിന്നോക്കമാണ്. അവിടെ കാര്യമായ മാറ്റങ്ങൾ കൊണ്ടു വരാൻ സർക്കാർ ശ്രമിക്കയാണ്. എയിംസ് പോലെയുള്ള സ്ഥാപനങ്ങൾ എല്ലാവർക്കും എത്തിച്ചേരാൻ പറ്റിയ സ്ഥലത്താണ് വേണ്ടത്. കാസർകോട്ട് എയിംസ് നിലവാരത്തിലുള്ള ഒരു ആശുപത്രി വരും. താലൂക്കാശുപത്രികളും പ്രാഥമികാരോഗ്യകേന്ദ്രങ്ങളും ഉന്നത നിലവാരത്തിൽ ഉയർത്തും. ഈ പ്രതിസന്ധി നമ്മുക്കൊരു പാഠമാണ് എന്ന ജിജി തോംസണിന്റെ അഭിപ്രായം നൂറു ശതമാനം ശരിയാണ്. ഈ പാഠം ഉൾക്കൊണ്ട് നാം മുന്നോട്ട് പോകും.\nസാലറി ചാലഞ്ചിൽ പങ്കെടുക്കാൻ ജീവനക്കാർ സജ്ജരായ സമയമാണിത്. എന്നാലിപ്പോൾ സിപി ജോണിന്റെ ഒരു വീഡിയോ പ്രചരിക്കുന്നുണ്ട്. സംസ്ഥാനങ്ങൾക്ക് കേന്ദ്രം പ്രത്യേക ഫണ്ട് അനുവദിക്കുമെന്നും സാലറി ചാലഞ്ച് നടപ്പാക്കിയാൽ ഈ സഹായം നഷ്ടപ്പെടുമെന്നുമാണ് ഈ വീഡിയോയിൽ പറയുന്നത് - ബീരാപ്പൂ, പെരിന്തൽമണ്ണ\nഈ വീഡിയോ ഒരുപാട് പേരിൽ ആശങ്കയുണ്ടാക്കിയിട്ടുണ്ട്. ഈ വീഡിയോക്ക് ഞാനൊരു മറുപടി വേറെ തന്നെ ഫേസ്ബുക്ക് അക്കൗണ്ടിലൂടെ നൽകും. സാലറി ചാലഞ്ചിലൂടെ ഒരു മൂവായിരം കോടി രൂപ കിട്ടിയാൽ നമ്മുടെ സർക്കാരിൻ്റെ സാമ്പത്തിക കമ്മി അത്രയും കുറയും. എന്നാൽ ഇങ്ങനെ പണം കിട്ടിയാൽ ഫിനാൻസ് കമ്മീഷൻ വഴി കിട്ടേണ്ട 15000 കോടി രൂപയിൽ ഇതു കുറയ്ക്കും എന്നാണ് സിപി ജോൺ പറയുന്നത്.\nസിപി ജോൺ പിന്താങ്ങുന്ന രാജസ്ഥാൻ, മഹാരാഷ്ട്ര എന്നീ സർക്കാരുകളൊക്കെ ചെയ്തത് സാലറി ചലഞ്ചല്ല, സാലറി തന്നെ കട്ട് ചെയ്യുകയാണ്. എന്നാൽ ഇവിടെ ശമ്പളം ഖജനാവിൽ നിന്നും വിതരണം ചെയ്യുന്നു. എന്നിട്ട് മുഖ്യമന്ത്രിയുടെ ദുരിതാശ്വാസനിധിയിലേക്ക് സംഭവാനയായി സ്വീകരിക്കുന്നു. അതൊരുക്കിലും ഫിനാൻസ് കമ്മീഷൻ റിപ്പോർട്ടിനെ ബാധിക്കില്ല.മറിച്ചുള്ള വാദം ശുദ്ധ അസംബന്ധമാണ്.\nസംസ്ഥാന സർക്കാരിന് കടുത്ത നടപടികൾ സ്വീകരിച്ചാൽ മാത്രമേ സാമ്പത്തികരംഗത്ത് മുന്നോട്ട് നീങ്ങാൻ പറ്റുള്ളൂ. ചിലവ് ചുരുക്കൽ അടക്കമുള്ള നടപടികൾ ഇവിടെ ആവശ്യമായി വരും. കൊടുക്കാൻ തീരുമാനിച്ച പല ഫണ്ടും തടയുകയും ഭാവിയിൽ കൊടുക്കേണ്ട പലതും തടയേണ്ടിയും വരും.\nലോക്ക് ഡൗൺ മൂലം ഒരാഴ്ചയായി കടകൾ തുറന്നിട്ടില്ല. കേരളത്തിലെ ചെറുകിട വ്യാപാരികളും അവിടുത്തെ ലക്ഷക്കണക്കിന് ജീവനക്കാരും വലിയ പ്രതിസന്ധിയാണ് നേരിടുന്നത്. ഞങ്ങൾക്ക് വേണ്ടി സർക്കാർ എന്താണ് ചെയ്യാൻ ഉദ്ദേശിക്കുന്നത് - ഗോപകുമാർ, കൊല്ലം\nലോക്ക് ഡൗൺ തുടങ്ങി ഒരാഴ്ചയേ ആയിട്ടുള്ളൂ. ഇത്രയും ദിവസമൊക്കെ നമ്മുക്ക് പിടിച്ചു നിൽക്കാം. ഇതിനു പോലും ശേഷിയില്ലാത്ത ദിവസകൂലികാർക്കാണ് ഇപ്പോൾ സഹായം ചെയ്തത്. അതു തന്നെ ഈവർഷത്തെ വായ്പാപരിധിയിൽ നിന്നും കടമെടുത്താണ്. തീർച്ചയായും വരും ദിവസങ്ങളിൽ കൂടുതൽ വായ്പ എടുത്ത് നമ്മുക്ക് മറ്റു സഹായങ്ങൾ ചെയ്യാം.\nഞാൻ ഒരു കാലില്ലാത്തയാളാണ് ലോട്ടറി വിറ്റാണ് ജീവിക്കുന്നത്. ലോട്ടറി കച്ചവടം നിർത്തിയതു മൂലം യാതൊരു വരുമാനവും ഇപ്പോൾ ഇല്ല. സർക്കാർ നൽകുന്ന സൗജന്യ റേഷൻ വാങ്ങിയാണ് ഇപ്പോൾ ജീവിക്കുന്നത്.ലോട്ടറി വ്യാപാരം ഇനിയും നിർത്തിയാൽ ഞങ്ങളുടെ കാര്യം വലിയ അപകടത്തിലാവും - ജബ്ബാർ, ലോട്ടറി കച്ചവടക്കാരൻ, ആലത്തൂർ\nജബാറിനെ പോലുള്ളവർക്കായി എന്തെല്ലാം സർക്കാർ ചെയ്തു. ജബാർ വികലാംഗനാണ്. വികാലാംഗർക്ക് ഏഴ് മാസത്തെ പെൻഷൻ എണ്ണായിരം രൂപ ഇപ്പോൾ അനുവദിച്ചിട്ടുണ്ട്. ഇതോടൊപ്പം സൗജന്യ റേഷനൊപ്പം കിറ്റും വീട്ടിൽ എത്തിക്കും. ലോട്ടറി ക്ഷേമനിധിയിൽ നിന്നും രണ്ടായിരം രൂപ കൂടി അനുവദിക്കും. ഇതൊന്നും കൂടാതെ കമ്മ്യൂണിറ്റി കിച്ചൻ വഴി ഭക്ഷണം എപ്പോഴും തയ്യാറാണ്. ആത്മഹത്യയിലേക്ക് ഒന്നും പോകേണ്ട ഒരു സാഹചര്യവും ഇന്നില്ല. ആദ്യം മുതൽ പാവപ്പെട്ടവരെ മുന്നിൽ കണ്ടാണ് ഈസർക്കാർ മുന്നോട്ട് നീങ്ങുന്നത്. പതിനഞ്ചാം തീയതി തന്നെ ലോട്ടറി വ്യാപാരം തുടങ്ങാൻ പറ്റും എന്നു കരുതേണ്ട. എന്തായാലും എന്തുമോശം സാഹചര്യമുണ്ടായാലും കേരളത്തിലെ ജനങ്ങൾ പട്ടിണി കിടക്കേണ്ട സാഹചര്യം സർക്കാർ അനുവദിക്കില്ല.\nഈ പ്രതിസന്ധിയൊക്കെ പ്രളയം മറികടന്ന പോലെ നാം നേരിടും. എന്റെ ചോദ്യം ഏറ്റവും പാവപ്പെട്ടവർക്ക് ഏറ്റവും ആദ്യത്തെ പരിഗണന എന്ന നയം സ്വീകരിച്ചൂടെ. ഇതോടെ ഈ പ്രതിസന്ധിയിൽ നാം പഠിച്ച പാഠങ്ങൾ എങ്ങനെ മുന്നോട്ട് കൊണ്ടു പോകും. - സുരാജ് വെഞ്ഞാറമൂട്, നടൻ\nഏറ്റവും പാവപ്പെട്ടവരെ മുന്നിൽ കണ്ടാണ് സർക്കാർ പോകുന്നത്. എല്ലാ പാവപ്പെട്ടവർക്കും 35 കിലോ അരി ഇപ്പോൾ നൽകിയിട്ടുണ്ട്. ഇനി പലവ്യജ്ഞസാധനങ്ങളും വീടുകളിൽ എത്തിക്കും. വിളിച്ചു പറഞ്ഞാൽ ഭക്ഷണം കമ്മ്യൂണിറ്റി കിച്ചനിലുണ്ടാക്കി വീട്ടിലെത്തിച്ചു തരും. വിവിധ ക്ഷേമബോർഡുകളും പെൻഷനും വഴി പണം നൽകി കൊണ്ടിരിക്കുകയാണ്. ഇതൊന്നും സർക്കാരിന്റെ കൈയിൽ പണമുണ്ടായിട്ടല്ല. കടം വാങ്ങിയാണ് ചെയ്യുന്നത്. ഇനി വേണം കർഷകർക്കും വ്യാപാരികൾക്കും എല്ലാം സഹായം നൽകാൻ.\nഇതിനിടയിൽ ആരെയെങ്കിലും വിട്ടു പോയെങ്കിൽ അവരെയെല്ലാം നമ്മുക്ക് പരിഗണിക്കാം. അവിടെയും ഇവിടെയും ചില അസ്വരാസ്യങ്ങൾ ഉണ്ടെങ്കിലും കേരളം ഒന്നായിട്ടാണ് ഇതിനെ നേരിടുന്നത്. കേരളത്തിലെ പകുതി തദ്ദേശസ്വയംഭരണസ്ഥാപനങ്ങൾ യുഡിഎഫാണ് ഭരിക്കുന്നത്. എന്നാൽ അപൂർവ്വം ചിലയിടങ്ങളിലൊഴിച്ചാൽ കേരളത്തിൽ എല്ലായിടത്തും നമ്മുടെ പ്രവർത്തനങ്ങൾ സുഗമമായി മുന്നോട്ട് നീങ്ങുന്നുണ്ട്. ഇത്തരം പ്രതിസന്ധിങ്ങളിലാണ് മനുഷ്യനിലെ നന്മ തീർച്ചയായും പുറത്തു വരുന്നത്.\nകുടുംബശ്രീ വഴി സ്ത്രീകൾക്ക് വായ്പ നൽകുന്നതായി അറിഞ്ഞു. കു‌ടുംബശ്രീയിൽ ഇല്ലാത്ത സ്ത്രീകൾക്ക് ഈ വായ്പ ലഭിക്കാൻ എന്തെങ്കിലും വഴിയുണ്ടോ... ? ഷിബി, വ്യാപാരി - കോഴിക്കോട്\nഇത്തരം വായ്പകൾ നൽകുമ്പോൾ അതിനൊരു ഘ‌ടനയും കണക്കും വേണം. പെട്ടെന്ന് സഹായമെത്തിക്കാനുള്ള മാർഗം എന്ന നിലയിലാണ് കുടുംബശ്രീയെ സ‌ർക്കാ‍ർ കാണുന്നത്. അതിനാലാണ് 2000 കോടിയുടെ അധിക വായ്പ അവ‍ർക്ക് അനുവദിച്ചത്.\nകൊവിഡ് വൈറസ് ബാധ ഒരു അനുഭവമായി കണ്ടു നമ്മൾ പ്രാഥമികാരോഗ്യകേന്ദ്രങ്ങൾ കൂടുതൽ ശക്തിപ്പെടുത്തണം. എങ്കിൽ മാത്രമേ ഇനിയും ഇത്തരം സാഹചര്യങ്ങളെ നേരിടാൻ സാധിക്കൂ. ആശ ജോമിൻ - സാമ്പത്തികവിദഗ്ദ്ധ\nകൊവിഡ് പ്രതിരോധം തുടക്കം മുതൽ ജാഗ്രതയോടെ നമ്മൾ നേരിടുകയാണ്. ഇക്കാര്യത്തിൽ നിപ നേരിട്ടുള്ള മുൻപരിചയം നമ്മുക്ക് തുണയായിട്ടുണ്ട്. ജനസാന്ദ്രതയേറിയ ഒരു സംസ്ഥാനമാണ് കേരളം. ഹോട്ടലുകളിലും ഹോസ്റ്റലുകളിലുമായി ഒരു ലക്ഷം ബെഡുകൾ നമ്മൾ സജ്ജമാക്കിയിട്ടുണ്ട്. അതിലും മോശമായ അവസ്ഥ വന്നാൽ നേരിടാനുള്ള തയ്യാറെടുപ്പുമായാണ് നമ്മൾ പോകുന്നത്.\nസർക്കാർ സ്കൂളിലും കോളേജിലും പഠിച്ചു വളർന്ന ഒരു പ്രവാസിയാണ് ഞാൻ. കഴിഞ്ഞ പ്രളയത്തിൽ എന്റെ ഒരു മാസത്തെ ശമ്പളം ഞാൻ പ്രളയഫണ്ടിലേക്ക് നൽകിയിരുന്നു ഇക്കുറിയും ഞാൻ ഒരു മാസത്തെ ശമ്പളം നൽകും. സർ ചില സർക്കാർ ജീവനക്കാർ ശമ്പളം നൽകുന്നതിൽ വൈമുഖ്യം കാണിക്കുന്നതായി കാണുന്നു. ഒരു മാസത്തെ ശമ്പളം സംഭാവന നൽകുന്നവർക്ക് ഒരു മാസവും നാല് മാസത്തെ ശമ്പളം തരുന്നവർക്ക് നാല് മാസവും സർവ്വീസ് നീട്ടി നൽകുന്ന തരത്തിൽ ഒരു പാക്കേജ് നടപ്പാക്കി കൂടെ - ദീപു, ദുബായ്\nഇങ്ങനെയൊരു സാധ്യതയെക്കുറിച്ച് ഞാനിതുവരെ ചിന്തിച്ചിട്ടില്ല. ഇക്കാര്യം തീർച്ചയായും സർക്കാർ ആലോചിക്കും.\nഞാനൊരു ചെറുകിട കച്ചവടക്കാരനാണ്. മുംബൈയിലാണ് ജീവിക്കുന്നത്. കഴിഞ്ഞ ഒരു മാസമായി എനിക്ക് ജോലിയോ വരുമാനമോ ഇല്ല. എന്നെ എങ്ങെനെയെങ്കിലും നാട്ടിൽ എത്തിക്കാൻ സഹായിക്കുമോ - ശങ്കരനാരായണൻ, മുംബൈ\nമുംബൈയിൽ എന്തു ചെയ്യാനാവും എന്നെനിക്ക് അറിയില്ല. അവിടുത്തെ നിങ്ങളുടെ അവസ്ഥയും അറിയില്ല. കഴിവതും നിങ്ങൾ അവിടെ തുടരാൻ ശ്രമിക്കുക. ഈ ലോക്ക് ഡൗണിൽ നമ്മുക്ക് യാത്ര അനുവദിക്കാനാവില്ല. മറ്റെന്തെങ്കിലും ബുദ്ധിമുട്ട് ഉണ്ടെങ്കിൽ അവിടുത്തെ പ്രവാസി മലയാളി സംഘഠനകൾ വഴി നമ്മുക്ക് ഇടപെടാം.\nഞങ്ങൾ തൊഴിലുറപ്പുകാരുടെ ശമ്പളം ഉടനെ ലഭിക്കുമോ സർ - രജനി, കായകുളം\nതൊഴിലുറപ്പുകാരുടെ കുടിശ്ശിക കഴിഞ്ഞ വർഷത്തെയടക്കം ഉടനെ തരാൻ വഴിയുണ്ടാക്കാം. ഒരുവിധം ആളുകൾക്ക് കൊടുത്തു കഴിഞ്ഞു. അവേശഷിച്ചവർക്കും ഉടനെ നൽകും. തൊഴിലുറപ്പ് തൊഴിലാളികൾക്ക് അടുത്ത വർഷത്തെ കൂലി അഡ്വാൻസായി നൽകാൻ ഞാൻ കേന്ദ്രസർക്കാരിനോട് ആവശ്യപ്പെട്ടിട്ടുണ്ട്. ഇക്കാര്യം കൂടുതൽ ശക്തമായി ആവശ്യപ്പെടും\nഞാൻ 27 വർഷമായി ദില്ലിയിലാണ്. നാട്ടിൽ കോട്ടയമാണ് സ്വദേശം. മൂന്ന് മാസത്തിലൊരിക്കൽ നാട്ടിൽ വരാറുണ്ട്. കൊവിഡ് ഉണ്ടായപ്പോൾ അതിനെ കേരളം നേരിട്ട രീതിയെ അഭിനന്ദിക്കുന്നു രണ്ടു പ്രളയം നേരിട്ട ശേഷവും ഇത്ര ഗംഭീരമായി കൊവിഡ് നേരിട്ടതിനെ അഭിനന്ദിക്കുന്നു. പ്രധാനമന്ത്രി ലോക്ക് ഡൗൺ പ്രഖ്യാപിച്ച ശേഷം രാജ്യവ്യാപകമായി മദ്യവിൽപന തടസപ്പെട്ടിട്ടുണ്ട്. എന്നാൽ ഇവിടെ ഹരിയാനയിലടക്കം മദ്യം വിൽക്കുന്നുണ്ട്. കേരളത്തിൽ ഡോക്ടർമാരുടെ കുറപ്പടിയുടെ അടിസ്ഥാനത്തിൽ മദ്യം നൽകാം എന്ന് സർക്കാർ തീരുമാനിച്ചതായി കണ്ടു. ഇതിനു പകരം എല്ലാ ജില്ലയിലും മദ്യം വിൽക്കാൻ രണ്ട് കേന്ദ്രങ്ങൾ തുടങ്ങിക്കൂടെ - എസ്കെജി നായർ, ദില്ലി\nമദ്യവിൽപനയിൽ എനിക്ക് യാതൊരു ആദർശവിയോജിപ്പും ഇല്ല. അതേസമയം മദ്യശാലകൾ നമ്മൾ അടയ്ക്കാൻ കാരണം അവിടുത്തെ ഭീകര തിരക്കാണ്. ഡോക്ടർമാരുടെ കുറിപ്പടി അടിസ്ഥാനമാക്കി മദ്യം നൽകുന്നത് ഹൈക്കോടതി തടഞ്ഞിട്ടുണ്ട്. മദ്യം വിൽപനകേന്ദ്രങ്ങളിലെ തിരക്ക് സമൂഹവ്യാപനത്തിന് കാരണമാകും എന്ന സംശയം കൊണ്ടാണ് മദ്യം വിൽപന നിർത്തി വച്ചിരിക്കുന്നത്.\nഎന്റെ ഭർത്താവ് ഒരു പ്രവാസിയാണ്. എന്നാൽ ഇപ്പോൾ കുറച്ചായി അദ്ദേഹത്തിന് തൊഴിൽ ഇല്ല അവിടെ. ഇവിടെ നാട്ടിൽ ഞാനും എന്റെ വിധവയായ അമ്മയും മാത്രമേ ഉള്ളൂ. എന്നാൽ ഞങ്ങളുടെ റേഷൻ കാർഡ് ഇപ്പോഴും വെള്ളയാണ്. വളരെ കഷ്ടപ്പാടുള്ള ഞങ്ങൾക്ക് ചുവപ്പ് കാർഡ് നൽകാൻ വഴിയുണ്ടോ - സിൻഡ്രല, കോട്ടയം\nകേന്ദ്രസർക്കാർ മാനദണ്ഡം അനുസരിച്ചാണ് ചുവപ്പ്, വെള്ള കാർഡുകൾ വിതരണം ചെയ്തത്. ഇപ്പോഴത്തെ ചട്ടം അനുസരിച്ച് ചുവപ്പ് കാർഡിലേക്ക് പുതുതായി ആരേയും ചേർക്കാനാവില്ല. അതേസമയം ചുവപ്പ് കാർഡ‍ുള്ള ആരെങ്കിലും ദരിദ്രപട്ടികയിൽ നിന്നും മാറിയാൽ മാത്രമേ പുതുതായി ആരെയെങ്കിലും ചേർക്കാനാവൂ. ഒന്നരലക്ഷത്തോളം സർക്കാർ ഉദ്യോഗസ്ഥരും വിരമിച്ച ഉദ്യോഗസ്ഥരുമടക്കം ആകെ മൂന്നര ലക്ഷത്തോളം അനർഹരെ ചുവപ്പു കാർഡിൽ നിന്നും ഇതിനോടകം ഒഴിവാക്കിയിട്ടുണ്ട്. അതിലൂടെ അത്രയും പാവപ്പെട്ടവർക്ക് ചുവപ്പ് കാർഡ് നൽകാൻ സാധിച്ചു. ഈ രീതിയിൽ കൂടുതൽ അർഹരെ വെള്ള കാർഡിലേക്ക് െകാണ്ടു വരാനാണ് സർക്കാരിന്റ് ശ്രമം.\nതാമരശേരി ചുരം ആറാം വളവില് ലോറി കത്തി നശിച്ചു\nഇന്ത്യ-ചൈന അതിര്‍ത്തി തര്‍ക്കം, അമേരിക്കന് മധ്യസ്ഥം തള്ളി രാജ്നാഥ് സിംഗ്\nകളക്ടര് ഇടപെട്ടു; കൊവിഡ് മാനദണ്ഡം ലംഘിച്ചുള്ള കോട്ടയം ജില്ലാ ആശുപത്രിയിലെ അഭിമുഖം നിര്‍ത്തിവെച്ചു


മുമ്പെ അവന്റെ രാജ്യവും നീതിയും അന്വേഷിപ്പിൻ; അതോടുകൂടെ ഇതൊക്കെയും നിങ്ങൾക്കു കിട്ടും. മത്തായി 6:33\nഅനേക വർഷങ്ങൾക്ക് മുന്പ്, ഒരു കൊച്ചുകുട്ടിയായിരുന്നപ്പോൾ ഞാൻ എന്റെ മുത്തച്ഛനോടൊപ്പം മത്സ്യമാർക്കറ്റിലേക്ക് പോകുമായിരുന്നു. അക്കാലത്ത്, മുത്തച്ഛൻ വിലപേശലിലൂടെ മത്സ്യം വാങ്ങാറുണ്ടായിരുന്നു. മത്സ്യം തൂക്കിനോക്കിയശേഷം, ദയവായി കുറച്ച് മത്സ്യങ്ങൾകൂടി നൽകുവാൻ അദ്ദേഹം കച്ചവടക്കാരനോട് ആവശ്യപ്പെടും. അങ്ങനെ മീനുകൾ കൂടുത ലഭിക്കുന്പോൾ ഞങ്ങൾ വളരെയധികം സന്തോഷിക്കുമായിരുന്നു. ആ കച്ചവടക്കാരൻ ഞങ്ങൾക്ക് രണ്ട് ചെറിയ മത്സ്യങ്ങൾ സൌജന്യമായി നൽകിയതിൽ സംതൃപ്തരായി ഞങ്ങൾ വീട്ടിലേക്ക് മടങ്ങും. എന്നാൽ ദൈവം നമുക്ക് നൽകുന്പോൾ അത് വീട്ടിലേക്ക് കൊണ്ടുപോകുവാൻപോലും കഴിയാത്ത വലിയ അളവിൽ ആയിരിക്കും. നമുക്ക് അളക്കുവാൻ കഴിയാത്തത്ര മഹത്തായ കൃപകൾ അവൻ നൽകും. പ്രിയപ്പെട്ടവരേ, ഈ ദിവസം, നിങ്ങൾ ദൈവത്തോട് ആവശ്യപ്പെടുന്നതെന്തും, അവൻ കൂടുതലായി നൽകും. അതെ, നിങ്ങൾ പ്രാർത്ഥിച്ചതിലും പ്രതീക്ഷിച്ചതിലും ‘കൂടുതൽ അനുഗ്രഹങ്ങൾ കർത്താവ് നിങ്ങളുടെമേൽ ചൊരിയും. അവന്റെ സ്നേഹത്താൽ നിങ്ങളെ അത്ഭുതപ്പെടുത്തുവാൻ നമ്മുടെ ദൈവം ഇഷ്ടപ്പെടുന്നു. അതെ! നിങ്ങൾ ആദ്യം അവന്റെ രാജ്യവും നീതിയും അന്വേഷിക്കുന്പോൾ, നിങ്ങളുടെ ജീവിതത്തിൽ ആവശ്യമുള്ളതിനേക്കാൾ കൂടുതൽ അനുഗ്രഹങ്ങൾ അവൻ കൂട്ടിച്ചേർക്കും.\nചെന്നൈയിൽ നിന്നുള്ള ആനന്ദ സെൽവം എന്ന സഹോദരന്റെ സാക്ഷ്യം നിങ്ങളോട് പങ്കുവെക്കുവാൻ ഞാൻ ആഗ്രഹിക്കുന്നു: ‘‘ക്രിസ്തുവിന്റെ സ്നേഹത്തെക്കുറിച്ചറിയാത്ത ഒരു കുടുംബത്തിലാണ് ഞാൻ ജനിച്ചുവളർന്നത്. എന്റെ ചായക്കടയിൽനിന്നുള്ള വരുമാനംകൊണ്ടാണ് ഞാൻ കുടുംബം നോക്കിയിരുന്നത്. പെട്ടെന്ന് എന്റെ കച്ചവടം നഷ്ടപ്പെട്ട് ഞാൻ ഒരു ദരിദ്രനായിത്തീർന്നു. എന്തുചെയ്യണമെന്നറിയാത്ത അവസ്ഥ. ആറോ ഏഴോ വർഷം മുന്പ്, യേശു വിളിക്കുന്നു പ്രാർത്ഥനാ ഗോപുരത്തെക്കുറിച്ച് എന്റെ ഒരു സുഹൃത്ത് എനിക്ക് പരിചയപ്പെടുത്തിയിരുന്നു. പ്രാർത്ഥനയ്ക്കായി ഞാൻ ഡോ. ഡി.ജി.എസ്. ദിനകരൻ സ്മാരക പ്രാർത്ഥനാ ഗോപുരം സന്ദർശിക്കാറുണ്ടായിരുന്നു. ഞാൻ ഭാര്യയോടും മക്കളോടുമൊപ്പം പ്രാർത്ഥന ഗോപുരത്തിലെ പരിപാടികളിൽ പങ്കെടുക്കുവാൻ തുടങ്ങി. ഞാൻ കർത്താവുമായി അടുത്ത കൂട്ടായ്മ ആരംഭിച്ചു. അവൻ എന്നെ അനുഗ്രഹിക്കുവാൻ തുടങ്ങി. ഇപ്പോൾ ഞാൻ സാന്പത്തികമായി അനുഗ്രഹിക്കപ്പെട്ടിരിക്കുന്നു. കർത്താവ് എനിക്ക് നല്ല ഒരു ജോലിയും എനിക്കും ഭാര്യക്കും ഇരുചക്രവാഹനങ്ങളും നൽകി അനുഗ്രഹിച്ചിരിക്കുന്നു. ഞങ്ങൾ ഒരു സ്ഥലം വാങ്ങി വീട്പണി ആരംഭിച്ചിരിക്കുന്നു. പ്രാർത്ഥനാ ഗോപുരങ്ങൾക്കായി ഞാൻ പതിവായി എന്റെ സംഭാവനകൾ നൽകുന്നു. എല്ലാ മഹത്വവും ഞാൻ ദൈവത്തിന് കരേറ്റുന്നു.’’\nഒന്നുമില്ലാതെ പകച്ചുനിന്ന ഈ സഹോദരനെ കർത്താവ് അനുഗ്രഹിച്ചു. അതേ ദൈവം ഇന്ന് നിങ്ങളെയും അനുഗ്രഹിക്കും. നിങ്ങൾക്ക് അടിസ്ഥാന ആവശ്യങ്ങൾ ആവശ്യമായിരിക്കാം. എന്നാൽ നിങ്ങളെ അനുഗ്രഹങ്ങളാൽ നിറയ്ക്കുമെന്ന് കർത്താവ് ഇന്ന് നിങ്ങൾക്ക് വാഗ്ദത്തം നൽകുന്നു. വേദപുസ്തകം പറയുന്നു, ‘‘എന്നാൽ നാം ചോദിക്കുന്നതിലും നിനെക്കുന്നതിലും അത്യന്തംപരമായി ചെയ്വാൻ നമ്മിൽ വ്യാപരിക്കുന്ന ശക്തിയാൽ കഴിയുന്നവന്നു .. എന്നേക്കും തലമുറതലമുറയോളം മഹത്വം ഉണ്ടാകട്ടെ’’ (എഫെസ്യർ 3:20). പ്രിയപ്പെട്ടവരേ, നിങ്ങൾ ഒന്നിനെക്കുറിച്ചും ഭാരപ്പെടേണ്ട! നിങ്ങളുടെ ഭാരങ്ങളെല്ലാം കർത്താവിന്റെ പാദത്തിൽ സമർപ്പിക്കുക. അവൻ തീർച്ചയായും നിങ്ങളെ അനുഗ്രഹിച്ച്, മാനിക്കും! നിങ്ങളും പൂർണ്ണഹൃദയത്തോടെ ദൈവത്തെ അന്വേഷിക്കുമ്ബോൾ അവൻ തീർച്ചയായും നിങ്ങളുടെ ജീവിതത്തിലെ എല്ലാ പ്രശ്നങ്ങളും മാറ്റി, നിങ്ങളെ അനുഗ്രഹിക്കും. ‘‘മുമ്പെ അവന്റെ രാജ്യവും നീതിയും അന്വേഷിപ്പിൻ; അതോടുകൂടെ ഇതൊക്കെയും നിങ്ങൾക്കു കിട്ടും’’ (മത്തായി 6:33). ദൈവത്തിന്റെ ശക്തിക്ക് അതീതമായത് ഒന്നുമില്ല. കർത്താവിനെ മാത്രം മുറുകെ പിടിച്ചു കൊൾക! നിങ്ങൾ ചോദിക്കുന്നതിലും ഉപരിയായി ഏറ്റവും മികച്ച അനുഗ്രഹങ്ങൾ കർത്താവ് നിങ്ങളുടെമേൽ ചൊരിയും!\nഅങ്ങ് നല്കിയിരിക്കുന്ന വാഗ്ദത്തപ്രകാരം എന്റെ ജീവിതത്തിൽ ഒരു നന്മയും കുറഞ്ഞുപോകാതെ അങ്ങ് എന്നെ കാക്കേണമേ. പൂർണ്ണഹൃദയത്തോടും പൂർണ്ണമനസ്സോടും കൂടെ അങ്ങയെ അന്വേഷിക്കുവാൻ എനിക്ക് കൃപ നല്കേണമേ. അങ്ങയുടെ അനുഗ്രഹങ്ങൾ സമൃദ്ധിയായി പ്രാപിച്ച് ജീവിപ്പാൻ എന്നെ സഹായിക്കേണമേ. കർത്താവേ, എന്റെ എല്ലാ വഴികളിലും എന്നോടുകൂടെയിരുന്ന് എന്നെ വഴി നടത്തേണമേ.


ലൈംഗികാതിക്രമ പരാതിയെത്തുടര്‍ന്ന് ആത്മഹത്യ: നീതി തേടി സ്വരൂപിന്റെ കുടുംബം\nലൈംഗികാതിക്രമ പരാതിയെ തുടര്‍ന്ന് നോയിഡയില് ആത്മഹത്യ ചെയ്ത കോതമംഗലം സ്വദേശി സ്വരൂപിന്‍റെ കുടുംബം നീതി തേടുന്നു.\n02 Feb, 2019 at 04:32 AM\nലൈംഗികാതിക്രമ പരാതിയെ തുടര്‍ന്ന് നോയിഡയില് ആത്മഹത്യ ചെയ്ത കോതമംഗലം സ്വദേശി സ്വരൂപിന്‍റെ കുടുംബം നീതി തേടുന്നു. ഉത്തര്‍പ്രദേശ് പൊലീസ് മനപൂര്‍വം അന്വേഷണം വൈകിപ്പിക്കുകയാണെന്ന് കുടുംബം ആരോപിച്ചു. ഡല്‍ഹിയിലെ ഉത്തര്‍പ്രദേശ് ഭവന് മുന്നില് മെഴുകുതിരി പ്രതിഷേധം നടത്താനും നിശ്ചയിച്ചിട്ടുണ്ട്.\nഡിസംബര് 18നാണ് ജെന്‍പാക്ട് കമ്പനി അസിസ്റ്റന്റ് വൈസ് പ്രസിഡന്റായ സ്വരൂപ് നോയിഡയിലെ വസതിയില് ആത്മഹത്യ ചെയ്തത്. ലൈംഗികാരോപണത്തിന്റെ പേരിൽ കമ്പനി സസ്പെൻഡ് ചെയ്തതിനെ തുടര്‍ന്നായിരുന്നു ഇത്. സ്വരൂപിന്റെ വളർച്ചയിൽ അസൂയപൂണ്ടവരുടെ ഗൂഢാലോചനയാണ് ആത്മഹത്യയിലേക്കു നയിച്ച സംഭവങ്ങൾക്കു പിന്നിലെന്ന് കുടുംബം പറയുന്നു.\nതെറ്റൊന്നും ചെയ്തിട്ടില്ലെന്നും അന്തസ്സോടെ ജീവിക്കണമെന്നും ഭാര്യയും അതേ കമ്പനിയിലെ ജീവനക്കാരിയുമായ കൃതിക്ക് സ്വരൂപ് എഴുതിയ കത്തിൽ പറയുന്നു. അന്വേഷണ പുരോഗതി അന്വേഷിക്കവെ മാന്യമായി പെരുമാറിയിരുന്ന പൊലീസ് നിലവില് കുറ്റക്കാരോടെന്ന പോലെയാണ് പെരുമാറുന്നതെന്നും കുടുംബം ആരോപിച്ചു. ഉത്തര്‍പ്രദേശ് ഭവന് മുന്നിലടക്കം മെഴുകുതിരി മാര്‍ച്ച് സംഘടിപ്പിക്കാനും പ്രതിഷേധം ശക്തമാക്കാനുമാണ് കുടുംബത്തിന്റെ തീരുമാനം.\nകശ്മീരിലെത്തിയ രാഹുല് ഗാന്ധിയേയും പ്രതിപക്ഷ നേതാക്കളേയും തടഞ്ഞു\nബി.എസ്.എഫ് ഇന്‍സ്പെക്ടറെ വിദേശിയായി പ്രഖ്യാപിച്ച് എന്.ആര്.സി; അറസ്റ്റ് ഭീഷണിയില്